അവള് ലോകത്തിന്റെ ചാന്ദ്‌നി, എന്റെ പ്രണയം, ശ്രീദേവി ഓര്‍മ്മയില് ബോണിയുടെ കത്ത് | Boney kapoor death After Sridevi's demise\nഅവള് ലോകത്തിന്റെ ചാന്ദ്‌നി, എന്റെ പ്രണയം, ശ്രീദേവി ഓര്‍മ്മയില് ബോണിയുടെ കത്ത്\nMar 1, 2018, 10:58 AM IST\nശ്രീദേവിയുടെ നിര്യാണത്തില് ഭര്‍ത്താന് ബോണി കപൂര് എഴുതുന്നു\nPhoto: Sridevi Instagram\nഇന്ത്യന് സിനിമയുടെ പ്രിയ താരം ശ്രീദേവിക്ക് ബുധനാഴ്ച നിറഞ്ഞ കണ്ണുകളോടെ ആരാധകരും ബന്ധുക്കളും വിട നല്‍കി. ശവസംസ്‌കാര ചടങ്ങുകള്‍ക്ക് പിന്നാലെ കുടുംബത്തിന് താങ്ങും തണലുമായി നിന്നവര്‍ക്ക് നന്ദി പറഞ്ഞ് ശ്രീദേവിയുടെ ഭര്‍ത്താവ് ബോണി കപൂര്. ശ്രീദേവിയുടെ ട്വിറ്റര് എക്കൗണ്ടിലൂടെ ബോണി ദീര്‍ഘമായ കുറിപ്പ് എഴുതിയിരിക്കുന്നത്.\n'എന്റെ അടുത്ത സുഹൃത്തിനെയും ഭാര്യയെയും മക്കളുടെ അമ്മയെയുമാണ് എനിക്ക് നഷ്ടമായിരിക്കുന്നത്. എനിക്കൊപ്പം നിന്ന ആരാധകരെയും ബന്ധുക്കളെയും ഞാന് നന്ദി അറിയുന്നു. അര്‍ജുന്, അന്‍ഷുല എന്നിവര് നല്‍കിയ ( ബോണി കപൂറിന്റെയും മോന കപൂറിന്റെയും മക്കള്) പിന്തുണ എനിക്കും എന്റെ മക്കള്‍ക്കും വലിയ ആശ്വാസമായിരുന്നു.\nഞങ്ങളുടെ ലോകത്തെ നിലാവായിരുന്നു അവള്. മറ്റുള്ളവര്‍ക്ക് അവര് നടിയായിരുന്നു. എനിക്ക് പ്രണയിനിയായിരുന്നു. രണ്ടു മക്കള്‍ക്കും പ്രിയപ്പെട്ട അമ്മയായിരുന്നു. അവളായിരുന്നു ഈ കുടുംബത്തിന്റെ നെടുംതൂണ്.\nഅവള്‍ക്ക് ഞങ്ങളുടെ വിട. എനിക്ക് എല്ലാവരോടും ഒരു അപേക്ഷയുണ്ട്. ഞങ്ങളുടെ സ്വകാര്യതയെ മാനിക്കണം. ശ്രീദേവി ഇല്ലാതെ എന്റെ കുട്ടികളെ മുന്‍പോട്ട് കൊണ്ടുപോകണം. എങ്ങിനെ എന്നറിയില്ല, കാരണം ഞങ്ങള് എപ്പോഴും ചിരിക്കാന് കാരണം അവളായിരുന്നു.\nഅവളുടെ ആത്മാവിന് നിത്യശാന്തി നേരുന്നു. ഞങ്ങളുടെ ജീവിതം ഒരിക്കലും പഴയ പോലെ ആകില്ല.'ബോണി കപൂര് കുറിച്ചു.\nBollywood celebrities pay homage to Sridevi


gold smuggling in karippur airport | ഈ വർഷം കേരളത്തിലെ വിമാനത്താവളങ്ങളിൽനിന്നും പിടികൂടിയത് 150.478 കിലോ സ്വർണം; ഇതിൽ പകുതിയിലധികവും പിടികൂടിയത് കരിപ്പൂരിൽനിന്ന്; കരിപ്പൂരിൽനിന്ന് മാത്രം പിടികൂടിയത് 21.73 കോടിയുടെ സ്വർണം; കരിപ്പൂരിൽ മാത്രം റിപ്പോർട്ട് ചെയ്യപ്പെട്ടത് 175 കേസുകൾ; കനകമൊഴുകുന്ന വിമാനത്തവളം കരിപ്പൂർ തന്നെ - MarunadanMalayali.com\nOctober 21, 2019 | 09:47 PM IST | Permalink\nമലപ്പുറം: ഈ വർഷം കേരളത്തിലെ വിമാനത്താവളങ്ങളിൽനിന്നും പിടികൂടിയത് 150.478 കിലോ സ്വർണം. ഇതിൽ പകുതിയിലധികം പിടികൂടിയത് കരിപ്പൂർ വിമാനത്താവളത്തിൽനിന്ന്. കരിപ്പൂരിനിന്ന് മാത്രം പിടികൂടിയത് 21.73 കോടിയുടെ സ്വർണമാണ്. സ്വർണമൊഴുകുന്ന വിമാനത്തവളം കരിപ്പൂർ തന്നെയാണെന്ന് വ്യക്തമാക്കുന്ന റിപ്പോർട്ടുകളാണ് പുറത്തുവരുന്നത്.സംസ്ഥാനത്ത് കൂടുതൽ സ്വർണക്കടത്ത് കരിപ്പൂർ വിമാനത്താവളം വഴിയെന്നാണ് കസ്റ്റംസിന്റെ കണക്കുകൾ സൂചിപ്പിക്കുന്നത്. ഇതിന് പുറമെ പുതുതായി ആരംഭിച്ച കണ്ണൂർ വിമാനത്താവളം വഴിയും സ്വർണക്കടത്ത് നടക്കുന്നതായും കസ്റ്റംസ് കണക്കുകൾ വ്യക്തമാക്കുന്നു. ഈ വർഷം സെപ്റ്റംബർ 30 വരെ പിടിച്ച 150.478 കിലോ സ്വർണത്തിൽ 83.69 കിലോയും കരിപ്പൂരിൽനിന്നാണ്. 21.73 കോടി രൂപ വിലവരുമിതിന്. കഴിഞ്ഞ വർഷം ഈ കാലയളവിൽ ഇത് 77.08 കിലോയായിരുന്നു. കണ്ണൂർ എയർപോർട്ടുവഴി 18.61 കിലോ സ്വർണമാണ് പിടികൂടിയത്.\nകരിപ്പൂരിൽ 175 കേസാണ് റിപ്പോർട്ട് ചെയ്തത്. തിരുവനന്തപുരം വിമാനത്താവളത്തിൽ 28.15 കിലോ പിടികൂടി. 55 പേർക്കെതിരെ കേസെടുത്തു. കഴിഞ്ഞവർഷം തിരുവനന്തപുരത്തുനിന്ന് 19.74 കിലോയിരുന്നു പിടികൂടിയത്.വാഹനങ്ങൾവഴിയും രേഖയില്ലാതെ സ്വർണക്കടത്ത് വർധിക്കുകയാണ്. ട്രെയിൻ, ബസ് വഴിയുള്ള സ്വർണക്കടത്തുമായി ബന്ധപ്പെട്ട് 15 കാരിയർമാർ അറസ്റ്റിലായിട്ടുണ്ട്. 21 കിലോ സ്വർണം ഇവരിൽനിന്ന് പിടികൂടി.\nഇന്നലെയും കരിപ്പൂരിൽനിന്നും സ്വർണം പിടികൂടിയത്. കരിപ്പൂർ അന്താരാഷ്ട്ര വിമാനത്താവളത്തിൽ വിദേശത്തുനിന്നെത്തിയ യാത്രക്കാരിൽനിന്ന് അനധികൃത സ്വർണത്തോടൊപ്പം സിഗരറ്റും പിടികൂടി.ട്രിമ്മറിനുള്ളിലടക്കം ഒളിപ്പിച്ചുകടത്തിയ സ്വർണവും എട്ട് ലക്ഷം രൂപയുടെ വിദേശ നിർമ്മിത സിഗരറ്റുമാണ് പിടിച്ചത്. അബുദാബിയിൽനിന്ന് എത്തിയ എയർ ഇന്ത്യാ എക്സ്‌പ്രസ് വിമാനത്തിലെ യാത്രക്കാരൻ കാസർകോട് സ്വദേശി നിസാർ ബാരിക്കരയിൽനിന്നാണ് എയർകസ്റ്റംസ് ഇന്റലിജൻസ് ഉദ്യോഗസ്ഥർ 542 ഗ്രാം തൂക്കംവരുന്ന 24 കാരറ്റ് സ്വർണം പിടിച്ചത്. 10 ജീപാസ് ബ്രാൻഡ് ട്രിമ്മറിനുള്ളിലും ചോക്ലേറ്റ് ടിന്നിനുള്ളിൽ പാളികളായും സിൽവർ ആവരണംചെയ്ത റിങ്ങുകളിലുമായിരുന്നു സ്വർണം. ദുബായിൽനിന്നെത്തിയ നാല് യാത്രക്കാരിൽനിന്നാണ് സിഗരറ്റ് പിടികൂടിയത്.\nഅസി. കമീഷണർ ഡേവിസ് മന്നത്ത്, സൂപ്രണ്ടുമാരായ കെ പി മനോജ്, രഞ്ജി വില്യംസ്, പ്രകാശൻ, ഇൻസ്പെക്ടർമാരായ കെ മുരളീധരൻ, രോഹിത് കത്രി, യോഗേഷ് യാദവ്, മിനിമോൾ, ഹവിൽദാർ അശോകൻ എന്നിവരടങ്ങിയ സംഘമാണ് കള്ളക്കടത്ത് പിടികൂടിയത്.\nഇതിന് പുറമെ കരിപ്പൂർ വിമാനത്തവളത്തിൽനിന്നും 10പേരിൽ നിന്നായി 81ലക്ഷം രൂപയുടെ സ്വർണവും സിഗരറ്റും പിടികൂടിയത് ദിവസങ്ങൾക്ക് മുമ്പാണ്. വിവിധ വിമാനങ്ങളിലെത്തിയ വ്യത്യസ്ത യാത്രക്കാരിൽനിന്നായി ഇത്രയധികം സ്വർണവും സിഗരറ്റും പിടികൂടിയത്. ദുബായിൽനിന്നും കരിപ്പൂരിലെത്തിയ യാത്രക്കാരന്റെ മലദ്വാരത്തിൽ 30.88 ലക്ഷം രൂപയുടെ സ്വർണമാണ് കടത്താൻ ശ്രമിച്ചത്. അബ്ദുൾ വാഹി മലദ്വാരത്തിൽ ഒളിപ്പിച്ചത് 821 ഗ്രാം സ്വർണമാണ് കസ്റ്റംസ് എയർ കസ്റ്റംസ് ഇന്റലിജൻസ് പിടിച്ചെടുത്തത്.\nഷാർജയിൽ നിന്നെത്തിയ എയർ ഇന്ത്യവിമാനത്തിന്റെ സീറ്റിനടിയിൽ നിന്നാണ് 6.99 ഗ്രാം സ്വർണം ലഭിച്ചത്. ഇവക്ക് 26.29 ലക്ഷം രൂപ വില വരും. എയർ ഇന്ത്യയുടെ ഷാർജ-കരിപ്പൂർ വിമാനത്തിലെത്തിയ കാസർഗോഡ് കളനാട് സ്വദേശി അബ്ദുൾ റഹ്മാനിൽ നിന്നു 30,000 രൂപ വില വരുന്ന 5000 സിഗരറ്റുകളും കാസറഗോഡ് കുളങ്ങര സ്വദേശി ബീരാൻകുഞ്ഞിയിൽ നിന്നു 36,000 രൂപയുടെ 6,000 സിഗരറ്റുകളുമാണ് പിടിച്ചത്. ഇതേ വിമാനത്തിലെത്തിയ വടകര ചാനിയംകടവ് സ്വദേശി മുഹമ്മദ് തായമ്പറത്തിൽ നിന്നു 20ലക്ഷം രൂപയുടെ 640 ഗ്രാം സ്വർണ മിശ്രിതമാണ് പിടിച്ചത്. ദുബായിൽ നിന്നുള്ള ഇൻഡിഗോ വിമാനത്തിൽ കരിപ്പൂരിലെത്തിയ മണിപുരം സ്വദേശി അബ്ദുൾ വാഹിയിൽ നിന്നു 821 ഗ്രാം സ്വർണമാണ് കണ്ടെത്തിയത്. 30.88 ലക്ഷം രൂപ വില വരുന്ന ഇവ മലദ്വാരത്തിൽ ഒളിപ്പിച്ചത്.\nമസ്‌ക്കറ്റിൽ നിന്നുള്ള ഒമാൻ എയറിലെത്തിയ കാസറഗോഡ് തലയങ്ങാടി സ്വദേശികളായ ആദിൽ അദ്നാൻ, അബ്ദുൾ ഖാദർ എന്നിവരിൽ നിന്നായി 28,000 സിഗരറ്റുകളാണ് പിടിച്ചത്. ഇവക്ക് 1.68 ലക്ഷം വില വരും. ഇരുവരും ബാഗേജിനുള്ളിലായിരുന്നു ഒളിപ്പിച്ചത്. ഒമാൻ എയറിന്റെ മറ്റൊരു മസ്‌ക്കറ്റ് വിമാനത്തിലെത്തിയ കാസറഗോഡ് കുളങ്ങര സ്വദേശികളായ അഹമ്മദ് നബീൽ, അബ്ദുൾറഹീം എന്നിവരിൽ നിന്നു 12,000 സിഗരറ്റുകളും പിടികൂടി. ബാഗേജിനുള്ളിൽ ഒളിപ്പിച്ചു കടത്താൻ ശ്രമിച്ച ഇവക്ക് 88,000 രൂപ വില വരും. ബഹ്റൈനിൽ നിന്നുള്ള ഗൾഫ് എയറിലെത്തിയ മഹാരാഷ്ട്ര താനെ സ്വദേശി ഖാൻ ഖുർഷിദിൽ നിന്നും 60,000 രൂപ വില വരുന്ന 10,000 സിഗററ്റും കണ്ടെത്തി.\nഇതിന് പുറമെ മലദ്വാരത്തിൽ സ്വർണം ഒളിപ്പിച്ചുകടത്തിയതിന് പിന്നാലെ കരിപ്പൂർ വിമാനത്തവളം വഴി ഷൂസിനുള്ളിൽ ഒളിപ്പിച്ചും സ്വർണം കടത്താൻ ശ്രമിച്ചത് കസ്റ്റംസ് അധികൃതർ കഴിഞ്ഞ ദിവസം പിടികൂടിയിരുന്നു. ദുബൈയിൽ നിന്നെത്തിയ യാത്രക്കാരനാണ് ധരിച്ച ഷൂസിനുള്ളിൽ സ്വർണം ഒളിപ്പിച്ചു കടത്താൻ ശ്രമിച്ചത്. കരിപ്പൂരിലെത്തിയ കോഴിക്കോട് സ്വദേശി ജഹഫർ അലി(28)യിൽ നിന്നാണ് കരിപ്പൂർ എയർകസ്റ്റംസ് സ്വർണം കണ്ടെത്തിയത്.\nഷൂസിനുള്ളിൽ ക്യാപ്‌സൂൾ രൂപത്തിലാക്കിയ സ്വർണമിശ്രതമാണ് കണ്ടെത്തിയത്.1105 സ്വർണ മിശ്രിതം പ്ലാസ്റ്റിക് കവറിൽ പൊതിഞ്ഞ് അതീവ രഹസ്യമായാണ് ഒളിപ്പിച്ചിരുന്നത്. മിശ്രിതത്തിൽ നിന്ന് സ്വർണം വേർതിരിച്ചെടുത്തു വരികയാണെന്ന് കസ്റ്റംസ് പറഞ്ഞു. വ്യത്യസ്തമായ രീതിയിൽ കരിപ്പൂർ വിമാനത്തവളത്തിൽ വ്യാപകമായാണ് സ്വർണക്കടത്ത് അനുദിനം പിടികൂടുന്നത്.\nകഴിഞ്ഞ ദിവസമാണ് സ്വർണം ഗർഭ നിരോധന ഉറക്കുള്ളിൽ ഒളിപ്പ് അഞ്ച് ക്യാപ്സൂൾ രൂപത്തിലാക്കി മലദ്വാരത്തിൽ ഒളിപ്പിച്ചു കടത്താൻ ശ്രമിച്ച 30ലക്ഷംരൂപയുടെ സ്വർണം പിടികൂടിയത്. കോഴിക്കോട് അയിലോട്ടുപാടം കൊമ്മനേരി ജുനൈദിനെയാണ്(25) ഇത്തരത്തിൽ പിടികൂടിയത്. 25വയസ്സുകാരനായ പ്രതി മസ്‌ക്കറ്റിൽനിന്നാണ് കരിപ്പൂർ വിമാനത്തവളം വഴി കടത്താൻ ശ്രമിച്ചത്. തുടർന്നു കസ്റ്റംസ് നടത്തിയ പരിശോധനയിൽ ജുനൈദിനെ സംശയം തോന്നി ചോദ്യംചെയ്യുകയായിരുന്നു.കൂടുതൽ ചോദ്യംചെയ്തതോടെ പ്രതി സ്വർണം ഒളിപ്പിച്ചത് സമ്മതിക്കുകയായിരുന്നു. തുടർന്നു ബാത്റൂമിൽ കൊണ്ടുപോയാണ് സ്വർണം പുറത്തെടുത്തത്.\nപല സ്വർണക്കടത്ത് കാരിയർമാരും സ്വർണം ഒളിപ്പിച്ചതായി സംശയിച്ചു ചോദ്യംചെയ്യുമ്പോഴൊന്നും സമ്മതിക്കാറില്ല. തുടർന്നു പുറത്തെ സ്‌കാനിങ് സെന്ററുകളിൽ കൊണ്ടുപോയി എക്സറെ എടുക്കുമ്പോഴും, ഏറെ സമയം പിടിച്ചിരുത്തിയ അസ്വസ്തത കാണുമ്പോഴുമാണ് കുറ്റം സമ്മതിക്കാറുള്ളത്. എന്നാൽ ജുനൈദ് ചോദ്യംചെയ്യലിൽതന്നെ കുറ്റം സമ്മതിച്ചതോടെ കസ്റ്റംസ് അധികൃതർക്ക് കൂടുതൽ ജോലിയുണ്ടായില്ല. ക്യാപ്സൂൾ രൂപം ഉൾപ്പെടെ സ്വർണത്തിന് 1058 ഗ്രാം തൂക്കമുണ്ടായിരുന്നെങ്കിലും പിന്നീട് സ്വർണം വേർതിരിച്ചെടുത്തപ്പോഴാണ് 835.5 ഗ്രാം തൂക്കമുള്ളതായി കണ്ടെത്തിയത്. അഞ്ച് ക്യാപ്സൂളുകളാക്കിയാണ് സ്വർണം മലദ്വാരത്തിൽ ഒളിച്ചത്. ഇത്തരത്തിൽ ഒളിപ്പിക്കുന്ന സ്വർണം പലപ്പോഴും വയറിനകത്തേക്കുപോകുന്ന സാഹചര്യം ഉണ്ടാകുന്നതിനാലാണ് സ്‌കാനിംഗിന് കൊണ്ടുപോകുന്നതെന്നും കസ്റ്റംസ് അധികൃതർ പറഞ്ഞു.\nഅതേ സമയം 30ലക്ഷം രൂപ വിലവരുന്ന സ്വർണം ഒരു വ്യക്തിയുടെ മലദ്വാരത്തിൽ ഒളിപ്പിച്ചുകടത്താൻ ശ്രമിച്ചത് കസ്റ്റംസ് അധികൃതർക്ക് അത്ഭുതമായി. കാരണം മുമ്പെല്ലാം ഈ രീതിയിൽ ഒളിപ്പിച്ചു കടത്താൻ ശ്രമിച്ച സ്വർണം പിടിച്ചെടുത്തത് ഇതിന്റെ പകുതിയോളമെയുണ്ടായിരുന്നുള്ളു. മാക്സിമം 500 ഗ്രാംവരെയാണ് സാധാരണ മലദ്വാരത്തിൽ പ്രതികൾ കടത്താൻ ശ്രമിക്കാറുള്ളതെന്നും കസ്റ്റംസ് അധികൃതർ വ്യക്തമാക്കി. എന്നാൽ ജുനൈദിന് പണത്തിന്റെ അത്യാവശ്യമുണ്ടായതിനാലാണ് ഇത്തരത്തിൽ സ്വർണം കടത്താൻ ശ്രമിച്ചതെന്നാണ് കസ്റ്റംസ് അധികൃതർക്ക് നൽകിയ മൊഴി. 15ലക്ഷംരൂപവരെയുള്ള സ്വർണമാണ് നേരത്തെ പിടക്കപ്പെട്ട പ്രതികളിൽ ഭൂരിഭാഗം പേരിൽനിന്നും കണ്ടെത്തിയതെന്നും കസ്റ്റംസ് അധികൃതർ പറയുന്നു.


ഇന്ത്യയില് നിന്നും ആദ്യമായി ഓസ്‌കാര് പുരസ്‌കാരം ലഭിച്ച ഭാനു അതയ്യ അന്തരിച്ചു. 91 വയസായിരുന്നു. മുംബൈ ചന്ദന്‍വാഡിയിലെ വസതിയിലായിരുന്നു അന്ത്യം. മകള് രാധിക ഗുപ്തയാണ് മരണവിവരം പുറത്ത് വിട്ട്ത്. ഉറക്കത്തിനിടെ മരണം സംഭവിക്കുകയായിരുന്നെന്ന് മകള് അറിയിച്ചു. ന്യുമോണിയയെ തുടര്‍ന്ന് ചികിത്സയിലായിരുന്നു. 1983 ല് റിച്ചാര്‍ഡ് ആറ്റന്‍ബറോ സംവിധാനം ചെയ്ത ‘ഗാന്ധി’ സിനിമയിലെ വസ്ത്രാലങ്കാരത്തിനാണ് ഭാനു അതയ്യക്ക് ഓസ്‌കാര് പുരസ്‌കാരം ലഭിച്ചത്.\nഭാനുമതി അന്നാസാഹിബ് രാജോപാദ്ധ്യായേ എന്ന ഭാനു അതയ്യ 1929 ഏപ്രില് 28 ന് മഹാരാഷ്ട്രയിലെ കോലാലംപൂരിലാണ് ജനിച്ചത്. രണ്ടു തവണ നാഷണല് ഫിലിം അക്കാദമി പുരസ്‌കാരവും ഫിലിം ഫെയര് ലൈഫ് ടൈം അച്ചീവ്‌മെന്റ് പുരസ്‌കാരവും ഉള്‍പ്പെടെ നിരവധി പുരസ്‌കാരങ്ങളും ഭാനു അതയ്യയെ തേടിയെത്തിയിട്ടുണ്ട്. നൂറോളം സിനിമകള്‍ക്ക് വസ്ത്രാലങ്കാരം നിര്‍വഹിച്ചിട്ടുണ്ട്.


ലിയോണ (Liyona): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\n2012ല് പ്രദര്‍ശനത്തിനെത്തിയ കലികാലം എന്ന ചിത്രത്തിലൂടെയാണ് ലിയോണ ലിഷോയ് ചലച്ചിത്രരംഗത്തേക്കു കടന്നുവരുന്നത്. റെജി നായര് സംവിധാനം ചിത്രത്തില് ശാരദ, നവമി, ലാലു അലക്‌സ് എന്നിവരായിരുന്നു മറ്റു പ്രധാന അഭിനേതാക്കള്. അതേ വര്‍ഷം തന്ന അനൂപ്... ReadMore\n2012ല് പ്രദര്‍ശനത്തിനെത്തിയ കലികാലം എന്ന ചിത്രത്തിലൂടെയാണ് ലിയോണ ലിഷോയ് ചലച്ചിത്രരംഗത്തേക്കു കടന്നുവരുന്നത്. റെജി നായര് സംവിധാനം ചിത്രത്തില് ശാരദ, നവമി, ലാലു അലക്‌സ് എന്നിവരായിരുന്നു മറ്റു പ്രധാന അഭിനേതാക്കള്. അതേ വര്‍ഷം തന്ന അനൂപ് കണ്ണന് സംവിധാനം ചെയ്ത ജവാന് ഓഫ് വെള്ളിമല എന്ന ചിത്രത്തില് ജെനി എന്ന കഥാപാത്രത്തെ അവതരിപ്പിച്ചു. ചിത്രത്തിലൂടെ ചലച്ചിത്രരംഗത്ത് ലിയോണ ശ്രദ്ധിക്കപെട്ടു. 2013ല് നോര്‍ത്ത് 24 കാതം, റെഡ് വൈന്, ബാങ്കിള്‍സ് എന്നീ ചിത്രങ്ങളില് അഭിനയിച്ചു. 2015ല് ഒന്നും ഒന്നും മൂന്ന്, ഹരം, റോസാപ്പൂക്കാലം എന്നീ ചിത്രങ്ങളില് അഭിനയിച്ചു. 2016ല് പ്രദര്‍ശനത്തിനെത്തിയ ആന് മരിയ കലിപ്പിലാണ് എന്ന ചിത്രത്തിലെ ഡോ ട്രീസ എന്ന...


മഞ്ഞുതുള്ളികള് (DEW DROPS): April 2017\nഇന്ന് ഈസ്റ്റർ... ജീവിതത്തിൽ എല്ലാ അർത്ഥത്തിലും പാപ്പരായി പ്രഖ്യാപിച്ചതിനു ശേഷമുളള ഈസ്റ്റർ. ചില അവകാശങ്ങളും വാഗ്ദാനങ്ങളുമെല്ലാം വെറും സ്വപ്നമായിരുന്നു എന്ന് തിരിച്ചറിഞ്ഞതിനു ശേഷമുളള ഈസ്റ്റർ ആയതുകൊണ്ടാവണം അതങ്ങട്ട് ഒരു ബിരിയാണി വെച്ചിട്ട് അങ്ങ് ആഘോഷിച്ചു.\nസന്തോഷത്തിന്റേയും, സമാധാനത്തിന്റേയും ഈസ്റ്റർ ആശംസകൾ ഒരുപാട് പേർക്ക് അയച്ചു, തിരിച്ചും അത് കിട്ടീട്ടോ. പക്ഷേ മ്മടെ മനസ്സിൽ ആ സന്തോഷവും സമാധാനവും ഒട്ടുമില്ലായിരുന്നൂട്ടോ. പിന്നെ വെറുതെ കുറേ ആശംസകൾ അങ്ങട്ടും ഇങ്ങട്ടും അയച്ചു. എന്തിനാണെന്ന് ചോദിച്ചാൽ .... വെറുതെ!!!\nന്റെ പടച്ചോനെ ഇങ്ങളിത് എവിടെപ്പോയി കിടക്കുക??? ഇങ്ങളു ഇബിടുത്തെ കാര്യങ്ങൾ വല്ലതും അറിയുന്നുണ്ടോ!! മ്മളു ദുബായീന്ന് ആസ് ട്രേലിയായിൽ വന്നപ്പോൾ കരുതി എല്ലാം ശരിയാകുമെന്ന്.. എബടെ... ഒരു കണക്കിനു പറഞ്ഞാൽ എല്ലാം ശരിയായി... എന്റെ കാര്യത്തിനും, ജീവിതത്തിനും ഒരു തീരുമാനമായി.\nമനസ്സിൽ നിറയെ ദേഷ്യമുണ്ട്, സങ്കടമുണ്ട്... പക്ഷേ ആ ദേഷ്യം ആരുടെ അടുത്തും പ്രകടിപ്പിക്കുവാൻ എനിക്ക് ഇഷ്ടമല്ലാ... സങ്കടം ആരോടും പറയുവാനോ, അത് പുറത്തു കാണിക്കുവാനും എനിക്ക് ഇഷ്ടമല്ലാ... അതുകൊണ്ട് രണ്ടേ രണ്ടു കാര്യങ്ങൾ മനസ്സിനെ പറഞ്ഞു ഞാൻ അങ്ങ് പഠിപ്പിച്ചു ... ഒന്ന് "ക്ഷമിക്കുക" (എല്ലാവരോടും), പിന്നെ "എല്ലാം ശരിയാകുമെന്ന് വിശ്വസിക്കുക".\nഒരു അന്തവും കുന്തവും ഇല്ലാത്ത ഒരു കുറിപ്പ് ല്ലേ... മനസ്സു തുറന്നു എല്ലാം എഴുതിയാൽ അത് ഒരുപാട് പേരെ വേദനിപ്പിക്കും, പലരുടേയും മുൻപിൽ ഓരോരുത്തരും തീർത്തിരിക്കുന്ന സൽകീർത്തിയേം അത് ബാധിക്കും.. അപ്പോൾ എങ്ങും തൊടാതെ ആർക്കും മനസ്സിലാവാത്ത ഭാഷയിൽ എന്തൊക്കെയോ എഴുതും. കാരണം സത്യത്തിന്റെ മുഖം എപ്പോഴും വികൃതമാണു!!!\nസമയം രാത്രി പതിനൊന്ന് മണി കഴിഞ്ഞു. അത് എഴുതി കഴിഞ്ഞപ്പോഴേക്കും ഒരു വായ് ക്കോട്ടാ വന്നു മോളേ കാർത്തൂ ഇന്നത്തെ നിന്റെ സെന്റിയടി മതീന്നും പറഞ്ഞ് എന്നോട് ഉറക്കം വന്ന് വാതിൽപ്പടിയിൽ നിൽക്കുന്ന കാര്യം പറഞ്ഞു. അപ്പോ വീണ്ടുമൊരു ഈസ്റ്റർ ദിനത്തിനു വിട നൽകികൊണ്ട് ദേ ഞാൻ ഉറങ്ങുവാൻ പോകുന്നു. ന്റെ പടച്ചോനും ഞാനും ഉടനെ തന്നെ എന്റെ ബ്ലോഗിൽ ഒരുമിക്കുമെന്ന പ്രതീക്ഷയിൽ.....\nഎല്ലാവർക്കും ദൈവം നല്ലതു മാത്രം വരുത്തട്ടെയെന്ന പ്രാർത്ഥനയോടെ...


പാമ്പിന്റെ ഫണത്തില് പിടിച്ച് ഉത്രയുടെ കെെയ്യില് കടിപ്പിച്ചു ; ആ ദിവസം സംഭവിച്ചത് ഇങ്ങനെ... - Janayugom Online\nഉത്രയുടെ ദാരുണമായ കൊലപാതകം നടന്ന് ഏതാണ്ട് ഒന്നര വര്‍ഷത്തോളം കഴിയുമ്പോഴാണ് കേസിലെ വിധി വരുന്നത്. അസാധാരണവും ഒപ്പം കേരളമനസാ‍ക്ഷിയെതന്നെ ഞെട്ടിക്കുന്ന ഒന്നായി ഉത്രക്കേസ് മാറി. നോക്കാംക കേസിന്റെ ആ നാള് വഴികള്…\n2020 മെയ് 7, അഞ്ചല് ഏറത്ത് നിന്നും പുറത്ത് വന്നത് അവിശ്വസനീയമായ ഒരു മരണ വാര്‍ത്തയായിരുന്നു.\nഅവിശ്വസനീയമായ ഒരു മരണ വാര്‍ത്തയാണ് കൊല്ലം അഞ്ചിലിൽ നിന്നും പുറത്ത് വന്നത്. ഒരു തവണ പാമ്പു കടിയില് നിന്ന് അദ്ഭുതകരമായി രക്ഷപ്പെട്ട യുവതി ഒന്നര മാസത്തെ ഇടവേളയില് വീണ്ടും പാമ്പിന്‍റെ കടിയേറ്റ് മരിച്ചു എന്നത്ത് വിശ്വസ്ക്കാന് കേരളക്കരക്കായില്ല. ഏറം സ്വദേശികളായ വിജയസേനന്‍റെയും മണിമേഖലയുടെയും ഇരുപത്തിമൂന്നുകാരിയായ മകള് ഉത്രയാണ് മരിച്ചത്. തനിക്കും കുഞ്ഞിനുമൊപ്പം സ്വന്തം വീടിന്‍റെ മുകള് നിലയിലെ കിടപ്പുമുറിയില് ഉറങ്ങുകയായിരുന്ന ഉത്രയെ ജനലിലൂടെ വീടിനുളളില് കയറിയ മൂര്‍ഖന് കടിച്ചു എന്ന ഭര്‍ത്താവ് സൂരജിന്‍റെ പ്രചാരണത്തില് വീട്ടുകാര്‍ക്കോ ബന്ധുക്കള്‍ക്കോ തുടക്കത്തില് സംശയമൊന്നും തോന്നിയിരുന്നില്ല.\nഅന്നാണ് ഉത്രയുടെ കുടുംബത്തിന്‍റെ സംശയം ശരിവച്ചു കൊണ്ട് ക്രൈംബ്രാഞ്ചിന്‍റെ കണ്ടെത്തലും അറസ്റ്റും നടന്നത്. പാമ്പുപിടുത്തക്കാരനില് നിന്ന് പണം കൊടുത്തു വാങ്ങിയ മൂര്‍ഖന് പാമ്പിനെ കൊണ്ട് സൂരജ് ഉത്രയെ കടിപ്പിച്ചു കൊല്ലുകയായിരുന്നു എന്ന അന്വേഷണ സംഘത്തിന്‍റെ കണ്ടെത്തല് നടുക്കത്തോടെയാണ് കേരളം അറിഞ്ഞത്.\nഉത്രയുടെ ഭര്‍ത്താവായ സൂരജും,സഹായിയായ പാമ്പു പിടുത്തക്കാരന് കല്ലുവാതുക്കല് സ്വദേശി സുരേഷും അറസ്റ്റിലായി. 2020 മാര്‍ച്ച് മാസത്തില് അടൂരിലുളള സൂരജിന്‍റെ വീട്ടില് വച്ച് ഉത്രയെ അണലി കടിച്ചിരുന്നു .പക്ഷേ ഉത്ര രക്ഷപ്പെട്ടു. ആ സംഭവവും ആസൂത്രിതമായി താന് നടപ്പാക്കിയതാണെന്ന് സൂരജ് പൊലീസിനോട് സമ്മതിച്ചു. മരണം ഉറപ്പാക്കാനാണ് മൂര്‍ഖന് പാമ്പിനെ വാങ്ങി രണ്ടാമത് കടിപ്പിച്ചതെന്നും സംശയങ്ങള് ഒഴിവാക്കാനാണ് ഉത്രയുടെ വീട്ടില് വച്ചു തന്നെ കൊലപാതകം നടത്തിയതെന്നും സൂരജ് പറഞ്ഞു.മരിക്കുന്നതിന്‍റെ തലേന്ന് രാത്രിയോടെ ജ്യൂസില് മയക്കുമരുന്ന് കലര്‍ത്തി സൂരജ് നല്‍കി. ശേഷം മൂര്‍ഖന് പാമ്പിനെ സൂക്ഷിച്ചിരുന്ന ബാഗ് കാറില് നിന്ന് എടുത്ത് കട്ടിലിന് അടിയിലേക്ക് മാറ്റി. അര്‍ധരാത്രി എല്ലാവരും ഉറങ്ങിയെന്ന് ഉറപ്പിച്ച ശേഷമാണ് ഉത്രയെ കൊല്ലാനുളള നീക്കങ്ങള് സൂരജ് തുടങ്ങിയത്. കട്ടിലിനടയിലെ ബാഗില് ഒരു പ്ലാസ്റ്റിക് ഭരണയിലാണ് മൂര്‍ഖന് പാമ്പിനെ സൂക്ഷിച്ചിരുന്നത്. രാത്രി പാമ്പിനെ എടുത്ത ശേഷം ഉറങ്ങിക്കിടക്കുകയായിരുന്ന ഉത്രയുടെ ശരീരത്തിലേക്ക് മൂര്‍ഖന് പാമ്പിനെ കുടഞ്ഞിട്ടു. പക്ഷേ പാമ്പ് ഉത്രയെ കടിച്ചില്ല. ഇതോടെ പാമ്പിന്‍റെ ഫണത്തില് പിടിച്ച് ഉത്രയുടെ കൈയില് താന് കടിപ്പിക്കുകയായിരുന്നെന്ന് സൂരജ് വിശദീകരിച്ചു. അതിനു ശേഷം പാമ്പിനെ മുറിയിലെ അലമാരയ്ക്കടിയിലേക്ക് വലിച്ചെറിഞ്ഞു. പാമ്പ് തിരികെയെത്തി തന്നെ കടിക്കുമോ എന്ന പേടിയില് ഇരുകാലുകളും കട്ടിലില് എടുത്തു വച്ച് രാത്രി മുഴുവന് താന് ഉറങ്ങാതെ ഉത്രയുടെ മൃതശരീരത്തിനൊപ്പം ഇരുന്നെന്നും സൂരജ് പൊലീസിനോട് പറഞ്ഞു.\nനിർണായകമായത് ഡമ്മി പരിശോധന;\nസൂരജിന് പാമ്പിനെ നല്‍കിയ സുരേഷും ആദ്യം കേസില് പ്രതി ചേര്‍ക്കപ്പെട്ടു. പക്ഷേ സ്വന്തം ഭാര്യയെ കൊല്ലാന് വേണ്ടിയാണ് സൂരജ് പാമ്പിനെ വാങ്ങിയതെന്ന കാര്യം തനിക്കറിയില്ലായിരുന്നു എന്ന മൊഴി മുഖവിലയ്ക്കെടുത്ത കോടതി സുരേഷിനെ മാപ്പു സാക്ഷിയാക്കി.രാജ്യത്തിന്‍റെയോ ഒരു പക്ഷേ ലോകത്തിന്‍റെയോ തന്നെ കുറ്റാന്വേഷണ ചരിത്രത്തിലെ അപൂര്‍വതയാണ് ഉത്ര വധക്കേസ്. അന്വേഷണ വഴികളിലും കോടതി നടപടികളിലുമെല്ലാം ഈ പ്രാധാന്യം ഉള്‍ക്കൊണ്ടു തന്നെയാണ് അന്വേഷണ സംഘവും പ്രോസിക്യൂഷനുമെല്ലാം മുന്നോട്ടു പോയതും. മാത്രമല്ല,ആയുധവും സാക്ഷിയും ഇല്ലാത്ത കൊലപാതകം എന്നതായിരുന്നു ഉത്രാ കേസിന്റെ പ്രത്യേകത. ഇനി അറിയാനുളളത് നീതിപീഠത്തിന്‍റെ അന്തിമ വിധിയാണ്.\nenglish summary; heavy rain expected in kerala\nതമിഴ്നാട്ടിൽ ഓക്‌സിജന് കിട്ടാതെ 11 പേര് മരിച്ചു


ഭക്ഷണരീതിയിൽ രോഗങ്ങളെ അകറ്റാനുള്ള പൊടിക്കൈകൾ-02 - പൂച്ചക്കാടൻ\nHome » »Unlabelled » ഭക്ഷണരീതിയിൽ രോഗങ്ങളെ അകറ്റാനുള്ള പൊടിക്കൈകൾ-02\nഭക്ഷണരീതിയിൽ രോഗങ്ങളെ അകറ്റാനുള്ള പൊടിക്കൈകൾ-02\nഭക്ഷണരീതിയിൽ രോഗങ്ങളെ അകറ്റാനുള്ള പൊടിക്കൈകൾ-02 കോവയ്ക്ക തൊടിയില് സുലഭമായി ലഭിച്ചിരുന്ന പച്ചക്കറിയായിരുന്നു കോവയ്ക്ക. എന്നാല് ഇന്ന് വില കൂടിയ പച്ചക്കറി വിഭവമായി ഇത് മാറിയിരിക്കുന്നു. കോവയ്ക്ക പ്രകൃതി അനുഗ്രഹിച്ചു നല്‍കിയ ഒരു ഇന്‍സുലിനാണ്. ഒരു പ്രമേഹരോഗി നിത്യവും ചുരുങ്ങിയത് നൂറ്ഗ്രാം കോവയ്ക്ക ഉപയോഗിച്ചു വരികയാണെങ്കില് പാന്‍ക്രിയാസിലെ ബീറ്റാ കോശങ്ങളെ ഉത്തേജിപ്പിച്ച് കൂടുതല് ഇന്‍സുലിന് ഉല്‍പ്പദിപ്പിക്കുവാനും, നശിച്ചുകൊണ്ടിരിക്കുന്ന കോശങ്ങളെ പുനരുജ്ജീവിപ്പിക്കാനും കഴിയും. കോവയ്ക്ക ഉണക്കിപ്പൊടിച്ച പൊടി പത്തുഗ്രാം വീതം ദിവസവും രണ്ട് നേരം ചൂടുവെള്ളത്തില്‍ച്ചേര്‍ത്തു കഴിച്ചാലും ഇതേ ഫലം സിദ്ധിക്കും. കോവയ്ക്ക നിത്യവും ഉപയോഗിക്കുന്നവര്‍ക്ക് പ്രമേഹക്കുരു വരാനുള്ള സാദ്ധ്യതåവളരെക്കുറവാണ്. കോവയ്ക്കയുടെ ഇലയ്ക്കും ഔഷധ ഗുണമുണ്ട്. കോവയ്ക്കയുടെ ഇല വേവിച്ച് ഉണക്കി പൊടിയാക്കി സൂക്ഷിക്കുക. ഈ പൊടി ഒരു ടീസ്പൂണ് വീതം മൂന്നു നേരം ചൂടുവെള്ളത്തില് കലക്കി ദിവസവും സേവിക്കുകയാണെങ്കില് സോറിയാസിസ് കൊണ്ട് ബുദ്ധിമുട്ടുന്ന രോഗികള്‍ക്ക് ആശ്വാസം ലഭിക്കും. വയറിളക്കത്തിന് കോവയിലയുടെ നീര്‍് ഒരു ഔഷധമായി ഉപയോഗിക്കാം.ഒരു ടീസ്പൂണ് കോവയില നീർ ഒരു ചെറിയകപ്പ് തൈരില്‍ച്ചേര്‍ത്ത് ദിവസവും മൂന്നു നേരം കഴിക്കുക. മലശോധനസാധാരണരീതിയിലാകുന്നതു വരെ ഇതു തുടരുക.\nപ്രമേഹരോഗത്തിന് കൈക്കൊണ്ട ഔഷധമാണ് കോവല്. രക്തത്തിലെ ഗ്ലൂക്കോസിന്റെ അളവ് ക്രമീകരിക്കുന്നതില് ഇവ പ്രധാനപങ്കു വഹിക്കുന്നുണ്ട്. ഇന്‍സുലിന് ചികിത്സപോലും ഫലവാകാത്ത സാഹചര്യത്തില് കോവലിന്റെ ഇലച്ചാറ്, വേരില് നിന്നുള്ള സത്ത് എന്നിവ നിര്‍ദേശിക്കാറുണ്ട്. ഇലച്ചാറ് മുറിവുണക്കാന് ഉത്തമ ഔഷധമാണ്. രക്തശുദ്ധീകരണത്തിനും ഉദരസംബന്ധമായ രോഗങ്ങള്‍ക്കും ചര്‍മരോഗങ്ങള്‍ക്കും കോവലിന്റെ വിവിധഭഭാഗങ്ങള് (ഇല, കായ്) വളരെ ഉപയോഗപ്രദമാണ്. രോഗപ്രതിരോധശേഷി വര്‍ധിപ്പിക്കുന്ന ഘടകങ്ങളായ ആന്റി ഓക്സിഡന്റുകള് , ബീറ്റാകരോട്ടിന് എന്നിവയുടെ നല്ല സ്രോതസ്സായതിനാല് കോവയ്ക്ക നിത്യേന കഴിക്കുന്നത് ആരോഗ്യത്തിനു നല്ലതാണ്. കരളിന്റെയും സ്വേദഗ്രന്ഥികളുടെയും ശരിയായ പ്രവര്‍ത്തനം, ദഹനശക്തി വര്‍ധിപ്പിക്കല് എന്നിവയ്ക്കും കോവല് സഹായിക്കുന്നു. കോവയ്ക്ക നിത്യവും ഉപയോഗിക്കുന്നത് ശരീരത്തിന്റെ രോഗപ്രതിരോധശേഷി വര്‍ദ്ധിപ്പിക്കാനും ഹൃദയം, തലച്ചോറ്, വൃക്ക എന്നിവയുടെ ശരിയായ പ്രവര്‍ത്തനത്തിനും സഹായിക്കും. കൊളസ്‌ട്രോള്, പ്രമേഹം എന്നിവ കുറയ്ക്കാന് കോവയ്ക്ക സഹായിക്കും. മെഴുക്കുപുരട്ടിയുണ്ടാക്കുവാന് പറ്റിയ ഭക്ഷണവസ്തുക്കളില് ഒന്നാണ് കോവയ്ക്ക. പച്ചനിറത്തിലുള്ളതു കൊണ്ടുതന്നെ ആരോഗ്യഗുണങ്ങള് ഇതിന് കൂടുകയും ചെയ്യും.വൈറ്റമിന് എ, ബി1, ബി2, വൈറ്റമിന് സി തുടങ്ങിയ പോഷകാംശങ്ങള് ഇതില് അടങ്ങിയിട്ടുണ്ട്. കോവയ്ക്കയില് ധാരാളം ഫൈബര് അടങ്ങിയിട്ടുള്ളതിനാല് ദഹനത്തിന് നല്ലതാണ്. വണ്ണം കുറയ്ക്കാന് സഹായിക്കുന്ന ഒരു പച്ചക്കറി കൂടിയാണിത്. ഇതിലെ ജലാംശം വയര് നിറഞ്ഞ പ്രതീതിയുണ്ടാക്കുന്നു. ആയുര്‍വേദ പ്രകാരം ശരീരത്തിലെ കഫദോഷങ്ങള് കുറയ്ക്കാന് കോവയ്ക്ക നല്ലതാണ്. ഇത് രക്തം ശുദ്ധീകരിയ്ക്കുകയും ചെയ്യും. ഇതുവഴി ചര്‍മപ്രശ്‌നങ്ങളും രോഗങ്ങളും അകറ്റും. കോള്‍ഡ്, പനി തുടങ്ങിയ അസുഖങ്ങള്‍ക്കുള്ള പ്രകൃതിദത്ത പരിഹാരം കൂടിയാണിത്. ശരീരത്തിലെ വിഷാംശം ഇല്ലാതാക്കുന്നതിനും നീര്‍ക്കെട്ട്, രക്‌തക്കുറവ്, കഫകെട്ട് ഇവയ്‌ക്കും കോവയ്‌ക്ക ഫലപ്രദമാണ്. കയ്‌പ്പു രസമുള്ള കോവയ്‌ക്ക രോഗപ്രതിരോധത്തിനും ത്വക്ക് രോഗങ്ങള്, മഞ്ഞപ്പിത്തം തുടങ്ങിയവ ഇല്ലാതാക്കാനും സഹായിക്കുമെന്ന് തെളിയിക്കപ്പെട്ടിട്ടുണ്ട്. തൊടിയില് പടര്‍ന്നു പന്തലിച്ചു കിടക്കുന്ന കോവല് നാട്ടിന്‍പുറത്തെ സാധാരണ കാഴ്‌ചയാണ്. കോവയ്‌ക്കാ വിഭവങ്ങള് അവര്‍ക്ക് ഏറെ പ്രിയപ്പെട്ടതും. രുചിയും ഗുണവും ഒരുപോലടങ്ങിയ മറ്റൊരു പച്ചക്കറിയില്ല. കോവയ്‌ക്ക കയ്‌പ്പുള്ളതും ഇല്ലാത്തതുമുണ്ട്. കയ്‌പ്പുളള കോവയ്‌ക്കയെ കാട്ടുകോവയ്‌ക്ക എന്നു വിളിക്കുന്നു. കയ്‌പ്പില്ലാത്ത കോവയ്‌ക്കയാണ് സാധാരണ ആഹാരമായി ഉപയോഗിക്കുന്നത്. കാഴ്‌ചയില് ചെറുതെങ്കിലും വിഭവങ്ങളുടെ ഒരു നീണ്ടനിര കോവയ്‌ക്കകൊണ്ട് തയാറാക്കാം. കോവയ്‌ക്ക തോരന്, കോവയ്‌ക്ക മെഴുക്കുപുരട്ടി, ചെമ്മീന് കോവയ്‌ക്ക റോസ്‌റ്റ്, കോവയ്‌ക്ക കൊണ്ടാട്ടം, കോവയ്‌ക്ക പൊരിയല് തുടങ്ങിയവ അവയില് ചിലതു മാത്രം. ശരീരത്തിലെ വിഷാംശം ഇല്ലാതാക്കുന്നതിനും നീര്‍ക്കെട്ട്, രക്‌തക്കുറവ്, കഫകെട്ട് ഇവയ്‌ക്കും കോവയ്‌ക്ക ഫലപ്രദമാണ്. കയ്‌പ്പു രസമുള്ള കോവയ്‌ക്ക രോഗപ്രതിരോധത്തിനും ത്വക്ക് രോഗങ്ങള്, മഞ്ഞപ്പിത്തം തുടങ്ങിയവ ഇല്ലാതാക്കുമെന്നും തെളിയിക്കപ്പെട്ടിട്ടുണ്ട്. കോക്ലീന ഗ്രാന്‍ഡിസ് എന്നതാണ് ഇതിന്റെ ശാസ്‌ത്രീയ നാമം. കോവയ്ക്കാ തോരന്. ചേര്‍ക്കേണ്ട ഇനങ്ങള് കോവയ്ക്ക - 400 ഗ്രാം മുളക് -6എണ്ണം വെളിച്ചെണ്ണ - ആവശ്യത്തിന് തേങ്ങ ചിരകിയത് - ഒരു മുറി കടുക്, ഉപ്പ് - പാകത്തിന്\nപാകം ചെയ്യേണ്ട വിധം കോവയ്ക്ക ചെറുതായി അരിഞ്ഞെടുത്ത് ആവശ്യത്തിന് വെള്ളം ചേര്‍ത്ത് വേവിക്കുക. പാകത്തിന് ഉപ്പും ചേര് ക്കുക. കടുക്, മുളക് എന്നിവ വെളിച്ചെണ്ണയില് വഴറ്റിയെടുത്ത് വെന്ത കോവക്കയില് ചേര് ക്കുക. ഇതില് തേങ്ങ ചിരകിയതും ചേര്‍ത്ത് ഒന്നു കൂടെ ചൂടാക്കിയ ശേഷം അടുപ്പില് നിന്ന് വാങ്ങിയെടുത്ത് ഉപയോഗിക്കാം.\nപോസ്റ്റ് ചെയ്തത് പൂച്ചക്കാടൻ ല് 1:49 AM


പത്ത് വർഷമായി മുടങ്ങാതെയെത്തുന്ന പച്ച തത്തകൾ; സ്നേഹം വിളമ്പി പുഷ്പയും സുധീറും | Couple start day feeding parrots\nമനോരമ ലേഖകൻ January 22, 2021 09:24 AM IST\nമട്ടാഞ്ചേരിയിലെ ഒരു വീട്ടില് പതിവായെത്തുന്ന അതിഥികളാരെന്നോ? ഒരുകൂട്ടം പച്ച തത്തകൾ. വീട്ടുകാരുടെ സ്നേഹം നുണഞ്ഞേ വരുന്നവര് മടങ്ങിപ്പോവാറുള്ളു. കഴിഞ്ഞ പത്ത് വര്‍ഷമായി ഈ സ്നേഹത്തിന് ഒരു കുറവും സംഭവിച്ചിട്ടില്ല. ജീവിതത്തില് ഏറ്റവും ഇഷ്ടമുള്ളകാര്യമെന്താണെന്ന് ചോദിച്ചാല് യശോദ പറയും പതിവായി രാവിെലയും വൈകുന്നേരവും അരിയും ചോറും വിതറുന്നതാണെന്ന്. പുഷ്പയുടേയും സുധീറിന്റെയും നിഴല് കണ്ടാല്, വീടിന് ചുറ്റുമുള്ള തെങ്ങോലകളില് ആളനക്കം തുടങ്ങും. പച്ച തത്തകളുടെ കൂട്ടമാണ്.\nസമയം ഒട്ടും തെറ്റിക്കാതെ എല്ലാവരും വന്നെത്തും. ഭക്ഷണം വിളമ്പി ഇരുവരും താഴേക്കിറങ്ങിയാല് തത്തകളുടെ ഊഴമാണ്. ഓലത്തുമ്പിലുള്ളവയെല്ലാം വീടിന്റ ടെറസിലേക്ക് പറന്നിറങ്ങും. വിളമ്പിയതൊന്നും ബാക്കി വയ്ക്കില്ല, ഒരേ നിരയില് ഒരുമിച്ചിരുന്നുള്ള കൊത്തിപ്പെറുക്കലാണ് കാഴ്ചകളിലേറ്റവും മനോഹരം. പച്ച തത്തകള്‍ക്കൊപ്പം പലവര്‍ണത്തിലുള്ള കിളികളും കൂട്ടിനെത്തും.\nതത്തകളെ പിടികൂടാന് ആരെങ്കിലും ശ്രമിച്ചാല് നാട്ടുകാരെല്ലാവരും ഇടപെടും. തത്തകളെ കാണാനായി കുട്ടികളടക്കമുള്ള പരിസരവാസികള് എന്നും ഈ വീട്ടുമുറ്റത്തെത്തും. റേഷനരിയാണ് തത്തകള്‍ക്ക് കൊടുക്കുന്നത്. ചോറാക്കിയും കൊടുക്കും. നാല് കിലോയോളം ദിനംപ്രതി വേണം. ഹോട്ടല് തൊഴിലാളിയാണ് സുധീര് , പുഷ്പയ്ക്ക് വീട്ടു ജോലിയാണ്. തത്തകളെ ഊട്ടാനായി പക്ഷിസ്നേഹികളുടെ സഹായം ചോദിക്കുകയാണിവര്.\nEnglish Summary: Couple start day feeding parrots


എട്ടാമത് വനിതാ ഫുട്ബോള് ലോകകപ്പിന് തുടക്കമായി – Times Kerala\nഫ്രാന്‍സില് ആരംഭം കുറിക്കുന്ന എട്ടാമത് വനിതാ ഫുട്ബോള് ലോകകപ്പിന് തുടക്കമായി . ആതിഥേയരായ ഫ്രാന്‍സ് കൊറിയയെ ആദ്യ മത്സരത്തില് പരാചയപ്പെടുത്തി . ഫ്രാൻസ് വിജയം കരസ്ഥമാക്കിയത് എതിരില്ലാത്ത നാലു ഗോളുകള്‍ക്കായിരുന്നു . ഫ്രാന്‍സിന് വലിയ ജയം നല്കാൻ ഇടയാക്കിയത് ഡിഫന്‍ഡറായ വെന്‍ഡീ റെനാര്‍ഡിന്റെ ഇരട്ട ഗോളുകളാണ് . ആദ്യ ഗോള് പിറന്നത് ലിയോണ് താരം ലെ സൊമറിന്റെ ബൂട്ടില് നിന്നായിരു‌ന്നു.


ഇന്ന് ലോകസംഗീത ദിനം; ജോവാൻ മധുമലയുടെ കൈവശമുള്ളത് അത്യപൂർവ്വ സംഗീതശേഖരം\nHomeGENERALഇന്ന് ലോകസംഗീത ദിനം; ജോവാൻ മധുമലയുടെ കൈവശമുള്ളത് അത്യപൂർവ്വ സംഗീതശേഖരം\nകോട്ടയം : തെറ്റിദ്ധരിക്കേണ്ട ഇതൊരു ഇലക്ട്രോണിക്ക് ഷോറൂമല്ല.മജീഷ്യനായ ജോവാൻ മധുമലയുടെ വീട്ടിലെ ടേപ്പ് റിക്കാർഡുകളുടേയും, കാസറ്റുകളുടേയും ശേഖരമാണ്. ലോക് ഡൗൺ കാലത്ത് തുടങ്ങിയ ചെറിയ ഒരു വിനോദം വിലമതിക്കാനാവാത്ത ഒരു അപൂർവ്വ ശേഖരമായി മാറി.\n2020 ഏപ്രിൽ ആദ്യവാരം പാമ്പാടി കാളച്ചന്തയിലെ സുധാകരൻ്റെ ആക്രി കടയിലെത്തിയ ജോവാൻ ഒരു ചെറിയ ടേപ്പ് റിക്കാർഡർമാറിക്കിടക്കുന്നത് അവിടെ മാറിക്കിടക്കുന്നത് കണ്ടു.അത് 50 രൂപാ വില കൊടുത്തു വാങ്ങുകയായിരുന്നു. പ ഒരു സുഹൃത്തിനെ സമീപിച്ച് നന്നാക്കി വാങ്ങിയപ്പോൾ 450 രൂപയായി. അതിൽ നിന്ന് ശ്രുതി മനോഹരമായ സംഗീതം പുറത്തേയ്ക്കു വന്നപ്പോൾ ജോവാൻ ആക്രി കടകൾ കയറിയിറങ്ങുവാൻ തുടങ്ങി.\nതിരുവല്ലാ മുതൽ കോട്ടയം വരെയുള്ള ആക്രി കടകളിൽ നിന്നും മലയാള ഭാഷയിൽ പറഞ്ഞാൽ "കൈനീട്ടം" കൊടുത്ത് ഓരോ ടേപ്പ് റിക്കാർഡുകളും റേഡിയോകളും കിട്ടി തുടങ്ങി. പക്ഷേ അവയൊന്നും പ്രവർത്തിക്കുന്നവ ആയിരുന്നില്ല. ഭീമമായ സർവ്വീസ് ചാർജ് നൽകുവാൻ ലോക് ഡൗൺ കാലത്ത് വരുമാനം നിലച്ചുപോയ കലാകാരനു കഴിയുമായിരുന്നില്ല. സമയമുണ്ടായിരുന്നതിനാൽ യു ടൂബിൽ നിന്നും മെക്കാനിസം പഠിക്കുവാൻ തുടങ്ങി. അപ്പോഴാണ് നിസ്സാരമിനുക്കുപണികൾ കൊണ്ട് ഓരോ സെറ്റുകളും നന്നാക്കാമെന്നു കണ്ടു പിടിച്ചത്.കൂടാതെ പഴയ കടകളിൽ ഉപയോഗമില്ലാതെ കിടന്നിരുന്ന സ്പെയർ പാർട്സുകൾ വാങ്ങുകയും ചെയ്തു.\nഓരോ ടേപ്പ് റിക്കാർഡുo അഴിക്കുന്നതിനു മുൻപ് അതിൻ്റെ അകത്തെ വീഡിയോ ഫോണിൽ എടുത്ത് അഴിച്ചു കഴിഞ്ഞ് വീഡിയോ നോക്കി പുനർ ക്രമീകരിക്കുകയായിരുന്നു. കേടുപാടു കണ്ടു പിടിക്കുന്ന മൾട്ടി മീററർ സുഹൃത്തായ പാമ്പാടി പതിനൊന്നാം മൈലിലെ കള്ളിയിട്ടുമറ്റം മുരളിയുടെ സഹായത്താൽ സംഘടിപ്പിച്ച് അതിൻ്റെ പ്രവർത്തനം പഠിക്കുകയും ചെയ്തു. അങ്ങനെ സ്വന്തം പരിശ്രമത്താൽ 49 ടേപ്പ് റിക്കാർഡുകൾ പ്രവർത്തനസജ്ജ്മാക്കി.\nലോകത്തിലെ പ്രശസ്തമായ ബ്രാണ്ടുകൾ ഉൾപ്പെടെ 13 ഇലക്ട്രോണിക്ക് കമ്പനികളുടെ ടേപ്പ് റിക്കാർഡുകൾ ജോവാൻ്റെ ശേഖരത്തിലുണ്ട്. പഠിച്ച പണി പതിനെട്ടും നോക്കിയിട്ടും പ്രവർത്തിപ്പിക്കുവാൻ കഴിയാത്ത നാൽപതോളം സെററുകളും സൂക്ഷിച്ചിട്ടുണ്ട്. രണ്ടാം ലോക് ഡൗൺ കാലത്തും ആക്രി കടകളിലെ അന്വേഷണം ഇദ്ദേഹം നിർത്തിയിട്ടില്ല .\nവിവരമറിഞ്ഞ് പല സുഹൃത്തുക്കളും പഴയ ടേപ്പ് റിക്കാർഡുകളും, ക്യാ സറ്റുകളും ജോവാനു നൽകി പ്രോത്സാഹിപ്പിക്കുന്നുണ്ട്.


ഫയലുകൾ കടന്ന് ജനങ്ങളിലേയ്ക്ക്, ജനഹൃദയത്തിലൊരു മലയാളി ഐഎഎസ് ഉദ്യോഗസ്ഥ -Aswathi S drives change in Davangere\nസ്വച്ഛഭാരത് അഭിയാന് പദ്ധതിയില് പതിനെട്ടാം സ്ഥാനത്തായിരുന്നു ജില്ല. ഇപ്പോൾ മൂന്നാം സ്ഥാനത്താണ്. ഒൻപതു മാസം കൊണ്ട് ഒരു ജില്ലയുടെ സാമൂഹിക ഭൂപടം മാറ്റി വരച്ച കോഴിക്കോടുകാരിയെ കുറിച്ച്\nവിവാദങ്ങളുടെ വേലിയേറ്റത്തിലാണ് പല ഉദ്യോഗസ്ഥരും ജനഹൃദയങ്ങളിൽ ഇടം പിടിക്കുന്നത്. ഉത്തരവുകളുടെ മേലുളള ഒപ്പുകളിലാണ് ഈ ഇടം ഇവർ സ്വന്തമാക്കുന്നത്. എന്നാൽ ഒരു ജില്ലയുടെ സാമൂഹിക ഭൂപടം മാറ്റിയെഴുതിയാണ് ഈ കോഴിക്കോടുകാരി ഒരു ജനതയുടെ ജീവിതത്തിൽ കൈയൊപ്പിട്ടത്. ഭരണ സംവിധാനങ്ങളുടെ നൂലാമാലകളുടെയും അധികാരത്തിന്റെയും ശക്തിയിൽ നിന്നല്ല, ജനങ്ങളുടെ ഹൃദയതാളത്തിൽ നിന്നുമാണ് ഈ യുവ ഐഎഎസ്സുകാരി തന്റെ ഊർജം സംഭരിക്കുന്നത്. കർണ്ണാടകത്തിലെ പ്രശസ്തമായ ദാവൺഗരെ ജില്ലയുടെ സാമൂഹിക പിന്നാക്ക അവസ്ഥ മാറ്റിയെഴുതുകയാണ് ഈ വനിതാ ഓഫിസർ. പ്രഖ്യാപനങ്ങളിലെ സ്വപ്നങ്ങളെ കടലാസുകളിലൊതുങ്ങി ചിതലെടുക്കുന്ന ചിത്രമാണ് സാധാരണ ചരിത്രം. എന്നാൽ ജനങ്ങളിലേയ്ക്കിറങ്ങി ആ സ്വപ്നങ്ങളെ യാഥാർത്ഥ്യമാക്കിക്കൊണ്ട് ഈ ചീഫ് എക്സിക്യൂട്ടീവ് ഓഫിസർ (സിഇഒ) എന്ന തസ്തികയ്ക്ക് സേവനം കൊണ്ട് പുതിയ വ്യാഖ്യാനമെഴുതുന്നു.\nബെംഗളൂരുവില് നിന്നും 265 കിലോമീറ്റര് ദൂരം യാത്ര ചെയ്താല് ദാവണ്‍ഗരെയില് എത്താം. ഒരു നീണ്ട യാത്രക്ക് ശേഷം തങ്ങളുടെ കുതിരകളുമായി ക്ഷീണം (ദനിവ്) തീര്‍ക്കുവാനായി ചാലൂക്യന്മാര് കണ്ടെത്തിയ വിശ്രമ സ്ഥലമാണിതെന്നും തങ്ങളുടെ ദാഹം തീര്‍ക്കാനായി അവര് ഇവിടെ ഒരു തടാകം (കെരെ) കുഴിച്ചു എന്നുമൊരു വിശ്വാസം ദാവണ്‍ഗരെയെക്കുറിച്ചുണ്ട്. ദനിവ കെരെ എന്ന കന്നട വാക്കാണ് പിന്നീട് ദാവണ്‍ഗരെ എന്നായതെന്നും പറയപ്പെടുന്നു. ഇതെല്ലാം കേട്ടുകേള്‍വികള് മാത്രം.\nമലയാളിയുടെ എന്നത്തേയും ഒരു ഡെസ്റ്റിനേഷന് പോയിന്റാണ് ദാവണ്‍ഗരെ. പഠിക്കാനായി പോകുന്നതു പോലെ തന്നെ നാടു ചുറ്റാനും കേരളത്തില് നിന്ന് ആളുകള് ഇവിടെ എത്താറുണ്ട്. ക്ഷേത്രനഗരികൂടിയാണിവിടം. തീര്‍ന്നില്ല, ഇപ്പോൾ ദാവണ്‍ഗരെയ്ക്ക് ഒരു മലയാളി ബന്ധം കൂടിയുണ്ട്. ദാവണ്‍ഗരെയിലെ ജില്ലാ ചീഫ് എക്‌സിക്യൂട്ടീവ് ഓഫിസര് കോഴിക്കോട്ടുകാരിയായ എസ്.അശ്വതിയാണ്. 2013ലാണ് അശ്വതി ഐഎഎസ് നേടുന്നത്. ആദ്യ പോസ്റ്റിങ് ഡല്‍ഹിയില് വാര്‍ത്താ വിനിമയ മന്ത്രാലയത്തിനു കീഴില് അസിസ്റ്റന്റ് സെക്രട്ടറിയായി. പിന്നീട് ഉഡുപ്പിയില് കുന്ദാപ്പുരയിൽ അസിസ്റ്റന്റ് കമ്മീഷണര് ആന്‍ഡ് ഡിവിഷണല് മജിട്രേറ്റ്. അവിടെ നിന്ന് ദാവണ്‍ഗരെയിലേക്ക്.\nഒൻപതു മാസം മുമ്പാണ് അശ്വതി കര്‍ണാടകയിലെ ദാവണ്‍ഗരെ ജില്ലയുടെ സിഇഒ ആയി ചുമതലയേല്‍ക്കുന്നത്. ഇപ്പോള് അശ്വതി ദാവണ്‍ഗെരെക്കാരുടെ സ്വന്തം സിഇഒ ആണ്. അവരില് ഒരാള്. അതിനു പുറകില് കഠിനാധ്വാനത്തിന്റെ കഥയാണുള്ളത്.\n‘ശുദ്ധരായ കുറേ പാവപ്പെട്ട ആളുകളാണ് ദാവണ്‍ഗരെക്കാര്. ഞാനിവിടെ ചുമതല എടുക്കുന്ന സമയത്ത്, സ്വച്ഛഭാരത് അഭിയാന് പദ്ധതിയില് സംസ്ഥാനത്ത് പതിനെട്ടാം സ്ഥാനത്തായിരുന്നു ജില്ല. ഇപ്പോൾ ജില്ല മൂന്നാം സ്ഥാനത്താണ്” അശ്വതി അഭിമാനത്തോടെ പറയുന്നു. “മിക്കവാറും വീടുകളിലൊന്നും ശൗചാലയങ്ങള് ഇല്ല. ഉള്ളിടത്തൊന്നും അത് ഉപയോഗിക്കാന് ആളുകള് തയാറാകുന്നുമില്ല. പിന്നെ അവര്‍ക്കിടയില് ഒരു വിശ്വാസമുണ്ട്. ഗര്‍ഭിണികളായ സ്ത്രീകളോ, മുലയൂട്ടുന്ന അമ്മമാരോ ഉള്ള വീടുകളില് ശൗചാലയങ്ങള് പണിയരുത്. ഇത്തരം വിശ്വാസങ്ങളെ പറഞ്ഞു തിരുത്തുക എന്നത് അത്ര എളുപ്പമല്ല. ചിലപ്പോള് കുറച്ച് കര്‍ക്കശക്കാരാകേണ്ടി വരും നമ്മള്. കുറേ ബോധവത്കരണ ക്ലാസുകളും മറ്റും നടത്തി. പലപ്പോഴും ശാസനയുടെ മാര്‍ഗങ്ങള് തന്നെ സ്വീകരിക്കേണ്ടി വന്നിട്ടുണ്ട്. അങ്ങനെയാണ് ആളുകള് വീടുകളില് ശൗചാലയങ്ങള് നിര്‍മ്മിക്കാന് തയാറായത്.’\nഓഫിസിലിരുന്ന് കീഴുദ്യോഗസ്ഥര്‍ക്ക് ഉത്തരവ് കൊടുക്കുകയല്ല, കൂടെയിറങ്ങി ജോലി ചെയ്യുകയാണ് ഈ ഓഫിസര്.\n‘രാവിലെ 5.30നായിരിക്കും മിക്കവാറും ഞങ്ങള് ഫീല്‍ഡിലേക്ക് ഇറങ്ങുക. ദാവണ്‍ഗെരെയില് ആറ് താലൂക്കുകളും 233 ഗ്രാമ പഞ്ചായത്തുകളുമുണ്ട്. ഞങ്ങളുടെ കൂട്ടത്തിലുള്ളവര് വിവിധ പഞ്ചായത്തുകളിലേക്ക് പോകും. പഞ്ചായത്തിലെ ഉദ്യോഗസ്ഥരും ഞങ്ങളെ സഹായിക്കാന് കൂടെയുണ്ടാകും. ഓരോ വീടുകളും കയറിയിറങ്ങിയൊക്കെ ആളുകളോട് സംസാരിക്കേണ്ടി വന്നിട്ടുണ്ട്. അതിരാവിലെയൊക്കെ പോയാലേ പലപ്പോഴും ആളുകളെ കാണാന് സാധിക്കൂ. വീടുകള് മാത്രമല്ല, പിന്നീട് ഞങ്ങള് സ്‌കൂളുകളിലേക്കും പോകും. കുട്ടികളോട് സംസാരിച്ച് കാര്യങ്ങള് പറഞ്ഞ് മനസിലാക്കാന് കുറച്ചുകൂടി എളുപ്പമാണ്. വാശിപിടിച്ചാണെങ്കിലും വീട്ടുകാരെ പറഞ്ഞ് സമ്മതിപ്പിക്കാന് ഇവര്‍ക്കായി. അത്ഭുതപ്പെടുത്തുന്ന തരത്തിലാണ് ഇത് ഫലം കണ്ടത്. ആ കുട്ടികളും അവിടുത്തെ അധ്യാപകരുമൊക്കെ മാറ്റത്തിനായി ഞങ്ങള്‍ക്കൊപ്പം നിന്നു.’\n‘ആരോഗ്യം, വിദ്യാഭ്യാസം, ജലസേചനം, കൃഷി, മൃഗസംരക്ഷണം തുടങ്ങി 29 ഡിപ്പാര്‍ട്ട്‌മെന്റുകളാണ് എന്റെ കീഴില് വരുന്നത്. ഈ ഒരു ലക്ഷ്യത്തിന് വേണ്ടി സത്യത്തില് എല്ലാവരും കൂടെ നിന്നു. ഒരു കൂട്ടായ പ്രവര്‍ത്തനത്തിന് വിജയം കണ്ടുവെന്നേ പറയാനാകൂ.’\n2,52,556 ലക്ഷം കുടുംബങ്ങളാണ് ദാവണ്‍ഗരയില് ഉള്ളത്. നിലവില് ഇതില് 2,23,556 കുടുംബങ്ങള് തങ്ങളുടെ വീടുകളില് ശൗചാലയങ്ങള് നിര്‍മിച്ചു. 20 ഗ്രാമങ്ങളെ ഇതിനോടകം ശൗചാലയ സൗഹൃദ (ഓപെണ് ഡിഫെക്കേഷന് ഫ്രീ) ഗ്രാമങ്ങളായി പ്രഖ്യാപിച്ചു. ഓഗസ്റ്റ് 31ഓടെ 52 ഗ്രാമങ്ങളെക്കൂടി പ്രഖ്യാപിക്കും. ആറു താലൂക്കുകളില് നാലെണ്ണം വരുന്ന ഗാന്ധി ജയന്തി ദിനത്തിലും, ബാക്കി രണ്ടെണ്ണം നവംബര് അവസാനത്തോടെയും ശൗചാലയ സൗഹൃദമാകും. 2016-17 കാലയളവില് 19000 ശൗചാലയങ്ങളാണ് പണിതത്. 2017ല് ഇതുവരെ ആയപ്പോഴേക്കും വീണ്ടും അത്ര തന്നെ നിർമിക്കാന് സാധിച്ചു. അംഗണ്‍വാടി ജോലിക്കാരും, ആശാ വര്‍ക്കേഴ്‌സുമെല്ലാം ഇതിന്റെ ഭാഗമായിരുന്നു.’\nസീമന്ത് ചടങ്ങിൽ അശ്വതി പങ്കെടുക്കുന്നു\n‘ഞാന് നേരത്തേ പറഞ്ഞതു പോലെ വിശ്വാസത്തിന്റെ ഭാഗമായാണ് ഇവര് വീടുകളില് ശൗചാലയങ്ങള് പണിയാത്തത്. ഒടുവില് ഗര്‍ഭകാലത്ത് സ്ത്രീകള്‍ക്കുവേണ്ടി നടത്തുന്ന ഒരു ചങ്ങുണ്ട് ‘സീമന്ത്’ എന്നാണതിനു പറയുക. ആ ചടങ്ങ് ഞങ്ങള് നടത്തി കൊടുക്കാമെന്നു പറഞ്ഞു. അങ്ങനെ ശൗചാലയ നിര്‍മ്മാണം പൂര്‍ത്തിയാക്കിയ കുടുംബങ്ങളിലെ ഗര്‍ഭിണികളായ സ്ത്രീകള്‍ക്കുവേണ്ടി കഴിഞ്ഞ ദിവസമാണ് ഈ ചടങ്ങ് നടത്തിയത്. 335 സ്ത്രീകളാണ് ഇതില് പങ്കെടുത്തത്. ചടങ്ങുകളൊക്കെ നല്ല രസമായിരുന്നു. പാട്ടും, നൃത്തവും, വാദ്യോപകരണങ്ങളും ഒക്കെ ആയി വളരെ പരമ്പരാഗതമായാണ് ചടങ്ങുകളൊക്കെ നടത്തിയത്. ഇതില് പലതിനും മുന്‍പന്തിയില് ഉണ്ടായിരുന്നത് സ്ത്രീകളും പ്രായമായവരുമൊക്കെ ആയിരുന്നു. ചടങ്ങില് സ്‌കൂള് വിദ്യാഥികളെയും ആദരിച്ചു. അവരുടെ പ്രവര്‍ത്തനങ്ങളെ കണ്ടില്ലെന്നു നടിക്കാന് കഴിയില്ല. ”\nകുട്ടിക്കാലം മുതലുള്ള സ്വപ്‌നമാണ് അശ്വതിക്ക് ഐഎഎസ്. മുത്തച്ഛനാണ് ഐഎഎസ് സ്വപ്‌നം കാണാന് അശ്വതിയെ പ്രേരിപ്പിച്ചത്. ദേവഗിരി കോളേജില് നിന്ന് കൊമേഴ്‌സില് ബിരുദമെടുത്ത് മണിപ്പാല് യൂണിവേഴ്‌സിറ്റിയില് എംബിഎയ്ക്കു പോയപ്പോഴും ഇതല്ല തന്റെ വഴി എന്നു ഉറച്ച വിശ്വാസമുണ്ടായിരുന്നു. 2013ലാണ് അശ്വതി 24-ാം റാങ്കോടെ ഐഎഎസ് നേടുന്നത്. സോഷ്യോളജിയും മലയാളവുമായിരുന്നു ഓപ്ഷണല് വിഷയങ്ങളായി തിരഞ്ഞെടുത്തിരുന്നത്. അഡ്വ. സെലുരാജിന്റെയും കെ.എ.പുഷ്പയുടെയും മകളാണ് അശ്വതി.\n‘രണ്ടു വര്‍ഷമായി കടുത്ത വരള്‍ച്ച നേരിടുന്ന ഒരു ജില്ലയും കൂടിയാണ് ദാവണ്‍ഗരെ. സ്‌കൂളില് കുട്ടികള്‍ക്ക് കുടിക്കാന് പോലും വെള്ളമില്ല. അതു പരിഹരിക്കുക എന്നതും ഒരു വെല്ലുവിളിയായിരുന്നു. മള്‍ട്ടി വില്ലേജ് ജലസേചന പദ്ധതിയിലൂടെയാണ് പ്രധാനമായും ഇതിന് പരിഹാരം കണ്ടെത്തിയത്. ഒരു എംവിസ് (മള്‍ട്ടി വില്ലേജ് സ്‌കീം) വഴി 18-20 ഗ്രാമങ്ങളില് വെള്ളമെത്തിക്കാം. ഞാനിവിടെ എത്തിയതിനു ശേഷം നാലെണ്ണത്തോളം പൂര്‍ത്തിയാക്കി. പിന്നെ ജലലഭ്യതയുള്ള പ്രദേശങ്ങള് കണ്ടെത്തുന്നതിനായി സാറ്റലൈറ്റ് മാപ്പുകള് ഉപയോഗിച്ചു.\nമറ്റൊരു പ്രധാന പ്രശ്‌നം തൊഴിലില്ലായ്മയായിരുന്നു. തൊഴിലുറപ്പു പദ്ധതികള് ഉണ്ടായിട്ടു പോലും തൊഴിലില്ലായ്മ ഇവിടെ രൂക്ഷമായിരുന്നു. പല പഞ്ചായത്തുകളിലും പോകുമ്പോള് ആളുകള് വന്ന് പറയുന്നത് ‘ഞങ്ങള്‍ക്ക് ജോലി വേണം’ എന്നായിരുന്നു. മിക്ക ആളുകളും ജോലി തേടി മറ്റു ജില്ലകളിലേക്കു പോകുന്ന ഒരു അവസ്ഥയായിരുന്നു. അതിനു വേണ്ട നടപടികള് സ്വീകരിച്ചു. പ്രശ്‌നത്തിന് ഒരു വിധം പരിഹാരമായി. മഹാത്മഗാന്ധി ഗ്രാമീണ തൊഴിലുറപ്പ് പദ്ധതി ഫലപ്രദമായി ഇവിടെ ഞങ്ങള് നടപ്പാക്കി. 2016-17 കാലഘട്ടത്തില് 40 ലക്ഷം മനുഷ്യ ദിനങ്ങളാണ് സൃഷ്ടിച്ചത്. ഈ കാലയളവില് 100 കോടിയോളം രൂപ വേതനയിനത്തില് നല്‍കിയിരുന്നു. അതിനു മുമ്പ് 25 ലക്ഷം മനുഷ്യ ദിനങ്ങളേ ഉണ്ടായിരുന്നുള്ളൂ. ഈ വര്‍ഷം ഇതുവരെ 13 ലക്ഷം. കൂടാതെ ഇവര്‍ക്കായി സൗജന്യ മെഡിക്കല് ക്യംപുകളും ചികിത്സാ പദ്ധതികളുമൊക്കെ ഒരുക്കി.’\nജനങ്ങളോടൊപ്പം ജനങ്ങളില് ഒരാളായാണ് ഈ ഓഫിസറുടെ പ്രവര്‍ത്തനങ്ങള്. ‘ഞങ്ങളുടെ സീനിയര് ഓഫിസര്‍മാര് പറയാറുണ്ട്, ഒരു ഐഎഎസ് ഓഫിസറുടെ ജീവിതത്തിലെ ഏറ്റവും എളുപ്പമുള്ള ടാസ്‌ക് പരീക്ഷ പാസാകുക എന്നതാണെന്ന്. സത്യമാണത്. ചില ദിവസങ്ങളില് രാത്രി 12 മണിയൊക്കെയാകും വീട്ടില് തിരിച്ചെത്തുമ്പോള്. വീണ്ടും അതിരാവിലെ എഴുന്നേറ്റു പോകും. പക്ഷെ ഞാനിതൊക്കെ ഒരുപാട് ആസ്വദിക്കുന്നുണ്ട്. ജോലിയെ പ്രണയിക്കാന് പഠിക്കണം. അപ്പോള് അത് ജോലിയല്ലാതാകും എന്നാണെനിക്ക് തോന്നിയിട്ടുള്ളത്. ചിലപ്പോഴൊക്കെ പുറത്തെവിടെയെങ്കിലും പോയാലും, ദാവണ്‍ഗരെയിലേക്കെത്താന് വല്ലാത്തൊരു ഉള്‍വിളി തോന്നാറുണ്ട്. ഇവിടുത്തെ ആളുകളെയും കൂടെ ജോലി ചെയ്യുന്നവരെയുമൊക്കെ എനിക്കൊരുപാട് ഇഷ്ടമാണ്. നിഷ്‌കളങ്കമായി സ്‌നേഹിക്കാനറിയാം അവര്‍ക്ക്.’\nഐഎഎസ് വെറുമൊരു ജോലിയല്ല, ജനങ്ങളോടുള്ള ഉത്തരവാദിത്തമാണെന്ന് ഈ കോഴിക്കോട്ടുകാരി തന്റെ പ്രവൃത്തികളിലൂടെ തെളിയിക്കുകയാണ്.\nTags: Bureaucracy, IAS, Karnataka


നാഗമാണിക്യം - വിക്കിപീഡിയ\nപുരാതന ഭാരതത്തിലെ പുരാണങ്ങളിൽ പരാമർശിച്ചിട്ടുള്ള ഒരു വിശിഷ്ട രത്നമാണ് നാഗമാണിക്യം. നാഗമണി, നാഗ രത്നം, നാഗ റൂബി(N.R.) എന്നിങ്ങനെയും ഇതിനു പേരുകളുണ്ട്. പാതാളലോകത്തിൽനിന്നും ലഭിക്കുന്ന രത്നമാണിവയെന്നും വിശ്വസിക്കപ്പെടുന്നു. യഥാർത്ഥത്തിൽ ഉണ്ടെന്ന് ഒരു തെളിവും ഇല്ലാത്ത ഒരു കല്പിത വസ്തുവായാണ് ഇതിനെ കണക്കാക്കുന്നത്. ധാരാളം അത്ഭുതശക്തികൾ ഉണ്ടെന്നു വിശ്വസിക്കപ്പെടുന്ന ഇതിനെ ചുറ്റി ആധുനിക കാലത്തിൽ വളരെയധികം തട്ടിപ്പുകളും നടക്കുന്നുണ്ട്.\nഇത് വിശിഷ്ടങ്ങളായ നാഗങ്ങളുടെ തലയിൽ അണിയുന്നതാണ്. പാതാളത്തിലെ നാഗലോകത്തിലെ ഒൻപതു തരം നാഗങ്ങളുടെ തലയിൽ ഈ രത്നങ്ങൾ കാണപ്പെടുന്നതായി പുരാണങ്ങൾ ഉൽബോധിപ്പിക്കുന്നു. ഈ ജാതി രത്നങ്ങൾ സൂക്ഷിക്കുന്ന നാഗങ്ങൾക്കും രത്നങ്ങൾക്കും ഒരേ നിറമാണെന്നും ആ രത്നങ്ങളിൽ നിന്നും പുറപ്പെടുന്ന പ്രകാശത്തിന്റെ വെളിച്ചത്തിൽ ഇരുട്ടിലും നാഗങ്ങൾക്കു സഞ്ചരിക്കാൻ കഴിയും എന്നും പറയപ്പെടുന്നു. ഈ രത്നം തലയിലണിയുന്ന നാഗങ്ങൾ അപകട ഘട്ടത്തിൽ രത്നം വിഴുങ്ങും.\nനാഗങ്ങൾ വളരെ സൂക്ഷ്മതയോടെ കൊണ്ടു നടക്കുന്ന ഈ രത്നങ്ങൾ വളരെ വിരളമായെങ്കിലും താഴെവെക്കാറുണ്ടെന്നും അങ്ങനെ വെക്കുന്ന തക്കത്തിന് അതിനെ എടുത്ത് ഒളിപ്പിച്ചാൽ, രത്നം നഷ്ടപ്പെട്ട നാഗം തല തല്ലി ആത്മഹത്യ ചെയ്യുന്നതിലൂടെ; രത്നം കൈക്കലാക്കാൻ ശ്രമിക്കുന്നവർക്ക് ഇതു സ്വന്തമാക്കാൻ സാധിക്കുമെന്നും പറയപ്പെടുന്നു. ഒരു ചെറിപ്പഴത്തിന്റെ അത്രയും വലിപ്പം ഉള്ള നാഗമാണിക്യത്തിനെ പനിനീരിലും പശുവിൻ പാലിലും കഴുകിയാണ് സൂക്ഷിക്കേണ്ടുന്നത്. \nതട്ടിപ്പുകൾക്കായി സാധാരണയായി സിന്തറ്റിക് രത്നങ്ങളോ ടൂത്ബ്രഷിന്റെ കമ്പു മുറിച്ചതോ മീൻഗുളികകളോ മറ്റോ എൽ.ഇ.ഡി ലൈറ്റിന്റേയും മറ്റും സഹായത്തോടെ പ്രകാശിപ്പിച്ചാണ് ഉപയോഗിക്കുന്നത്. \n↑ 1.0 1.1 1.2 1.3 ശിവറാം ബാബുകുമാർ (സെപ്റ്റംബർ 9, 2014). "രത്നങ്ങൾ പുരാണങ്ങളിൽ". മലയാള മനോരമ. മൂലതാളിൽ (പത്രലേഖനം - ജ്യോതിഷം) നിന്നും 2014-09-10 08:23:09-ന് ആർക്കൈവ് ചെയ്തത്. ശേഖരിച്ചത് 10 സെപ്റ്റംബർ 2014. Check date values in: |archivedate= (help)\n↑ 2.0 2.1 2.2 2.3 ആർ. സഞ്ജീവ് കുമാർ (10 സെപ്റ്റംബർ 2014). "വ്യാജ രത്നങ്ങൾ". മലയാളമനോരമ. മൂലതാളിൽ (പത്രലേഖനം - ജ്യോതിഷം) നിന്നും 2014-09-10 08:57:52-ന് ആർക്കൈവ് ചെയ്തത്. ശേഖരിച്ചത് 11 സെപ്റ്റംബർ 2014. Check date values in: |archivedate= (help)\n↑ 3.0 3.1 "നാഗമാണിക്യം നൽകാമെന്ന് വിശ്വസിപ്പിച്ച് ലക്ഷങ്ങളുടെ തട്ടിപ്പ്". മാതൃഭൂമി. ആലപ്പുഴ. മൂലതാളിൽ (പത്രലേഖനം - കുറ്റകൃത്യം) നിന്നും 2014-09-11 06:00:31-ന് ആർക്കൈവ് ചെയ്തത്. ശേഖരിച്ചത് 11 സെപ്റ്റംബർ 2014. Check date values in: |archivedate= (help)\n"https://ml.wikipedia.org/w/index.php?title=നാഗമാണിക്യം&oldid=3149683" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:49, 10 ജൂലൈ 2019.


ക്രിക്കറ്റില് ലിംഗ സമത്വം; ബാറ്റ്‌സ്മാന് ഔട്ട്, ഇനി ബാറ്റര് മാത്രം | MCC shifts from batsman to batter in Laws of Cricket\nSep 23, 2021, 10:06 AM IST\nക്രിക്കറ്റ് സംബന്ധിച്ച നിയമങ്ങളുടെ അവസാന വാക്കായ മാര്‍ലിബണ് ക്രിക്കറ്റ് ക്ലബ്ബ് (എം.സി.സി) ആണ് തീരുമാനമെടുത്തത്\nമത്സരത്തിനിടെ ഇംഗ്ലീഷ് വനിതാ താരങ്ങള് | Photo: Reuters\nലണ്ടന്: ഇനി മുതല് ക്രിക്കറ്റില് ബാറ്റ്‌സ്മാന് എന്ന പ്രയോഗമില്ല. പകരം ബാറ്റര് എന്ന പൊതുപദമാണ് ഉപയോഗിക്കുക. ക്രിക്കറ്റില് ലിംഗസമത്വം നടപ്പാക്കുന്നതിന്റെ ഭാഗമായാണ് ഇത്.\nക്രിക്കറ്റ് സംബന്ധിച്ച നിയമങ്ങളുടെ അവസാന വാക്കായ മാര്‍ലിബണ് ക്രിക്കറ്റ് ക്ലബ്ബ് (എം.സി.സി) ആണ് തീരുമാനമെടുത്തത്. ക്രിക്കറ്റ് പരിഷ്‌കരണ സമിതി ആയ എം.സി.സി ലോര്‍ഡ്‌സ് ക്രിക്കറ്റ് സ്‌റ്റേഡിയത്തിന്റെ ഉടമകളും ലോകത്തെ ഏറ്റവും സജീവമായ ക്രിക്കറ്റ് ക്ലബ്ബുമാണ്.\nപുരുഷന്‍മാര് മാത്രം ക്രിക്കറ്റ് കളിച്ചിരുന്ന കാലത്ത് ബാറ്റ്‌സ്മാന് എന്ന വാക്ക് മതിയായിരുന്നെന്നും വനിതാ ക്രിക്കറ്റിന്റെ ജനപ്രീതി പരിഗണിച്ചാണ് പുതിയ തീരുമാനമെന്നും എം.സി.സി വ്യക്തമാക്കി. 2017 മുതല് ഇതുമായി ബന്ധപ്പെട്ട ചര്‍ച്ചകള് തുടങ്ങിയിരുന്നു. ബൗളര്, ഫീല്‍ഡര് എന്നീ വാക്കുകള്‍ക്ക് സമാനമായാണ് ബാറ്റ്‌സ്മാന് എന്ന വാക്ക് പരിഷ്‌കരിച്ച് ബാറ്റര് എന്നാക്കിയത്.\n2017-ല് ലോര്‍ഡ്‌സില് നിറഞ്ഞ ഗാലറിയെ സാക്ഷിയാക്കിയാണ് ഇന്ത്യയെ തോല്‍പ്പിച്ച് ഇംഗ്ലണ്ട് വനിതാ ലോകകപ്പ് കിരീടം നേടിയത്. കഴിഞ്ഞ വര്‍ഷം ഓസ്‌ട്രേലിയയില് നടന്ന ട്വന്റി-20 ലോകകപ്പ് ഫൈനലില് ഇന്ത്യ-ഓസ്‌ട്രേലിയ പോരാട്ടം കാണാനും എണ്‍പതിനായിരത്തോളം കാണികളെത്തിയിരുന്നു.\nഇംഗ്ലണ്ടില് അടുത്തിടെ സമാപിച്ച 'ദി ഹണ്ട്രഡ്' ടൂര്‍ണമെന്റില് ബാറ്റര് എന്ന പദമാണ് ഉപയോഗിച്ചത്. തേര്‍ഡ് മാന് എന്നതിന് പകരം തേര്‍ഡ് എന്നാണ് കമന്ററിയിലടക്കം പറഞ്ഞത്.\nContent Highlights: MCC shifts from batsman to batter in Laws of Cricket\nമികച്ച തുടക്കം മുതലാക്കാനാകാതെ ലങ്ക; ഓസീസിന് 155 റണ്‍സ് വിജയലക്ഷ്യം; LIVE BLOG\nദുബായ്: ട്വന്റി 20 ലോകകപ്പില് ശ്രീലങ്കയ്‌ക്കെതിരായ മത്സരത്തില് ഓസ്‌ട്രേലിയക്ക് ..\n'വംശീയ വിരോധിയല്ല, മുട്ടുകുത്തി നിന്ന് പ്രതിഷേധിക്കും'; മാപ്പ് പറഞ്ഞ് ഡികോക്ക്


‘ഇങ്ങള് വരച്ച ചുവരും ഇങ്ങള് നിറച്ച മനസും ഞമ്മക്ക് മറക്കാനാവൂല ബ്രോ’: കോഴിക്കോടിന്റെ ‘കലക്ടര് ബ്രോ’യ്ക്കായി തത്വയുടെ വീഡിയോ ഗാനം: ഹേ ബ്രോ, കലക്ടര് ബ്രോ’\nDate : November 1st, 2016\nകോഴിക്കോടിന്റെ കലക്ടര് പ്രശാന്ത് നായര് ജനങ്ങള്‍ക്കും, പ്രത്യേകിച്ചു യുവാക്കള്‍ക്കിടയില് ‘കലക്ടര് ബ്രോ’യാണ്. അതുവരെ കണ്ടു തഴമ്പിച്ച ബ്യൂറോക്രാറ്റിക് തിട്ടൂരങ്ങളെയൊക്കെ അട്ടിമറിച്ചുകൊണ്ടാണു കലക്ടര് ബ്രോ ജനങ്ങള്‍ക്കിടയില് സ്ഥാനം നേടിയത്. ഒരുനേരത്തെ ഭക്ഷണത്തിനു വകയില്ലാത്തവര്‍ക്ക് അന്നം നല്‍കാന് ‘ഓപ്പറേഷന് സുലൈമാനി’ കൊണ്ടുവന്നാണ് പ്രശാന്ത് ഏവരുടെയും കൈയടി നേടിയത്. ഇപ്പോള് ഇതാ അദ്ദേഹത്തെ ആദരിക്കാന് മ്യൂസിക് വീഡിയോ ആല്‍ബവുമായി ഒരുപറ്റം ചെറുപ്പക്കാരുമെത്തിയിരിക്കുന്നു. ‘ഹേ ബ്രോ’ എന്ന പേരില് തത്വ എന്ന മ്യൂസിക് ബാന്‍ഡാണു ആദരവര്‍പ്പിച്ചുകൊണ്ടു രംഗത്തെത്തിയിരിക്കുന്നത്.\nസാമൂഹിക സേവനത്തില് പ്രശാന്തിന്റെ നടപടികള്‍ക്കൊപ്പം ഞങ്ങളുണ്ടെന്നു പറഞ്ഞുകൊണ്ടാണു തകര്‍പ്പന് വീഡിയോ ഗാനം തത്വ പുറത്തിറക്കിയിരിക്കുന്നത്. ‘കംപാഷന് കോഴിക്കോട്’ എന്ന ഒറ്റ പദ്ധതികൊണ്ടുതന്നെ അദ്ദേഹത്തിന്റെ പ്രശസ്തി വര്‍ധിച്ചു. അധികൃതരെ ബോധിപ്പിക്കാനുള്ള നടപടികളായിരുന്നില്ല അതൊന്നും. മറിച്ച് എല്ലാക്കാര്യങ്ങള്‍ക്കും കലക്ടര് തന്നെ മുന്നിട്ടിറങ്ങി. എപ്പോള് വേണമെങ്കിലും ജനങ്ങള്‍ക്കു തന്നെ സമീപിക്കാന് വേണ്ടി സോഷ്യല് മീഡിയകളിലും അദ്ദേഹം സജീവമായി. ഇടക്കാലത്തു കരുത്തുറ്റ നിലപാടുകള്‍കൊണ്ടു രാഷ്ട്രീയക്കാരെ പോലും ജനങ്ങള്‍ക്കു മുന്നില് ‘കലക്ടര് ബ്രോ’ തുറന്നു കാട്ടി. എല്ലാത്തിനും പിന്തുണയുമായി ചെറുപ്പക്കാരുടെ സംഘംതന്നെ കൂടെനിന്നു.\nഇപ്പോള് കോഴിക്കോട് ആസ്ഥാനമാക്കി പ്രവര്‍ത്തിക്കുന്ന തത്വ എന്ന മ്യൂസിക് ബ്രാന്‍ഡാണു ‘ഹേ ബ്രോ, കലക്ടര് ബ്രോ’ എന്നു തുടങ്ങുന്ന ഗാനം പുറത്തിറക്കിയത്. ഞായറാഴ്ച വീഡിയോ പുറത്തിറക്കിയതിനു പിന്നാലെ യുട്യൂബില് വൈറലായി. കോഴിക്കോട് കടപ്പുറത്തുനിന്നും തുടങ്ങുന്ന ഊര്‍ജസ്വലമായ കാഴ്ചകളോടെയാണു വീഡിയോ തുടങ്ങുന്നത്. പത്രം വായിക്കുന്നവരും നടക്കാനും വ്യായാമം ചെയ്യാനിറങ്ങുന്നവരും പരിസരം വൃത്തിയാക്കുന്നവരുമെല്ലാം വീഡിയോയിലുണ്ട്. അടിച്ചുവാരിയ ചപ്പു ചവറുകളില്‍നിന്ന് കലക്ടര് ബ്രോയുടെ മുഖംമൂടി കണ്ടെടുക്കുന്ന ബാലനിലൂടെയാണു പിന്നീടു വീഡിയോ മുന്നോട്ടു പോകുന്നത്. കലക്ടറുടെ ‘ട്രേഡ് മാര്‍ക്കായ’ കൂളിങ് ഗ്ലാസ് ധരിച്ച മുഖം ധരിച്ചുകൊണ്ട് ആളുകള്‍ക്കിടയില് പ്രസരിപ്പോരെ പ്രത്യക്ഷപ്പെടുകയാണു പയ്യന്. ഇതിനൊപ്പം വീഡിയോ ഗാനവും തുടങ്ങുന്നു.\nനാടിന്റെ നന്മയുടെയും സത്യത്തിന്റെ കാവല്‍ക്കാരനുമാണു ‘നമ്മുടെ ബ്രോ’യെന്നു വീഡിയോ അടിവരയിടുന്നു. കലക്ടറുടെ നേതൃത്വത്തില് കോഴിക്കോട് നടപ്പാക്കിയ നിരവധി പദ്ധതികളും ഇടയ്ക്കു വീഡിയോയില് മിന്നി മായുന്നു. ആളുകളോടു അനുതാപം കാട്ടണമെന്നു കലക്ടര് നടത്തുന്ന പ്രസംഗവും ഇതിനിടയിലുണ്ട്. ‘ഞങ്ങളുടെ മനസിന്റെ ചുവരുകളെ താങ്കള് തിളക്കമുള്ളതാക്കി, മറക്കില്ല ബ്രോ’ എന്നെഴുതിക്കാട്ടിയാണു വീഡിയോ അവസാനിക്കുന്നത്. ഇതിനുമുമ്പ് ഒരു സര്‍ക്കാര് ഉദ്യോഗസ്ഥനും ലഭിക്കാത്ത ആദരമാണ് വീഡിയോ സമ്മാനിക്കുന്നത്.\nഅനന്തു നാരായണന് എന്ന കുട്ടിയാണ് ഇതില് പ്രത്യക്ഷപ്പെടുന്നത്. സിനോവ് രാജ് ഗാനം ആലപിക്കുന്നു. എബിന് സാഗര് ഗിറ്റാറും അതുല് പ്രഭാകര് ബാസും കൈകാര്യം ചെയ്യുന്നു. ദയാശങ്കറാണു ഡ്രംസ് വായിക്കുന്നത്. കീബോര്‍ഡ് രജീഷ് രാജഗോപാല്. ദീപക് റാം ആണു വരികള് എഴുതിയത്. മിക്‌സ് ആന്‍ഡ് മാറ്റര് ഹരിശങ്കര്. കൊച്ചിയിലെ മൈ സ്റ്റുഡിയോയ്ക്കും ക്രെഡിറ്റ് നല്‍കിയിരിക്കുന്നു. അമല് ബിനോയ് മാത്യൂവും ഭരത് രാജുമാണു വീഡിയോയുടെ സംവിധാനം നിര്‍വഹിച്ചിരിക്കുന്നത്.\nGIVE YOUR SUPPORT,LIKE OUR PAGE


Ezhuth Online: സെക്സ് എന്ന ഷര്‍ട്ടിനെപ്പറ്റി രജനീഷ്\nഅല്ല, സെക്സ് ആത്മാവിന്റെ അടിവസ്ത്രമല്ല. അടിവസ്ത്രമിടാതെ എത്ര പേര് നടക്കുന്നു, ആര്‍ക്കറിയാം? എന്നാല് ഷര്‍ട്ടിടാത്ത ഒരുത്തനുമില്ല.\nഅടിവസ്ത്രത്തെപ്പറ്റിപ്പറഞ്ഞപ്പഴാണ്, മിലാന് കുന്ദേരയുടെ ജീവിതം മറ്റെങ്ങോ (Life is Elsewhere) എന്ന തകര്‍പ്പന് നോവലില് ഒരു രംഗമുണ്ട്. നായകരിലൊരാള് ഒരു പെണ്ണിനെ വളയ്ക്കാന് ശ്രമിക്കുന്നു. ഒടുവില് ഒരു ദിവസം പെണ്ണിനെ വളഞ്ഞുകിട്ടുന്നു. ഒരു വീടും ഒത്തുകിട്ടുന്നു. പക്ഷേ അന്നിട്ട അടിവസ്ത്രം കീറിയതാ. അതുകൊണ്ട് ഒരു പാര്‍ക്കിലോ മറ്റോ പോയി തട്ടലിലും മുട്ടലിലും അവസാനിപ്പിക്കുന്നു. ദീര്‍ഘനാള് കൊണ്ട് വളച്ചെടുത്ത ഒരുത്തിയെ കീറിപ്പിന്നിയ അടിവസ്ത്രം കാട്ടുന്നതെങ്ങനെ?\nരജനീഷ് പറഞ്ഞത് ഷര്‍ട്ടിനെപ്പറ്റിയാ.\nസമ്പന്നനായ ഒരാള് ഒരു ദീര്‍ഘയാത്രയ്ക്കായി വീടു പൂട്ടി ഇറങ്ങുകയാണ്. അപ്പോള് അയാളുടെ ഒരു പഴയ സുഹൃത്ത് ഗേറ്റ് കടന്ന് അകത്തുവരുന്നു. സമ്പന്നന് യാത്ര നീട്ടിവെയ്ക്കാന് വയ്യ. എന്നാല് വളരെ നാള് കൂടി കാണുന്ന സുഹൃത്തിനെ തിരിച്ചയയ്ക്കാനും വയ്യ. അങ്ങനെ അയാള് ആ പഴയ കൂട്ടുകാരനേയും കൂട്ടി യാത്ര തുടരാന് തീരുമാനിച്ചു. പക്ഷേ ഒരു പ്രശ്നം - പഴയ ചങ്ങാതി ദരിദ്രനാണ്. അതുകൊണ്ട് ഷര്‍ട്ടും പഴയതുതന്നെ. പഴയത് മാത്രമല്ല മുഷിഞ്ഞത്, കീറിയതും. അതുമിട്ട് വരുന്ന ഒരാളെ എങ്ങനെ കൂടെക്കൂട്ടും? ഒടുവില് തന്റെ ഒരു നല്ല ഷര്‍ട്ട് അയാള്‍ക്ക് ഇടാന് കൊടുത്ത് പ്രശ്നം സോള്‍വ് ചെയ്തു. ഉടനെ യാത്രയുമാരംഭിച്ചു.\nഎതിരെ വന്ന ആദ്യത്തെ പരിചയക്കാരന് സമ്പന്നന് തന്റെ കൂട്ടുകാരനെ ഇങ്ങനെ പരിചയപ്പെടുത്തി. 'ഇതെന്റെ കൂട്ടുകാരന്. ഇങ്ങേര് എന്റെ ഷര്‍ട്ടാണിട്ടിരിക്കുന്നത്'. ശ്ശെ, കൂട്ടുകാരന് ചമ്മിപ്പോയി. പരിചയക്കാരന് പോയ്മറഞ്ഞപ്പോള് പഴയ ചങ്ങാതി പരിഭവിച്ചു - 'എന്താ കൂട്ടുകാരാ, നിങ്ങളുടെ ഷര്‍ട്ടാണ് ഞാനിട്ടിരിക്കുന്നതെന്ന് പറഞ്ഞത്? അങ്ങനെ പറയല്ലേ പ്ലീസ്'. ഓക്കെ, അവര് യാത്ര തുടര്‍ന്നു.\nരണ്ടാമത്തെ പരിചയക്കാരന് വന്നപ്പോള് സമ്പന്നന് കൂട്ടുകാരനെ പരിചയപ്പെടുത്തിയതിങ്ങനെ: 'ഇതെന്റെ കൂട്ടുകാരന്. ഇങ്ങേര് എന്റെ ഷര്‍ട്ടല്ല ഇട്ടിരിക്കുന്നത്'. പരിചയക്കാരന് പോയപ്പോള് ചങ്ങാതി: 'എന്താ കൂട്ടുകാരാ അങ്ങനെ പറഞ്ഞത്. ഞാനെന്റെ ഷര്‍ട്ടല്ലേ ഇടൂ'. ഓക്കെ, അവര് യാത്ര തുടര്‍ന്നു.\nമൂന്നാമത്തെ പരിചയക്കാരന് വന്നപ്പോള് സമ്പന്നന് കൂട്ടുകാരനെ പരിചയപ്പെടുത്തിയതിങ്ങനെ: 'ഇതെന്റെ കൂട്ടുകാരന്. ഇങ്ങേര് ഇങ്ങേരുടെ ഷര്‍ട്ടാണ് ഇട്ടിരിക്കുന്നത്'. പരിചയക്കാരന് പോയപ്പോള് ചങ്ങാതി: 'എന്താ കൂട്ടുകാരാ അങ്ങനെ പറഞ്ഞത്. ഷര്‍ട്ടിനെപ്പറ്റി പറയേണ്ട കാര്യമുണ്ടോ?. ഓക്കെ, അവര് യാത്ര തുടര്‍ന്നു.\nനാലാമത്തെ പരിചയക്കാരന് വന്നപ്പോള് സമ്പന്നന് കൂട്ടുകാരനെ പരിചയപ്പെടുത്തിയതിങ്ങനെ: 'ഇതെന്റെ കൂട്ടുകാരന്. ഇങ്ങേരുടെ ഷര്‍ട്ടിനെപ്പറ്റി പറയേണ്ട കാര്യമില്ലല്ലൊ!.\nഅവര് പിന്നെയും ഒരുമിച്ചുതന്നെ യാത്ര തുടര്‍ന്നോ ആവോ? From Sex to Super Consciousness എന്ന കിത്താബിലാണ് രജനീശന് ഈ കഥ പറയുന്നത്. (പ്രീഡിഗ്രിക്കാലത്ത് വായിച്ച ഓര്‍മയില് നിന്ന്. 'പ്രീഡിഗ്രിക്കാലത്തേ ഓഷോവിനെ വായിച്ചു, അപ്പോള് അതാണ് കുഴപ്പം അല്ലേ' എന്ന് ചോദിക്കല്ലേ കിനാവേ!).\nസെക്സ് ഷര്‍ട്ട് പോലെയാണ് എന്നാണ് രജനീശന്റെ തിയറി. എത്ര ഒഴിവാക്കാന് ശ്രമിച്ചാലും അത് വിഷയമാവും.\nഈ കഥ ഒന്നിന്റെയും ന്യായീകരണമല്ല. എങ്കില് നിങ്ങള് ഷര്‍ട്ടൂരി ഒരു മുളയിന്മേല് കൊളുത്തി അതും പിടിച്ച് പുരപ്പുറത്തു കയറി നില്ലെടോ എന്നു പറഞ്ഞാല് കുഴങ്ങിപ്പോകത്തേ ഉള്ളു.\nPosted by ezhuth online at 6:42 AM\nezhuth online, february, 2012\nON SLEEPLES NIGHTS\n-ആര്. ശ്രീലതാ വര്‍മ്മ ഇളംകാറ്...\nനീയാകുന്ന ഗുഹാമുഖം തേടി...........


മഴക്കെടുതി : കൃഷിനാശം 1022 കോടി രൂപ | flood affected farmers | Rain havoc | Manorama news\nമനോരമ ലേഖകൻ August 14, 2019 01:04 PM IST\nകനത്ത മഴയെ തുടർന്ന് വെള്ളപ്പൊക്കത്തിൽ മുങ്ങിയ കൃഷിയിടത്തിൽനിന്ന് പിഴുതെടുത്ത കപ്പ, വള്ളത്തിൽ കയറ്റി കരയ്ക്കെത്തിക്കുന്നു. തൊടുപുഴ പാറപ്പുഴയിൽ നിന്നുള്ള ദൃശ്യം. ഈ പ്രദേശത്തെ കൃഷിയിടങ്ങളും പത്തോളം വീടുകളും വെള്ളത്തിൽ മുങ്ങിയിരിക്കുകയാണ്. ചിത്രം: മനോരമ\nവെള്ളം കയറിയ പാടത്തുനിന്ന് മോട്ടർ ഉപയോഗിച്ച് വെളളം പമ്പ് ചെയ്തു നീക്കുന്നു. കുട്ടനാട്ടിൽനിന്നുള്ള കാഴ്ച. ചിത്രം: മനോരമ\nവിള ഇൻഷുർ ചെയ്ത കർഷകർക്കു നഷ്ടപരിഹാരത്തുകയിൽ ആനുപാതിക വർധനയുണ്ടാകും. തെങ്ങുനശിച്ച കർഷകനു 500 രൂപ ലഭിക്കും; വിള ഇൻഷുറൻസ് ഉണ്ടെങ്കിൽ 2000 രൂപ വരെ. തെങ്ങ്, കമുക്, റബർ, കശുമാവ്, വാഴ, മരച്ചീനി, കൈതച്ചക്ക, തേയില, കൊക്കോ, ഗ്രാമ്പൂ, ജാതി, പയർ–കിഴങ്ങു വർഗങ്ങൾ തുടങ്ങി 25 ഇനം വിളകൾക്കു പരിരക്ഷ ലഭിക്കും.\nആനുകൂല്യത്തിനായി കൃഷിഭവനുകളിലോ ബാങ്കിലോ 1800–425–7064 എന്ന ഇൻഷുറൻസ് ടോൾ ഫ്രീ നമ്പറിലോ വിവരം അറിയിക്കണം.\nകഴിഞ്ഞ പ്രളയകാലത്ത് 50 ശതമാനത്തിലധികമുള്ള നെൽക്കൃഷി നാശം പൂർണ നാശനഷ്ടമായി കണക്കാക്കി വിള ഇൻഷുറൻസ് പദ്ധതി പ്രകാരം നഷ്ടപരിഹാരം നൽകിയിരുന്നു.\n4 ദിവസത്തെ ലോട്ടറി വിൽപന ഉപേക്ഷിച്ചു\nപന്തളം ∙ മഴക്കെടുതി പരിഗണിച്ച് സർക്കാർ4ദിവസങ്ങളിലെ ലോട്ടറി വിൽപന ഉപേക്ഷിച്ചു. 23 മുതൽ 26 വരെയുള്ള നിർമൽ, കാരുണ്യ, പൗർണമി, വിൻ വിൻ എന്നിവയുടെ വിൽപനയാണ് വേണ്ടെന്നു വച്ചത്. അതേസമയം, മഴക്കെടുതിയെത്തുടർന്ന് മാറ്റിവച്ച9മുതൽ 12 വരെ തീയതികളിലെ നറുക്കെടുപ്പ് യഥാക്രമം 23 മുതൽ 26 വരെ നടക്കും. ഇന്നലെ മുതൽ 22 വരെയുള്ള ടിക്കറ്റുകളുടെ നറുക്കെടുപ്പ് അതതുദിവസം നടക്കും.\nതുടർച്ചയായ മഴ മൂലം വിൽപന ഗണ്യമായി കുറഞ്ഞെന്ന ഏജന്റുമാരുടെ പരാതി പരിഗണിച്ചാണ് സർക്കാർ നറുക്കെടുപ്പിലും വിൽപനയിലും മാറ്റം വരുത്തിയത്. നേരത്തെ അച്ചടിച്ചതിനാൽ9മുതൽ 12 വരെയുള്ള ലോട്ടറികളുടെ വിൽപന ഒഴിവാക്കാൻ സർക്കാരിന് കഴിയുമായിരുന്നില്ല. ഈ ദിവസങ്ങളിലാണ് മഴക്കെടുതികൾ രൂക്ഷമായിരുന്നത്.\nഅതിനാലാണ് നറുക്കെടുപ്പ് നീട്ടിയത്. ഈ ദിവസത്തെ ടിക്കറ്റുകൾ മാറ്റിവച്ച നറുക്കെടുപ്പ് തീയതികൾ വരെ ഏജന്റുമാർക്ക് വിൽക്കാൻ കഴിയുമെന്നാണ് സർക്കാരിന്റെ കണക്കുകൂട്ടൽ. കഴിഞ്ഞ പ്രളയകാലത്തും സർക്കാർ, സമാനമായ രീതിയിൽ നറുക്കെടുപ്പ് മാറ്റി, ഒരാഴ്ചയോളം പുതിയ ലോട്ടറിയുടെ വിൽപന ഉപേക്ഷിച്ചിരുന്നു.


Amrit Project Phase II; Will radically change urban areas: Minister MV Govindan Master\nഅമൃത് പദ്ധതി രണ്ടാംഘട്ടം; നഗരഭരണ പ്രദേശങ്ങളില് സമൂല മാറ്റമുണ്ടാക്കും: മന്ത്രി എം വി ഗോവിന്ദന് മാസ്റ്റര്\nതിരുവനന്തപുരം: അമൃത് പദ്ധതിയുടെ രണ്ടാംഘട്ടത്തില് കുടിവെള്ളം, ശുചിത്വം, മാലിന്യ നിര്‍മ്മാര്‍ജ്ജനം എന്നിവയിലൂന്നി നഗരഭരണ പ്രദേശങ്ങളില് സമൂലമായ മാറ്റമുണ്ടാക്കുമെന്നും ഇതിനായുള്ള മാര്‍ഗരേഖ രൂപീകരിക്കുന്നത് അന്തിമഘട്ടത്തിലെത്തിയെന്നും തദ്ദേശ സ്വയംഭരണ, എക്‌സൈസ് വകുപ്പ് മന്ത്രി എം വി ഗോവിന്ദന് മാസ്റ്റര് പറഞ്ഞു. 93 നഗരഭരണ പ്രദേശങ്ങളില് അമൃത് പദ്ധതിയുടെ രണ്ടാംഘട്ടം നടപ്പിലാക്കുമെന്നും അഞ്ചുവര്‍ഷം കൊണ്ട് 5000 കോടി രൂപ ഇതിനായി വിനിയോഗിക്കുമെന്നും മന്ത്രി വ്യക്തമാക്കി.\nഅമൃത് പദ്ധതിയുടെ ഒന്നാംഘട്ടം സംസ്ഥാനത്ത് നടപ്പിലാക്കി വരികയാണ്. 2023 മാര്‍ച്ച് 31 ഓടെ ഒന്നാംഘട്ടം അവസാനിക്കും. ഒന്നാംഘട്ടത്തില് 1001 പ്രോജക്ടുകളാണ് ഉള്ളത്. 2387.29 കോടി രൂപയാണ് ഇതിനായി വിനിയോഗിക്കുക. ഇതുവരെയായി 756 പദ്ധതികളാണ് പൂര്‍ത്തീകരിച്ചത്. ബാക്കിയുള്ളവയുടെ പ്രവര്‍ത്തനങ്ങള് പുരോഗമിച്ചുവരുന്നുണ്ട്. അമൃത് ഒന്നാംഘട്ടത്തിന്റെ പ്രവൃത്തികള് പുരോഗമിക്കുമ്പോള് സമാന്തരമായി രണ്ടാംഘട്ടത്തിന്റെ മാര്‍ഗരേഖ പൂര്‍ത്തിയാക്കിക്കൊണ്ടിരിക്കയാണെന്ന് മന്ത്രി പറഞ്ഞു.\nഅമൃത് പദ്ധതിയുടെ രണ്ടാംഘട്ടത്തില് നഗരപ്രദേശങ്ങളിലെ മാലിന്യനിര്‍മ്മാര്‍ജ്ജനം പരാതികളേതുമില്ലാതെ നടപ്പിലാക്കും. ഉറവിടത്തില് മാലിന്യ സംസ്‌കരണത്തിനുള്ള പദ്ധതികള് ശക്തിപ്പെടുത്തും. പരിസ്ഥിതി സൗഹൃദപരമായാണ് പദ്ധതി നടപ്പിലാക്കുന്നത്. നഗര പ്രദേശങ്ങളില് മാലിന്യം കൂട്ടിയിട്ടിരിക്കുന്ന പ്രദേശങ്ങളില് പൂന്തോട്ടമടക്കമുള്ള നവീകരണ പ്രവര്‍ത്തനങ്ങള് നടപ്പിലാക്കും. സമയബന്ധിതമായി പദ്ധതി പ്രവര്‍ത്തനങ്ങള് മുന്നോട്ടുകൊണ്ടുപോകാന് കൃത്യമായ മോണിറ്ററിംഗ് സംവിധാനം ഏര്‍പ്പെടുത്തുമെന്നും മന്ത്രി സൂചിപ്പിച്ചു.


Emalayalee.com - കാപ്പി ചര്‍മ്മത്തിനു തിളക്കവും മൃദുത്വവും കൂട്ടുമെന്ന്\nകാപ്പി ചര്‍മ്മത്തിനു തിളക്കവും മൃദുത്വവും കൂട്ടുമെന്ന്\nHealth 29-Dec-2014 എബി മക്കപ്പുഴ\nഡാലസ്: കാപ്പി ഒരു `അത്ഭുത പാനീയ'മാണെന്ന് ശാസ്‌ത്രീയമായി തെളിയിക്കപ്പെട്ട കാര്യമാണ്. മിതമായി ഉപയോഗിച്ചാല് ആരോഗ്യം മെച്ചപ്പെടുത്താനും, രോഗങ്ങളെ തുടക്കത്തില് തന്നെ തടയാനുമാവും. കാപ്പി പ്രേമികള്‍ക്ക് ആഹ്ലാദകരമായ മറ്റൊരു കാര്യം കൂടിയുണ്ട്. കാപ്പി ചര്‍മ്മത്തിന് ഗുണകരമാണ് എന്നതാണത്.\nകാപ്പി അടങ്ങിയ സോപ്പോ ക്രീമോ ഉപയോഗിക്കുന്നവരുടെ ചര്‍മ്മത്തിനു തിളക്കവും മൃദുത്വവും കൂട്ടുമെന്ന് ശാസ്‌ത്ര പഠനം വ്യക്തമാക്കുന്നു. നമ്മുടെ പരിസരം മാലിന്യങ്ങള് പോലുള്ള ദോഷകരമായ മൂലകങ്ങളാല് നിറഞ്ഞിരിക്കുന്നു. ഇവ ചര്‍മ്മത്തിന് പ്രശ്‌നങ്ങള് സൃഷ്ടിക്കും.\nകാപ്പിയിലെ ആന്റി ഓക്‌സിഡന്റുകള് ചര്‍മ്മത്തെ സംരക്ഷിക്കുകയും സ്വഭാവികമായ പ്രതിരോധം നല്‌കുകയും ചെയ്യും. ത്വക്ക് രോഗങ്ങള്‍ക്കും കാരണമാകാറുള്ള സൂര്യപ്രകാശത്തിലുള്ള അള്‌ട്രാ വയലറ്റ് രശ്‌മികളില് നിന്നും കോഫി ചര്‍മ്മത്തെ സംരക്ഷിക്കുന്നതിലൂടെ തിളക്കവും മൃദുത്വവും വര്‍ധിപ്പിക്കുന്നു. ചര്‍മ്മത്തിലെ കോശങ്ങളുടെ പുനര്‍വളര്‍ച്ചയ്‌ക്ക് കോഫി ത്വരിതപ്പെടുത്തുകയും, ജലാംശം നിലനിര്‌ത്തുികയും ഇലാസ്‌തികത വര്‌ധിശപ്പിക്കുകയും ചെയ്യും.


വേം ഗിയർ നിർമ്മാതാവ് | ഉയർന്ന നിലവാരമുള്ളതും നൂതനവുമായ സാങ്കേതികവിദ്യ - എവർ-പവർ\nവീട് / ഗിയര് / വേം ഗിയർ\nവലിയ വേഗത കുറയ്‌ക്കേണ്ടിവരുമ്പോൾ സാധാരണയായി വേം ഗിയറുകൾ ഉപയോഗിക്കുന്നു. പുഴുവിന്റെ ആരംഭങ്ങളുടെ എണ്ണവും പുഴു ഗിയറിലെ പല്ലുകളുടെ എണ്ണവും അനുസരിച്ചാണ് റിഡക്ഷൻ അനുപാതം നിർണ്ണയിക്കുന്നത്. എന്നാൽ പുഴു ഗിയറുകൾ‌ക്ക് സ്ലൈഡിംഗ് കോൺ‌ടാക്റ്റ് ഉണ്ട്, അത് ശാന്തമാണ്, പക്ഷേ താപം ഉൽ‌പാദിപ്പിക്കുകയും താരതമ്യേന കുറഞ്ഞ പ്രക്ഷേപണ കാര്യക്ഷമത കാണിക്കുകയും ചെയ്യുന്നു.\nപല പുഴു ഗിയറുകളിലും മറ്റൊരു ഗിയർ സെറ്റിലില്ലാത്ത രസകരമായ ഒരു സ്വത്ത് ഉണ്ട്: പുഴുവിന് ഗിയർ എളുപ്പത്തിൽ തിരിക്കാൻ കഴിയും, എന്നാൽ ഗിയറിന് പുഴുവിനെ തിരിക്കാൻ കഴിയില്ല. കാരണം, പുഴുവിന്റെ ആംഗിൾ വളരെ ആഴമില്ലാത്തതിനാൽ ഗിയർ അത് സ്പിൻ ചെയ്യാൻ ശ്രമിക്കുമ്പോൾ, ഗിയറും പുഴുവും തമ്മിലുള്ള സംഘർഷം പുഴുവിനെ സ്ഥാനത്ത് നിർത്തുന്നു.\nകൺവെയർ സിസ്റ്റങ്ങൾ പോലുള്ള മെഷീനുകൾക്ക് ഈ സവിശേഷത ഉപയോഗപ്രദമാണ്, അതിൽ മോട്ടോർ തിരിയാതിരിക്കുമ്പോൾ ലോക്കിംഗ് സവിശേഷത കൺവെയറിന് ഒരു ബ്രേക്കായി പ്രവർത്തിക്കും. ഉയർന്ന പ്രകടനമുള്ള ചില കാറുകളിലും ട്രക്കുകളിലും വേം ഗിയറുകളുടെ മറ്റൊരു രസകരമായ ഉപയോഗം ഉപയോഗിക്കുന്നു.\nഉൽ‌പാദനത്തിനുള്ള വസ്തുക്കളെ സംബന്ധിച്ചിടത്തോളം, പുഴു കട്ടിയുള്ള ലോഹത്താലാണ് നിർമ്മിച്ചിരിക്കുന്നത്, അലുമിനിയം വെങ്കലം പോലുള്ള താരതമ്യേന മൃദുവായ ലോഹത്തിൽ നിന്നാണ് പുഴു ഗിയർ നിർമ്മിക്കുന്നത്. കാരണം, പുഴു ഗിയറിലെ പല്ലുകളുടെ എണ്ണം പുഴുമായി താരതമ്യപ്പെടുത്തുമ്പോൾ താരതമ്യേന ഉയർന്നതാണ്, അതിന്റെ ആരംഭം സാധാരണയായി 1 മുതൽ4വരെയാണ്, പുഴു ഗിയർ കാഠിന്യം കുറയ്ക്കുന്നതിലൂടെ, പുഴു പല്ലുകളിലെ സംഘർഷം കുറയുന്നു. ഗിയർ മുറിക്കുന്നതിനും പുഴുക്കളെ പല്ല് പൊടിക്കുന്നതിനും പ്രത്യേക യന്ത്രത്തിന്റെ ആവശ്യകതയാണ് പുഴു ഉൽപാദനത്തിന്റെ മറ്റൊരു സവിശേഷത. മറുവശത്ത്, പുഴു ഗിയർ സ്പർ ഗിയറുകൾക്കായി ഉപയോഗിക്കുന്ന ഹോബിംഗ് മെഷീൻ ഉപയോഗിച്ച് നിർമ്മിച്ചേക്കാം. വ്യത്യസ്ത പല്ലുകളുടെ ആകൃതി കാരണം, സ്പർ ഗിയറുകളിൽ ചെയ്യാൻ കഴിയുന്നതുപോലെ ഗിയർ ശൂന്യത അടുക്കി നിരവധി ഗിയറുകൾ ഒരേസമയം മുറിക്കാൻ കഴിയില്ല.\nഗിയർ ബോക്സുകൾ, ഫിഷിംഗ് പോൾ റീലുകൾ, ഗിത്താർ സ്ട്രിംഗ് ട്യൂണിംഗ് പെഗ്ഗുകൾ എന്നിവ ഉൾപ്പെടുന്നു, കൂടാതെ ഒരു വലിയ വേഗത കുറയ്ക്കുന്നതിലൂടെ അതിലോലമായ വേഗത ക്രമീകരണം ആവശ്യമാണ്. നിങ്ങൾക്ക് പുഴു ഉപയോഗിച്ച് പുഴു ഗിയർ തിരിക്കാൻ കഴിയുമെങ്കിലും, സാധാരണയായി പുഴു ഗിയർ ഉപയോഗിച്ച് പുഴു തിരിക്കാൻ കഴിയില്ല. ഇതിനെ സെൽഫ് ലോക്കിംഗ് സവിശേഷത എന്ന് വിളിക്കുന്നു. സ്വയം ലോക്കിംഗ് സവിശേഷത എല്ലായ്പ്പോഴും ഉറപ്പുനൽകാൻ കഴിയില്ല, കൂടാതെ യഥാർത്ഥ പോസിറ്റീവ് റിവേഴ്സ് പ്രിവൻഷനായി ഒരു പ്രത്യേക രീതി ശുപാർശ ചെയ്യുന്നു.\nഡ്യുപ്ലെക്സ് വേം ഗിയർ തരവും നിലവിലുണ്ട്. ഇവ ഉപയോഗിക്കുമ്പോൾ, ബാക്ക്‌ലാഷ് ക്രമീകരിക്കാൻ കഴിയും, പല്ലുകൾ ധരിക്കുമ്പോൾ ബാക്ക്‌ലാഷ് ക്രമീകരണം ആവശ്യമാണ്, മധ്യ ദൂരത്തിൽ മാറ്റം ആവശ്യമില്ല. ഇത്തരത്തിലുള്ള പുഴു ഉത്പാദിപ്പിക്കാൻ കഴിയുന്ന ധാരാളം നിർമ്മാതാക്കൾ ഇല്ല.\nവേം ഗിയറിനെ സാധാരണയായി വേം വീൽ എന്ന് വിളിക്കുന്നു.\nമൈക്രോ വേം ഗിയർ സെറ്റ്\nപിച്ചള പുഴു ചക്രം\nവേം ഗിയർ പിനിയൻ\nചെറിയ പുഴു ഗിയർ സെറ്റുകൾ\nഗിയർ വേം വീൽ\nഒറ്റ ആരംഭ പുഴു\nമൾട്ടി സ്റ്റാർട്ട് വേം ഗിയർ\nഇരട്ട ആവരണ പുഴു\nഇരട്ട ത്രെഡുചെയ്‌ത പുഴു ഗിയർ\nഇരട്ട ആരംഭ പുഴു ഗിയർ\nവേം ഗിയർ ഘടകങ്ങൾ\ncnc വേം ഗിയർ\nപുഴു ചക്ര നിർമ്മാതാക്കൾ\nഇഷ്‌ടാനുസൃത പുഴു ഗിയർ\nവേം ഗിയർ എൻ‌വലപ്പിംഗ്\nസിംഗിൾ സ്റ്റാർട്ട് വേം ഗിയർ\nമെട്രിക് വേം ഗിയറുകൾ\nസ്വമേധയാലുള്ള പുഴു ഗിയർ\nപുഴു ചക്രവും വിര പുഴയും\nകൃത്യമായ പുഴു ഗിയർ\ndiy worm ഗിയർ\nnema 23 വേം ഗിയർ\nnema 17 വേം ഗിയർ


മുൻ ചെന്നൈയിൻ താരം സ്റ്റീവൻ മെൻഡോസ കൊളബിയൻ ദേശീയ ടീമിൽ\nമുൻ ചെന്നൈയിൻ എഫ്സി താരമായ സ്റ്റീവൻ മെൻഡോസ കൊളംബിയൻ ദേശീയ ടീമിൽ ഇടം നേടി. നിലവിൽ ഫ്രഞ്ച് ക്ലബ് അമിയൻസിന്റെ താരമായ അദ്ദേഹത്തിന് ക്ലബ് തലത്തിൽ നടത്തുന്ന മികച്ച പ്രകടനമാണ് ദേശീയ ടീമിലേക്കുള്ള വഴി തുറന്നത്. സ്ട്രൈക്കർ പൊസിഷനിൽ കളിക്കുന്ന മെൻഡോസ ക്ലബിനായി 40 മത്സരങ്ങളിൽ നിന്ന് 8 ഗോളുകൾ നേടിയിട്ടുണ്ട്.\nപെറു, ഇക്വഡോർ എന്നീ ടീമുകൾക്കെതിരെ നടക്കുന്ന സൗഹൃദ മത്സരങ്ങൾക്കുള്ള ടീമിലാണ് മെൻഡോസയെ ഉൾപ്പടുത്തിയത്. കൊളംബിയയുടെ അണ്ടർ 17 അണ്ടർ 20 ഏജ് ടീമുകളിൽ കളിച്ചിട്ടുള്ള അദ്ദേഹം ആദ്യമായാണ് സീനിയർ ടീമിൽ ബൂട്ടണിയുക.\nഇന്ത്യൻ സൂപ്പർ ലീഗിൻ്റെ ആദ്യ രണ്ട് സീസണുകളിലാണ് മെൻഡോസ ചെന്നൈയിനായി കളിച്ചത്. ആദ്യ സീസണിൽ നാലു ഗോൾ നേടിയ അദേഹം രണ്ടാം സീസണിൽ 13 ഗോൾ നേടി ലീഗ് ടോപ്പ് സ്കോററായി. ആ വർഷത്തെ ചെന്നൈ കിരീടധാരണത്തിൽ മെൻഡോസയുടെ പങ്ക് വിലമതിക്കാനാവാത്തതായിരുന്നു.\nബ്രസീലിയൻ ക്ലബ് കൊറിന്ത്യൻസിലുൾപ്പെടെ കളിച്ചിട്ടുള്ള മെൻഡോസ ആകെ 58 ക്ലബ് ഗോളുകൾ നേടിയിട്ടുണ്ട്. രാജ്യത്തിൻ്റെ വിവിധ ഏജ് ഗ്രൂപ്പുകളിലയി 12 മത്സരങ്ങളിൽ കളത്തിലിറങ്ങിയ അദ്ദേഹം ഒരു ഗോൾ പോലും നേടിയിട്ടില്ല.\nRead more on: Chennaiyin FC | ISL\nഡിസിൽവയ്ക്ക് പിന്നാലെ ഇഷ്ഫാഖ് അഹ്മദും ബ്ലാസ്റ്റേഴ്സ് വിടുന്നു\nപുതിയ മാനേജ്മെന്റിനു കീഴിൽ ബ്ലാസ്റ്റേഴ്സ് അടുമുടി മാറുന്നു; സിഇഓ വിരേൻ ഡിസിൽവ ക്ലബ് വിട്ടു\nജിങ്കൻ ക്ലബ് വിട്ടു; സ്ഥിരീകരണവുമായി മാനേജ്മെൻ്റ്\nഐഎസ്എൽ നവംബറിൽ തുടങ്ങിയേക്കും\nബ്ലാസ്റ്റേഴ്സിന്റെ ദയനീയ പ്രകടനങ്ങൾക്ക് മൂന്ന് കാരണങ്ങൾ: ഈൽകോ ഷറ്റോരി\nസഹൽ ഒരു ടീം പ്ലെയർ അല്ല; മലയാളി താരത്തെ വിമർശിച്ച് ഈൽകോ ഷറ്റോരി


ഒഡീഷയ്ക്ക് വീണ്ടും തോൽവി, ബെംഗളൂരു മുന്നോട്ട് | Fanport | Indian Super League News Malayalam\nFriday, Jan 22, 2021 06:06 PM\nHome Football Indian Super League ഒഡീഷയ്ക്ക് വീണ്ടും തോൽവി, ബെംഗളൂരു മുന്നോട്ട്\nഒഡീഷയ്ക്ക് വീണ്ടും തോൽവി, ബെംഗളൂരു മുന്നോട്ട്\nDecember 17, 2020 - 9:32 PM\nഐ എസ് എല്ലിൽ ഈ സീസണിലും കിരീട പോരാട്ടത്തിൽ തങ്ങൾ ഉണ്ടാകുമെന്ന് വ്യക്തമാക്കി കൊണ്ട് ബെംഗളൂരു എഫ് സി വീണ്ടും ഒരു ഗംഭീര വിജയം സ്വന്തമാക്കി. ഇന്ന് ഒഡീഷ എഫ് സിയെ ആണ് ബെംഗളൂരു എഫ് സി തോൽപ്പിച്ചത്. ഒഡീഷയെ നേരിട്ട ബെംഗളൂരു ഒന്നിനെതിരെ രണ്ടു ഗോളുകൾക്കാണ് വിജയിച്ചത്. ഒഡീഷയുടെ ആദ്യ വിജയം എന്ന സ്വപ്നത്തിന് ഇനിയും കാത്തിരിക്കേണ്ടി വരും.\nഇന്ന് മത്സരം നന്നായി തുടങ്ങാൻ ഒഡീഷയ്ക്ക് ആയി. എന്നാൽ ഗോൾ കണ്ടെത്താൻ ആയില്ല. ഒന്വു ഒരു ഗോൾ അടിച്ചു എങ്കിലും അത് ലൈൻ റഫറി തെറ്റായി ഓഫ്സൈഡ് വിളിച്ചു. അതിനു ശേഷം ഉണർന്നു കളിച്ച ബെംഗളൂരു എഫ് സി സുനിൽ ഛേത്രിയിലൂടെ ആദ്യ ഗോൾ കണ്ടെത്തി. ഖാബ്രയുടെ ക്രോസിൽ നിന്ന് ഒരു മനോഹര ഹെഡറിലൂടെ ആയിരുന്നു ഛേത്രിയുടെ ഗോൾ. ആദ്യ പകുതിയിൽ ഈ ഗോളിന് മറുപടി നൽകാൻ ഒഡീഷയ്ക്ക് ആയില്ല.\nരണ്ടാ പകുതിയിൽ 71ആം മിനുട്ടിൽ ക്യാപ്റ്റൻ സ്റ്റീവൻ ടെയ്ലറിലൂടെ ഒഡീഷ സമനില കണ്ടെത്തി. പക്ഷെ എട്ടു മിനുട്ടുകൾക്ക് അകം ലീഡ് തിരികെ പിടിക്കാൻ ബെംഗളൂരുവിനായി. ഇത്തവണ വിദേശ താരം സിൽവ ആണ് ഗോളുമായി എത്തിയത്. ഈ വിജയം ബെംഗളൂരു എഫ് സിയെ ലീഗിൽ മൂന്നാം സ്ഥാനത്ത് എത്തിച്ചു. ആറു മത്സരങ്ങളിൽ 12 പോയിന്റാണ് ബെംഗളൂരുവിന് ഉള്ളത്. ഒരു പോയിന്റ് മാത്രമുള്ള ഒഡീഷ ലീഗിൽ പത്താമത് ആണ്.\nPrevious articleഐ എസ് എല്ലിൽ ചരിത്രം കുറിച്ച് സുനിൽ ഛേത്രി\nNext articleഡേവ് വാട്ട്മോര് ഇനി നേപ്പാളിന്റെ മുഖ്യ കോച്ച്


Posted on: Wednesday, Jan 25, 2017 5:00 PM\nകാറുകൊണ്ട് ഇന്ത്യയുടെ രൂപരേഖ വരച്ച് 68 മത് റിപ്പബ്ലിക് ദിനം ആഘോഷിക്കുകയാണ് നിസാന് ഇന്ത്യ. ജപ്പാന് കമ്പനിയുടെ ഏറ്റവും വിലയേറിയ കാറായ ജിടിആര് ഓടിച്ചാണ് മൂന്ന് കിലോമീറ്റര് നീളവും 2.8 മീറ്റര് വീതിയുമുയുള്ള പ്രതലത്തില് ഇന്ത്യയുടെ പടം വരച്ചത്. രാജസ്ഥാനിലെ പ്രസിദ്ധമായ സംഭാര് ഉപ്പ് തടാകത്തിന്റെ ഉണങ്ങിയ പ്രതലത്തിലായിരുന്നു ഈ കലാവിരുത്.\nനിരപ്പായ പ്രതലം, ടയറുകളുടെ പാട് ശരിയായി പതിയും വിധം വരണ്ടതും മൃദുത്വമുള്ളതുമായ മണ്ണ് എന്നീ ഗുണങ്ങള് കണ്ടാണ് സംഭാര് ഉപ്പ് തടാകത്തെ ഈ പ്രകടനം നടത്താനുള്ള ഇടമായി നിസാന് തിരഞ്ഞെടുത്തത്. സൂപ്പര് കാറായ നിസാന് ജിടിആറിന്റെ കൃത്യതയുള്ള സ്റ്റിയറിങ് , സ്ഥിരത , കരുത്ത് എന്നിവയെല്ലാമാണ് ഇന്ത്യയുടെ വളവും പുളവും നിറഞ്ഞ രൂപരേഖ ടയറുകളുടെ പാട് കൊണ്ട് മണ്ണില് വരച്ചെടുക്കാന് സഹായകമായത്. പ്രൊഫഷണല് റാലി ഡ്രൈവറായ രാഹുല് കാന്ത്‍രാജാണ് ചുവപ്പ് നിറമുള്ള ജിടിആറിന്റെ ഡ്രൈവര് സീറ്റിലിരുന്ന് ഈ വേറിട്ട കാഴ്ചയൊരുക്കിയത്. ജിപിഎസ് ഉപകരണങ്ങളുടെ സഹായത്തോടെയാണ് കാറിലിരുന്ന് ഇന്ത്യയുടെ രൂപരേഖ മണ്ണില് തീര്‍ത്തത്. ക്യാമറ ഡ്രോണുകള് ഉപയോഗിച്ച് മുകളില് നിന്നുള്ള ദൃശ്യങ്ങള് പകര്‍ത്തി.\nനിസാന്റെ ഉദ്യമം നിരീക്ഷിക്കാന് ലിംക ബുക്ക് ഓഫ് റെക്കോര്‍ഡ്സില് നിന്നുള്ള പ്രതിനിധികള് എത്തിയിരുന്നു. അവര് ഇതിന് അംഗീകാരം നല്‍കിയാല് , ഏറ്റവും വലുപ്പത്തില് ഒരു രാജ്യത്തിന്റെ മാപ്പിന്റെ ബാഹ്യരേഖ വരച്ചതിനുള്ള ലിംക ബുക്ക് ഓഫ് റെക്കോര്‍ഡ്സ് നിസാന് ഇന്ത്യയ്ക്ക് ലഭിക്കും. 2018 ജൂണിലാണ് ലിംക ബുക്ക് ഓഫ് റെക്കോര്‍ഡ്സിന്റെ 2018 പതിപ്പ് പുറത്തിറങ്ങുക.\nനാല് പേര്‍ക്ക് ഇരിക്കാവുന്ന നാല് വില് ഡ്രൈവ് സൂപ്പര് കാറാണ് ജിടി- ആര് .3.8 ലീറ്റര് , വി6, ട്വിന് ടര്‍ബോചാര്‍ജ്ഡ് പെട്രോള് എന്‍ജിന് 570 ബിഎച്ച്പിയാണ് കരുത്ത്. ആറ് സ്പീഡ് ഡ്യുവല് ക്ലച്ച് ട്രാന്‍സ്മിഷനുള്ള സൂപ്പര് കാറിന് 637 എന്‍എം ആണ് പരമാവധി ടോര്‍ക്ക്. മൂന്ന് സെക്കന്‍ഡില് താഴെ സമയം കൊണ്ട് 100 കിമീ വേഗം ആര്‍ജിക്കാന് കാറിനു കഴിയും. മണിക്കൂറില് 315 കിലോമീറ്ററാണ് പരമാവധി വേഗം. ഡല്‍ഹിയില് മാത്രം വില്‍പ്പനയ്ക്കുള്ള ജിടിആറിന് 1.99 കോടി രൂപയാണ് എക്സ്‍ഷോറൂം വില.


തദ്ദേശ തിരഞ്ഞെടുപ്പ്: പോളിങ് സാമഗ്രികളുടെ വിതരണം നാളെ\nThu Jan 20 2022 01:04:03 GMT+0530 (India Standard Time)\nBY BSR8 Dec 2020 11:54 AM GMT\nBSR8 Dec 2020 11:54 AM GMT\nകല്‍പ്പറ്റ: തദ്ദേശ സ്വയംഭരണ സ്ഥാപനങ്ങളിലേക്കുള്ള പൊതുതിരഞ്ഞെടുപ്പിന്റെ രണ്ടാംഘട്ട വോട്ടെടുപ്പ് നടക്കുന്ന ജില്ലയില് പോളിങ് സാമഗ്രികളുടെ വിതരണം ബുധനാഴ്ച രാവിലെ9മുതല് ആരംഭിക്കും. പോളിങ് സാമഗ്രികളുടെ വിതരണത്തിനായി ജില്ലയില് ഏഴ് കേന്ദ്രങ്ങളാണ് ഒരുക്കിയിട്ടുള്ളത്. ത്രിതല പഞ്ചായത്തുകളിലെ വോട്ടെടുപ്പിനുള്ള പോളിങ് സാമഗ്രികള് ബ്ലോക്ക് അടിസ്ഥാനത്തിലാണ് വിതരണം ചെയ്യുന്നത്. മാനന്തവാടി സെന്റ് പാട്രിക്‌സ് സ്‌കൂള്, സുല്‍ത്താന് ബത്തേരി അസംപ്ഷന് ഹൈസ്‌കൂള്, കല്‍പ്പറ്റ എസ്‌കെഎംജെ ഹയര് സെക്കന്‍ഡറി സ്‌കൂള്, പനമരം ഗവ. ഹയര് സെക്കന്‍ഡറി സ്‌കൂള് എന്നിവയാണ് ബ്ലോക്ക് വിതരണ കേന്ദ്രങ്ങള്. കല്‍പ്പറ്റ എസ്ഡിഎംഎല്‍പി സ്‌കൂള്, മാനന്തവാടി ഗവ. വൊക്കേഷനല് ഹയര് സെക്കന്‍ഡറി സ്‌കൂള്, സുല്‍ത്താന് ബത്തേരി അസംപ്ഷന് എച്ച്എസ് സ്‌കൂള് എന്നിവയാണ് നഗരസഭകളുടെ വിതരണ കേന്ദ്രങ്ങള്.\nവോട്ടെടുപ്പിന് ശേഷം വോട്ടിങ് യന്ത്രങ്ങള് വിതരണ കേന്ദ്രങ്ങളില് തന്നെ തിരികെ എത്തിക്കണം. വോട്ടെണ്ണല് നടക്കുന്നതും ഇതേ കേന്ദ്രങ്ങളില് തന്നെയാണ്.\nതദ്ദേശ തിരഞ്ഞെടുപ്പ്: പോളിങ് സാമഗ്രികളുടെ വിതരണം നാളെകൊവിഡ് പശ്ചാത്തലത്തില് പോളിങ് ഉദ്യോഗസ്ഥര്‍ക്ക് പോളിങ് സാമഗ്രികള് വിതരണം ചെയ്യുന്നതിന് സമയ ക്രമീകരണം ഏര്‍പ്പെടുത്തിയിട്ടുണ്ട്. പ്രിസൈഡിങ് ഓഫിസര്, ഫസ്റ്റ് പോളിങ് ഓഫിസര് എന്നിവര് ആദ്യ 8 മിനിറ്റില് പ്രവേശിക്കുകയും അടുത്ത5മിനിട്ടില് ബാക്കി ഉള്ളവരുടെ ഹാജര് എടുക്കേണ്ടതുമാണ്. ബ്ലോക്ക്തലങ്ങളിലും, നഗരസഭകളിലും നടക്കുന്ന പോളിങ് സാമഗ്രികളുടെ വിതരണം ഇപ്രകാരമാണ്.\nരാവിലെ9മുതല് 10 വരെ പഞ്ചായത്തുകളിലെ 1 മുതല്5വരെയുള്ള വാര്‍ഡുകള്, നഗരസഭകളിലെ 1 മുതല്6വരെയുള്ള ഡിവിഷനുകള്.\n10 മുതല് 11 വരെ പഞ്ചായത്തുകളിലെ6മുതല് 10 വരെയുള്ള വാര്‍ഡുകള്, നഗരസഭകളിലെ7മുതല് 12 വരെയുള്ള ഡിവിഷനുകള്.\n11 മുതല് 12 വരെ പഞ്ചായത്തുകളിലെ 11 മുതല് 15 വരെയുള്ള വാര്‍ഡുകള്, നഗരസഭകളിലെ 13 മുതല് 18 വരെയുളള ഡിവിഷനുകള്.\nഉച്ചയ്ക്ക് 12 മുതല് 1 വരെ പഞ്ചായത്തുകളിലെ 16 മുതല് 25 വരെയുളള വാര്‍ഡുകള്, നഗരസഭകളിലെ 19 മുതല് 24 വരെയുള്ള ഡിവിഷനുകള്.\n1 മണി മുതല്2വരെ നഗരസഭകളിലെ 25 മുതല് 30 വരെയുള്ള ഡിവിഷനുകള്.\n2 മണി മുതല്3വരെ നഗരസഭകളിലെ 31 മുതല് 36 വരെയുള്ള ഡിവിഷനുകള്.\nLocal body elections: Distribution of polling materials tomorrow\nLocal body elections 2020 polling materials തദ്ദേശ തിരഞ്ഞെടുപ്പ്


പത്തനംതിട്ട: ശബരിമലയിലെ നിരോധനാജ്ഞയെ പരിഹസിച്ച് മുന് ഡിജിപി ജേക്കബ് തോമസ്. നാലില് കൂടുതല് പേരുള്ള വീടുകളിലും നിരോധനാജ്ഞ നടപ്പിലാക്കണമെന്നായിരുന്നു ജേക്കബ് തോമസിന്റെ പരിഹാസം.\nഗതാഗതക്കുരുക്കില് നട്ടം തിരിയുന്ന കുണ്ടന്നൂരില് ആദ്യം നിരോധനാജ്ഞ നടപ്പിലാക്കണമെന്ന് തനിക്ക് തോന്നിയിട്ടുണ്ടെന്ന് ജേക്കബ് തോമസ് പറയുന്നു. നടപ്പിലാക്കാത്ത ഒരുപാട് കോടതി വിധികള് ഉണ്ടെന്നും താന് വിശ്വാസികള്‍ക്കൊപ്പമാണെന്നും അദ്ദേഹം കൂട്ടിച്ചേര്‍ത്തു. ശബരിമലയില് സന്ദര്‍ശനത്തിന് ശേഷമായിരുന്നു അദ്ദേഹത്തിന്റെ പ്രതികരണം.\nശബരിമലയിലെ യുവതീ പ്രവേശനം സംബന്ധിച്ച വിഷയത്തില് താന് വിശ്വാസികള്‍ക്ക് ഒപ്പമാണെന്നും അവിശ്വാസികള് എന്നൊരു വിഭാഗം കേരളത്തില് രൂപപ്പെടുന്നുവെന്നും താന് അവര്‍ക്കൊപ്പമല്ലെന്നും ജേക്കബ് തോമസ് പറഞ്ഞു. യുവതികള് കാത്തിരിക്കണമെന്നും ‘റെഡി ടു വെയ്റ്റ്’ ക്യാംപെയ്ന് സ്വാഗതം ചെയ്യുന്നുവെന്നും ജേക്കബ് തോമസ് പറഞ്ഞു.\nഅതേസമയം ദേവസ്വം മന്ത്രി കടകംപ്പള്ളി സുരേന്ദ്രന് ജേക്കബ് തോമസിനെതിരെ രംഗത്ത് വന്നു. നാവിന് എല്ലില്ലാത്തവര് എന്തും വിളിച്ച് പറയുമെന്നും ബിജെപി സംസ്ഥാന ജനറല് സെക്രട്ടറി എ.എന് രാധാകൃഷ്ണന്റെ പോലീസ്പതിപ്പാണ് മുന് ഡിജിപിയെന്നും കടകംപ്പള്ളി പറഞ്ഞു. ജേക്കബ് തോമസ് കഥയറിയാതെ ആട്ടം കാണുകയാണെന്നും, പൊലീസ് സേനയില് മിനിമം അച്ചടക്കം പോലും പാലിക്കാന് കഴിയാത്ത ഉദ്യോഗസ്ഥന് ഒരുതരത്തിലുള്ള മറുപടിയും അര്‍ഹിക്കുന്നില്ലെന്ന് മന്ത്രി പരിഹസിച്ചു.


tiktok to challenge us crackdown in court | അമേരിക്കയുടെ ഒതുക്കൽ നയം; പരാതിയുമായി ടിക്ക് ടോക്ക് രംഗത്ത്; അമേരിക്കയുടെ നീക്കത്തിനെതിരെ നിയമനടപടിക്ക് ഒരുങ്ങുമെന്ന് മുന്നറിയിപ്പ് - MarunadanMalayalee.com\nന്യൂയോർക്ക്: അമേരിക്ക നടത്തുന്ന അടിച്ചമർത്തലിനെതിരെ നിയമനടപടി സ്വീകരിക്കുമെന്ന് ടിക് ടോക് ശനിയാഴ്ച അറിയിച്ചു. ദേശീയ സുരക്ഷാഭീഷണി ആരോപിച്ച് വീഡിയോ ഷെയറിങ് ആപ്ലിക്കേഷനായ ടിക് ടോക്കിനെതിരെ അമേരിക്ക നടത്തുന്ന നീക്കങ്ങൾക്കെതിരെയാണ് ടിക് ടോക്ക് നിയമനടപടി തേടുന്നത്.\nഫെഡറൽ ജീവനക്കാരുടെ വിവരങ്ങൾ ചോർത്താനും രാജ്യത്തിനെതിരെയുള്ള ഗൂഢാലോചനയ്ക്കുമായി ടിക് ടോക്കിനെ ചൈന ഉപയോഗപ്പെടുത്തുന്നതായി അമേരിക്കൻ പ്രസിഡന്റ് ഡൊണാൾഡ് ട്രംപ് ആരോപിച്ചിരുന്നു. ഇരു രാജ്യങ്ങളും തമ്മിലുള്ള സംഘർഷം രൂക്ഷമാകുന്നതിനിടെയാണ് ട്രംപ് ടിക്ടോക്കിനെതിരെയുള്ള ആരോപണം ആവർത്തിച്ചത്.\nടിക് ടോക് കമ്പനിയായ ബൈറ്റ് ഡാൻസുമായുള്ള എല്ലാ ഇടപാടുകളും 45 ദിവസത്തിനുള്ളിൽ അവസാനിപ്പിക്കാൻ നിർദ്ദേശം നൽകുന്ന ഉത്തരവിൽ ട്രംപ് ഒപ്പു വെയ്ക്കുകയും ചെയ്തു. ഓഗസ്റ്റ് ആറിന് ഒപ്പുവെച്ച ഈ ഉത്തരവിനെതിരെയാണ് ടിക് ടോക് കമ്പനി നിയമനടപടി തേടുന്നത്.\nനിയമവാഴ്ച അവസാനിച്ചിട്ടില്ലെന്ന് ഉറപ്പുവരുത്താനും തങ്ങളുടെ കമ്പനിയോടും ഉപയോക്താക്കളോടും ന്യായമായ രീതിയിൽ ഇടപെടണമെന്നാണ് ടിക് ടോക് ആവശ്യപ്പെടുന്നത്. അടുത്തയാഴ്ച കമ്പനി കേസ് ഫയൽ ചെയ്യും.\nഅമേരിക്കയുടെ ദേശീയ സുരക്ഷയ്ക്ക് ഭീഷണിയാണെന്നുള്ള ആരോപണം ടിക് ടോക് ആവർത്തിച്ച് നിഷേധിച്ചിരുന്നു. ട്രംപിന്റെ ആരോപണത്തെ തങ്ങൾക്കെതിരെയുള്ള രാഷ്ട്രീയനീക്കമായാണ് ചൈന നിരീക്ഷിക്കുന്നത്.


ഫേസ്ബുക്കിലെന്ന പോലെ ട്വീറ്റുകള്‍ക്ക് ഇമോജി റിയാക്ഷനുകള് നല്‍കാന് കഴിഞ്ഞേക്കും | Future Kerala\nഫേസ്ബുക്കിലെന്ന പോലെ ട്വീറ്റുകള്‍ക്ക് ഇമോജി റിയാക്ഷനുകള് നല്‍കാന് കഴിഞ്ഞേക്കും\n[perfectpullquote align=”left” bordertop=”false” cite=”” link=”” color=”#ff0000″ class=”” size=”18″]ലൈക്ക്, ചിയര്, ഉം, സാഡ്, ഹഹ തുടങ്ങിയ ഇമോജി റിയാക്ഷനുകള് മൈക്രോബ്ലോഗിംഗ് സൈറ്റ് അവതരിപ്പിച്ചേക്കും[/perfectpullquote]\nസാന് ഫ്രാന്‍സിസ്‌കോ: ഫേസ്ബുക്കിലെന്ന പോലെ, ട്വീറ്റുകള്‍ക്ക് ഇമോജി റിയാക്ഷനുകള് നല്‍കാന് കഴിഞ്ഞേക്കും. ഇതുമായി ബന്ധപ്പെട്ട പ്രവര്‍ത്തനങ്ങളിലാണ് ട്വിറ്റര്. ലൈക്ക്, ചിയര്, ഉം, സാഡ്, ഹഹ തുടങ്ങിയ ഇമോജി റിയാക്ഷനുകള് മൈക്രോബ്ലോഗിംഗ് സൈറ്റ് അവതരിപ്പിച്ചേക്കുമെന്നാണ് റിപ്പോര്‍ട്ട്. നിലവില് ഇമോജി റിയാക്ഷനുകള് വികസിപ്പിച്ചുവരികയാണ് കമ്പനി. ലിങ്ക്ഡ്ഇന് പോലുള്ള മറ്റ് സാമൂഹ്യ മാധ്യമ പ്ലാറ്റ്‌ഫോമുകളിലും പോസ്റ്റുകള്‍ക്ക് റിയാക്ഷനുകള് ലഭ്യമാണ്.\nഫേസ്ബുക്ക് തങ്ങളുടെ പ്ലാറ്റ്‌ഫോമില് ലഭ്യമാക്കുന്ന ഇമോജികള്‍ക്ക് സമാനമാണ് ട്വിറ്റര് വികസിപ്പിക്കുന്നത്. ഹഹ, സാഡ് ഇമോജി റിയാക്ഷനുകള് ഫേസ്ബുക്കിലേതിന് സമാനമാണ്. കൂടാതെ ഉം, ചിയര് ഇമോജി റിയാക്ഷനുകളും ട്വിറ്റര് ഉള്‍പ്പെടുത്തും. അതേസമയം, ആങ്ഗ്രി ഇമോജി റിയാക്ഷന് ട്വിറ്റര് കൊണ്ടുവന്നേക്കില്ല. ഈ വര്‍ഷം മാര്‍ച്ചില് നടത്തിയ സര്‍വ്വെയിലൂടെ ഈ ഇമോജി റിയാക്ഷനുകളുടെ പ്രിവ്യൂ ട്വിറ്റര് ലഭ്യമാക്കിയിരുന്നു.\nമറ്റൊരു വാര്‍ത്തയായി, പ്രീമിയം പെയ്ഡ് സബ്സ്‌ക്രിപ്ഷനുമായി ‘ട്വിറ്റര് ബ്ലൂ’ വൈകാതെ അവതരിപ്പിച്ചേക്കും. ‘അണ്‍ഡു ട്വീറ്റ്’ ഉള്‍പ്പെടെയുള്ള എക്സ്‌ക്ലുസീവ് ഫീച്ചറുകള് സഹിതമായിരിക്കും ട്വിറ്റര് ബ്ലൂ വരുന്നത്. ഒരുപക്ഷേ ‘കളക്ഷന്‍സ്’ വിഭാഗം കൂടി നല്‍കിയതായിരിക്കും പെയ്ഡ് സര്‍വീസ്. ഉപയോക്താക്കള്‍ക്ക് തങ്ങളുടെ ട്വീറ്റുകള് സേവ് ചെയ്യാനും മറ്റും ഇവിടെ കഴിയും. പ്രതിമാസം 2.99 യുഎസ് ഡോളര് (ഏകദേശം 220 ഇന്ത്യന് രൂപ) ആയിരിക്കും ട്വിറ്റര് ബ്ലൂ സബ്സ്‌ക്രിപ്ഷനായി നല്‍കേണ്ടത് എന്ന് പറയപ്പെടുന്നു. ഫെബ്രുവരിയില് ട്വിറ്റര് ‘സൂപ്പര് ഫോളോസ്’ ഫീച്ചര് പ്രഖ്യാപിച്ചിരുന്നു. എക്സ്‌ക്ലുസീവ് ഉള്ളടക്കങ്ങള്‍ക്ക് തങ്ങളെ പിന്തുടരുന്നവരില്‍നിന്ന് പണം ഈടാക്കാനുള്ള സംവിധാനമാണ് സൂപ്പര് ഫോളോസ്.\nPrevious ഗൂഗിള് ക്രോം ബ്രൗസറില് സ്‌ക്രീന്‍ഷോട്ട് ടൂള് അവതരിപ്പിച്ചു\nNext ഫോണ് ഉപയോഗം മനസിലാക്കാന് വണ്‍പ്ലസിന്റെ വെല്‍പേപ്പര് ആപ്പ്


പ്രവാസിയുടെ കല്യാണക്കാര്യം - BethlehemMatrimonial.com\n''ഞങ്ങള് പ്രവാസികളാണ്, മകൾക്ക് വിവാഹപ്രായം ആയി. നാട്ടിൽ ഉള്ള ഒരു പയ്യനെ വേണം എന്നാണ് ഞങ്ങളുടെ ആഗ്രഹം. വർഷത്തിൽ ഒരിക്കൽ നാട്ടിൽ വരുന്നുണ്ട്. മൂന്നുവർഷമായി ശ്രമിക്കുന്നു. ഓരോന്ന് ആലോചിച്ചു അടുത്തു വരുമ്പോഴേക്കും അവധി കഴിഞ്ഞ് തിരികെ പോകാറാകും. എല്ലാ വർഷവും ഇതുതന്നെ കഥ. ഇനി എന്താണ് ചെയ്യണ്ടത്?\nഎവിടെയാണ് തടസ്സങ്ങൾ എന്ന് നമുക്കൊന്നു നോക്കാം. ഇവിടെ തന്നിരിക്കുന്ന ഫോട്ടോയും ബയോഡേറ്റയും പരിശോധിച്ച് അതിലെ പൊരുത്തക്കേടുകൾ ആദ്യം പരിഹരിക്കാം.\nഅടുത്തതായി നിങ്ങളുടെ സാഹചര്യത്തിന്റെ പരിമിതികൾ വിശകലനം ചെയ്യാം. അന്യദേശത്തു പോയി കഷ്ടപ്പെട്ട്, അദ്ധ്വാനിച്ച് ജീവിതം പച്ചപിടിപ്പിച്ചാലും കല്യാണക്കാര്യം വരുമ്പോൾ നാട്ടിൽ വേരുകളുള്ള ബന്ധുത ആണ് എല്ലാവരും ആഗ്രഹിക്കുന്നത്. നാട്ടിൽ കുറച്ച് വസ്തു വാങ്ങാനായിരുന്നെങ്കിൽ ചോദിക്കുന്ന വില കൊടുത്തിട്ടാണെങ്കിലും കാര്യം പെട്ടെന്ന് നടത്താമായിരുന്നു. അതുപോലെ എളുപ്പമല്ലല്ലോ ഒരു വിവാഹബന്ധം കണ്ടെത്തുന്നത്. മോളോട് ഞാനൊരു കാര്യം ചോദിച്ചോട്ടെ, ഡാഡിയുടെയും മമ്മിയുടെയും സ്വന്തത്തിൽപ്പെട്ട എത്രപേരുടെ വീട്ടിൽ മോള് പോയിട്ടുണ്ട്?\nരണ്ടുമൂന്നു വീട്ടിൽ പോയിട്ടുണ്ട്.\nആ വീടുകളിൽ ഉള്ള എല്ലാവരുടെയും പേര് മോള് ഇപ്പോൾ ഓർക്കുന്നുണ്ടോ?\nനാട്ടിൽ വേരുകളുള്ള ബന്ധുത വേണം, പക്ഷെ നിങ്ങൾക്ക് നാട്ടിൽ എത്രമാത്രം വേരുകളുണ്ട്? വേരുകൾക്ക് എത്ര ആഴമുണ്ട്? ഇത് ചിന്തിച്ചിട്ടുണ്ടോ?\nആദ്യം നിങ്ങളുടെ വേരുകൾ ബലപ്പെടുത്തണം. അതിനു പറ്റിയ ഒരു ആക്ഷൻ പ്ലാൻ ഞാൻ പറഞ്ഞുതരാം. ഒന്നു പരീക്ഷിച്ചു നോക്കുക.\nമകളുടെ കല്യാണം ഉറപ്പിക്കാൻ, ബന്ധുമിത്രാദികൾ ആരെയൊക്കെയാണ്, ഏറ്റവും നിർബന്ധമായി നിങ്ങൾ ക്ഷണിക്കേണ്ടത്?\nഅവരുടെ ഒരു ലിസ്റ്റ് എഴുതി ഉണ്ടാക്കുകയാണ് ഇനി വേണ്ടത്. ഇതാണ് നിങ്ങളുടെ വേരുകൾ. ഈ വേരുകൾ ഓരോന്നും തൊട്ടു തലോടി പോഷിപ്പിച്ചെടുക്കയാണ് അടുത്ത പടി.\nകല്യാണക്കാര്യം വരുമ്പോൾ, നിങ്ങളെപ്പറ്റി അറിയാൻ, നിങ്ങളുടെ ബന്ധുക്കളോടും ആളുകൾ അന്വേഷിക്കും. നിങ്ങളുമായി സമ്പർക്കമില്ലാത്ത ബന്ധുജനങ്ങൾക്ക് നിങ്ങളെപ്പറ്റി എന്ത് അഭിപ്രായമാണ് പറയുവാൻ കഴിയുക.\nലിസ്റ്റിൽനിന്നും ഓരോരുത്തരെയായി ഫോണിൽ വിളിച്ച് കുശലം പറയുക. വീട്ടിൽ ഓരോരുത്തരുടെയും പേരുപറഞ്ഞ് അവരുടെ വിശേഷങ്ങൾ തിരക്കുക, അത് ഓർമ്മിച്ചിരിക്കുകയും വേണം. അവരുടെ കൂടി സൌകര്യം നോക്കി മകളെയും കൂട്ടി പോയി അവരെ സന്ദർശിക്കുക.\nസാധിക്കുമെങ്കിൽ നിങ്ങളുടെ വീട്ടിൽ എന്തെങ്കിലും ഒരു ചെറിയ ആഘോഷത്തിന് കാരണമുണ്ടാക്കി ബന്ധുജനങ്ങളെ വീട്ടിലേക്കു ക്ഷണിക്കാം. നിങ്ങളുടെ വിശേഷങ്ങൾ പറയുന്ന കൂട്ടത്തിൽ ഈ മകൾക്ക് കല്യാണം അന്വേഷിക്കുന്നുണ്ട് നല്ല ഒരു പയ്യനെ കണ്ടുപിടിക്കാൻ നിങ്ങളും കൂടണം കേട്ടോ, എന്നും പറഞ്ഞുവെക്കണം.\nവിവാഹം ശരിയാകുന്നതുവരെ മാതാപിതാക്കൾ ആരെങ്കിലും ഒരാൾ നാട്ടിൽ നിൽക്കുന്നതും പ്രയോജനം ചെയ്യും. മകൾക്ക് നാട്ടിൽ ഒരു താൽക്കാലിക ജോലി ശരിയാക്കി എടുക്കാൻ സാധിക്കുമോ എന്നും ചിന്തിക്കാം. അങ്ങനെ കുറെ വിവാഹങ്ങൾ നടന്നിരിക്കുന്നതായി എനിക്കറിയാം.\nഇപ്പോൾ ഉള്ള ജോലി കളയുന്നത് അബദ്ധമാവില്ലേ എന്ന് ചോദിച്ചേക്കാം, ജോലിയാണോ വിവാഹമാണോ ഇയാൾക്ക്, ഇപ്പോൾ കൂടുതൽ പ്രസക്തമായിരിക്കുന്നത് എന്നു നിങ്ങൾ തീരുമാനിക്കുക.\nGeorge Kadankavil - October 2004


എവിടെയാണ് ഈ കുട്ടിയുടെ മാതാപിതാക്കള്; ഈ കാഴ്ച താങ്ങാവുന്നതിനും അപ്പുറം | Kairali News | kairalinewsonline.com\nഎവിടെയാണ് ഈ കുട്ടിയുടെ മാതാപിതാക്കള്; ഈ കാഴ്ച താങ്ങാവുന്നതിനും അപ്പുറം\nഎവിടെയാണ് ഈ കുട്ടിയുടെ മാതാപിതാക്കള്. ഈ കാഴ്ച താങ്ങാവുന്നതിനും അപ്പുറമാണ്. രണ്ടുവയസുകാരിയെയും മടിയില് ഇരുത്തി ഭിക്ഷ യാചിക്കുന്ന ആറോ ഏഴോ വയസ്സുമാത്രം പ്രായമുള്ള ഒരു ആണ്‍കുട്ടി.\nഭിക്ഷാടനത്തിന്റെ ഭീകരമുഖം വ്യക്തമാക്കുന്ന ആ ചിത്രം കണ്ടു നില്‍ക്കുന്നവരുടെ കരളലിയിക്കുന്നതാണ്. ഡല്‍ഹിയില് മാധ്യമ പ്രവര്‍ത്തകയായ ദീപാ മനോജിന്റെ ഫെയ്‌സ്ബുക്ക് പോസ്റ്റാണ് ഇപ്പോള് നവ മാധ്യമങ്ങളിള് ഏറെ ചര്‍ച്ചയാകുന്നത്.\nഭിക്ഷാടനത്തിന്റെ മുഖമാണ് ഡല്‍ഹി. കൊച്ചു കുഞ്ഞുങ്ങള് മുതല് പ്രായമായവര്‍വരെ ഭിക്ഷാടകര് കരളലിയിക്കുന്ന ദൃശ്യങ്ങളാണ് ദില്ലിയില് കാണുക.\nഭിക്ഷാടന മാഫിയയുടെ ക്രൂരമുഖത്തിന് പിന്നില് പെട്ടുപോയ കുരുന്നു പെണ്‍കുട്ടി. അര്‍ദ്ധ നഗ്‌നയായി ആണ്‍കുട്ടിയുടെ മടിയില് കിടക്കുന്ന പെണ്‍കുട്ടി പ്രഭാതത്തിലും നട്ടുച്ചക്കും പ്രദോഷത്തിലും രാത്രിയിലും പാതിരാത്രിക്കും മയങ്ങിക്കിടക്കുന്നു.\nഭീകരമുഖം വ്യക്തമാക്കുന്ന ദീപാ മനോജിന്റെ ഫെയ്‌സ്ബുക്ക് പോസ്റ്റാണ് ഇപ്പോള് നവ മാധ്യമങ്ങളിള് ഏറെ ചര്‍ച്ചയാകുന്നത്. രണ്ടോ മൂന്നോ വയസുമാത്രം പ്രായമുള്ള ഒരു പെണ്‍കുട്ടിയെ മടിയിലിരുത്തി ഭിക്ഷയാചിക്കുന്ന ആണ്‍കുട്ടി ദില്ലിയിലെ സ്ഥിരം കാഴ്ചയാണെന്നാണ് സമൂഹ്യ പ്രവര്‍ത്തകകൂടിയായ ദീപ പറയുന്നു.\nഅര്‍ദ്ധ നഗ്‌നയായി മടിയില് കിടക്കുന്ന പെണ്‍കുട്ടി പ്രഭാതത്തിലും നട്ടുച്ചക്കും പ്രദോഷത്തിലും രാത്രിയിലും പാതിരാത്രിക്കും എല്ലാം തന്നെ മൂന്നു വയസുകാരി മടിയില് ഉറങ്ങിക്കിടക്കുകയിരിക്കും. ഒരിക്കല് പോലും അവള് ഉണര്‍ന്നു കണ്ടിട്ടില്ലെന്ന് ദീപ പറയുന്നു.\nദീപ മനോജിന്റെ ഫേയ്‌സ്ബുക്ക് പോസ്റ്റിന്റെ പൂര്‍ണ്ണ രൂപം\nവയ്യ.. ഈ കാഴ്ചകള് താങ്ങാവുന്നതിലും അപ്പുറം.. ഞാന് എപ്പോഴും കാണുന്നു.. ഈ കുഞ്ഞ് ഉറക്കത്തിലാണ്. പ്രഭാതത്തിലും നട്ടുച്ചക്കും പ്രദോഷത്തിലും രാത്രിയിലും പാതിരാത്രിക്കും. എല്ലാം.. ഞാന് പല സമയങ്ങളിലും ഈ കുട്ടിയേ പലരുടെ മടിയില് ഉറങ്ങുന്ന രീതിയില് കണ്ടിരിക്കുന്നു. ഒരിക്കലും അവളെ ഉണര്‍ന്നു കണ്ടിട്ടില്ല. ഇതിനു മുന്‍പും ഞാന് ഈ ചോദ്യം ചോദിച്ചിട്ടുണ്ട്. അവര് എനിക്കു മറുപടി തന്നില്ല. ഇന്നു രാത്രി 10. 30 നു ദില്‍ഷാദ് ഗാര്‍ഡന് മെട്രോ സ്റ്റേഷനില് വച്ചു വീണ്ടും ഞാന് അവളെ കണ്ടു.\nഅവരുടെ വീടിനെ കുറിച്ചു ചോദിച്ചു. അവന് ആ കുട്ടിയെ കുലുക്കി ഇളക്കി മറിച്ചു പുറത്തേക്കു പോയി ഒരു വലിയ പറ്റം കുട്ടികളെ വിളിച്ചു സംഘടിപ്പിച്ചു.78 കുട്ടികള് പല വലിപ്പത്തിലുള്ളവര്. എന്നെ വെല്ലുവിളിക്കും പോലെ തോന്നി. ആന്റി ഞങ്ങളുടെ വീട്ടിലേക്കു വാ.. കാട്ടി തരാം ആരുടെ കുട്ടിയാണെന്ന്. എന്നൊക്കെ കുറെ നേരത്തേക്ക് വിളിച്ചു കൂവുന്നുണ്ടായിരുന്നു.\nധര്‍മക്കാരുടെ ഇടി മേടിക്കണ്ടല്ലോ എന്ന് കരുതി ഞാനും എന്റെ കൂടണയാന് നോക്കി. ഇതൊരു മാഫിയ ആണെന്ന് ആര്‍ക്കാ അറിവില്ലാത്തത്!


new honda aviatorAnweshanam\nനവീകരിച്ച ഹോണ്ട ഏവിയേറ്റർ ഇന്ത്യന് വിപണിയില് പുറത്തിറക്കി...\nനവീകരിച്ച ഹോണ്ട ഏവിയേറ്റർ ഇന്ത്യന് വിപണിയില് പുറത്തിറക്കി\nDinsha | Friday, July 27, 2018 10:08 AM IST\nനവീകരിച്ച പുതിയ ഹോണ്ട ഏവിയേറ്റർ മോഡല് ഇന്ത്യന് വിപണിയില് പുറത്തിറക്കി. സ്റ്റാന്‍ഡേര്‍ഡ്, അലോയ് / ഡ്രം, അലോയ് / ഡിസ്‌ക് എന്നീ മൂന്നു മാറ്റങ്ങളാണ് പുതിയ മോഡലിൽ ഹോണ്ട ഒരുക്കിയിട്ടുള്ളത് .പുതിയ ഏവിയേറ്ററിന് 55,157 രൂപ മുതലാണ് വിപണിയില് വില (എക്സ്ഷോറൂം ദില്ലി). നിലവിലുള്ള ഓര്‍ക്കിഡ് പര്‍പ്പിള് മെറ്റാലിക്, ലഷ് മജെന്ത മെറ്റാലിക്, ഇംപീരിയല് റെഡ് മെറ്റാലിക് നിറങ്ങള്‍ക്ക് പുറമെ പുതിയ മാറ്റ് ആക്സിസ് ഗ്രെയ് മെറ്റാലിക്, ക്യാന്‍ഡി ജാസി ബ്ലൂ നിറങ്ങളിലും സ്‌കൂട്ടറില് ഒരുങ്ങും.\nപുത്തന് രൂപകല്‍പനയുള്ള ഡിജിറ്റല് ഇന്‍സ്ട്രമെന്റ് പാനലില് നീല ബാക്ക്ലിറ്റ് വെളിച്ചമാണ് നല്‍കിയിരിക്കുന്നത്. ലോഹനിര്‍മ്മിത മഫ്ളര് പ്രൊട്ടക്ടറും ഏവിയേറ്ററിലെ മാറ്റങ്ങളില്‍പ്പെടും. സീറ്റ് തുറക്കാനുള്ള പ്രത്യേക സ്വിച്ച് ഉള്‍പ്പെടുന്ന ഫോര് ഇന് വണ് ലോക്ക് സംവിധാനം, സാധനങ്ങള് കൊളുത്തിയിടാന് ഉപകരിക്കുന്ന മുന് പിന് കൊളുത്തുകള് എന്നിവ ഏവിയേറ്റിലെ പ്രധാന വിശേഷങ്ങള്.\n109.19 സിസി നാലു-സ്ട്രോക്ക് എയര് കൂള്‍ഡ് എഞ്ചിന് 8 bhp കരുത്തും 8.9 Nm torque ഉം പരമാവധി സൃഷ്ടിക്കാനാവും. സിവിടി ഗിയര്‍ബോക്സ് മുഖേനയാണ് എഞ്ചിന് കരുത്ത് പിന്‍ചക്രത്തിലെത്തുക. 82 കിലോമീറ്ററാണ് സ്‌കൂട്ടറിന്റെ പരമാവധി വേഗം. മുന്നില് ടെലിസ്‌കോപിക് ഫോര്‍ക്കുകളും പിന്നില് മോണോഷോക്ക് അബ്സോര്‍ബറും സസ്പെന്‍ഷന് നിറവേറ്റും.


1. മഹാനക്രത്തെ ചൂണ്ടലിട്ടു പിടിക്കാമോ? അതിന്റെ നാകൂ കയറുകൊണ്ടു അമര്‍ത്താമോ?\n2. അതിന്റെ മൂക്കില് കയറു കോര്‍ക്കാമോ? അതിന്റെ അണയില് കൊളുത്തു കടത്താമോ?\n3. അതു നിന്നോടു ഏറിയ യാചന കഴിക്കുമോ? സാവധാനവാക്കു നിന്നോടു പറയുമോ?\n4. അതിനെ എന്നും ദാസനാക്കിക്കൊള്ളേണ്ടതിന്നു അതു നിന്നോടു ഉടമ്പടി ചെയ്യുമോ?\n5. പക്ഷിയോടു എന്നപോലെ നീ അതിനോടു കളിക്കുമോ? അതിനെ പിടിച്ചു നിന്റെ ബാലമാര്‍ക്കായി കെട്ടിയിടുമോ?\n6. മീന് പിടിക്കൂറ്റുകാര് അതിനെക്കൊണ്ടു വ്യാപാരം ചെയ്യുമോ? അതിനെ കച്ചവടക്കാര്‍ക്കും പകുത്തു വിലക്കുമോ?\n7. നിനക്കു അതിന്റെ തോലില് നിറെച്ചു അസ്ത്രവും തലയില് നിറെച്ചു ചാട്ടുളിയും തറെക്കാമോ?\n8. അതിനെ ഒന്നു തൊടുക; പോര് തിട്ടം എന്നു ഔര്‍ത്തുകൊള്‍ക; പിന്നെ നീ അതിന്നു തുനികയില്ല.\n9. അവന്റെ ആശെക്കു ഭംഗംവരുന്നു; അതിനെ കാണുമ്പോള് തന്നേ അവന് വീണു പോകുമല്ലോ.\n10. അതിനെ ഇളക്കുവാന് തക്ക ശൂരനില്ല; പിന്നെ എന്നോടു എതിര്‍ത്തുനിലക്കുന്നവന് ആര്?\n11. ഞാന് മടക്കിക്കൊടുക്കേണ്ടതിന്നു എനിക്കു മുമ്പു കൂട്ടി തന്നതാര്? ആകാശത്തിന് കീഴെയുള്ളതൊക്കെയും എന്റെതല്ലയോ?\n12. അതിന്റെ അവയവങ്ങളെയും മഹാശക്തിയെയും അതിന്റെ ചേലൊത്ത രൂപത്തെയുംപറ്റി ഞാന് മിണ്ടാതിരിക്കയില്ല.\n13. അതിന്റെ പുറങ്കുപ്പായം ഊരാകുന്നവനാര്? അതിന്റെ ഇരട്ടനിരപ്പല്ലിന്നിടയില് ആര് ചെല്ലും?\n14. അതിന്റെ മുഖത്തെ കതകു ആര് തുറക്കും? അതിന്റെ പല്ലിന്നു ചുറ്റും ഭീഷണം ഉണ്ടു.\n15. ചെതുമ്പല്‍നിര അതിന്റെ ഡംഭമാകുന്നു; അതു മുദ്രവെച്ചു മുറുക്കി അടെച്ചിരിക്കുന്നു.\n16. അതു ഒന്നോടൊന്നു പറ്റിയിരിക്കുന്നു; ഇടയില് കാറ്റുകടക്കയില്ല.\n17. ഒന്നോടൊന്നു ചേര്‍ന്നിരിക്കുന്നു; വേര്‍പ്പെടുത്തിക്കൂടാതവണ്ണം തമ്മില് പറ്റിയിരിക്കുന്നു.\n18. അതു തുമ്മുമ്പോള് വെളിച്ചം മിന്നുന്നു; അതിന്റെ കണ്ണു ഉഷസ്സിന്റെ കണ്ണിമപോലെ ആകുന്നു.\n19. അതിന്റെ വായില്‍നിന്നു തീപ്പന്തങ്ങള് പുറപ്പെടുകയും തീപ്പൊരികള് തെറിക്കയും ചെയ്യുന്നു.\n20. തിളെക്കുന്ന കലത്തില്‍നിന്നും കത്തുന്ന പോട്ടപ്പുല്ലില്‍നിന്നും എന്നപോലെ അതിന്റെ മൂക്കില്‍നിന്നു പുക പുറപ്പെടുന്നു.\n21. അതിന്റെ ശ്വാസം കനല് ജ്വലിപ്പിക്കുന്നു; അതിന്റെ വായില്‍നിന്നു ജ്വാല പുറപ്പെടുന്നു.\n22. അതിന്റെ കഴുത്തില് ബലം വസിക്കുന്നു; അതിന്റെ മുമ്പില് നിരാശ നൃത്തം ചെയ്യുന്നു.\n23. അതിന്റെ മാംസദശകള് തമ്മില് പറ്റിയിരിക്കുന്നു; അവ ഇളകിപ്പോകാതവണ്ണം അതിന്മേല് ഉറെച്ചിരിക്കുന്നു.\n24. അതിന്റെ ഹൃദയം കല്ലുപോലെ ഉറപ്പുള്ളതു തിരികല്ലിന്റെ അടിക്കല്ലുപോലെ ഉറപ്പുള്ളതു തന്നേ.\n25. അതു പൊങ്ങുമ്പോള് ബലശാലികള് പേടിക്കുന്നു; ഭയം ഹേതുവായിട്ടു അവര് പരവശരായ്തീരുന്നു.\n26. വാള്‍കൊണ്ടു അതിനെ എതിര്‍ക്കുംന്നതു അസാദ്ധ്യം; കുന്തം, അസ്ത്രം, വേല് എന്നിവകൊണ്ടും ആവതില്ല\n27. ഇരിമ്പിനെ അതു വൈക്കോല്‍പോലെയും താമ്രത്തെ ദ്രവിച്ച മരംപോലെയും വിചാരിക്കുന്നു.\n28. അസ്ത്രം അതിനെ ഔടിക്കയില്ല; കവിണക്കല്ലു അതിന്നു താളടിയായിരിക്കുന്നു.\n29. ഗദ അതിന്നു താളടിപോലെ തോന്നുന്നു; വേല് ചാടുന്ന ഒച്ച കേട്ടിട്ടു അതു ചിരിക്കുന്നു.\n30. അതിന്റെ അധോഭാഗം മൂര്‍ച്ചയുള്ള ഔട്ടുകഷണംപോലെയാകുന്നു; അതു ചെളിമേല് പല്ലിത്തടിപോലെ വലിയുന്നു.\n31. കലത്തെപ്പോലെ അതു ആഴിയെ തിളെപ്പിക്കുന്നു; സമുദ്രത്തെ അതു തൈലംപോലെയാക്കിത്തീര്‍ക്കുംന്നു.\n32. അതിന്റെ പിന്നാലെ ഒരു പാത മിന്നുന്നു; ആഴി നരെച്ചതുപോലെ തോന്നുന്നു.\n33. ഭൂമിയില് അതിന്നു തുല്യമായിട്ടൊന്നും ഇല്ല; അതിനെ ഭയമില്ലാത്തതായി ഉണ്ടാക്കിയിരിക്കുന്നു.\n34. അതു ഉന്നതമായുള്ളതിനെയൊക്കെയും നോക്കിക്കാണുന്നു; മദിച്ച ജന്തുക്കള്‍ക്കെല്ലാം അതു രാജാവായിരിക്കുന്നു.


തീരുമാനം തെറ്റിയില്ല; 41-ൽ താരമായി ശരൺജിത്ത് | Saran Jith Actor\nതീരുമാനം തെറ്റിയില്ല; 41-ൽ താരമായി ശരൺജിത്ത്\nമനോരമ ലേഖകൻ November 09, 2019 03:14 PM IST\nമലയാളസിനിമയ്ക്ക് എന്നും മികച്ച അഭിനേതാക്കളെ സംഭാവന ചെയ്തിട്ടുള്ള ആളാണ് ലാൽജോസ്. സംവൃത സുനിൽ, ആൻ അഗസ്റ്റിൻ, അർച്ചന കവി, അനുശ്രീ തുടങ്ങി അദ്ദേഹത്തിന്റെ കണ്ടെത്തലുകളെല്ലാം മലയാളികളുെട പ്രിയതാരങ്ങളായി മാറി.\nലാൽ ജോസിന്റെ പുതിയ ചിത്രം 41 കണ്ട പ്രേക്ഷകരുടെ മനസ്സിൽ നിറഞ്ഞു നിൽക്കുന്ന ഒരു കഥാപാത്രമുണ്ട്. "വാവച്ചി കണ്ണൻ". മലയാളി പ്രേക്ഷകർ നെഞ്ചോടു ചേർത്ത് കഴിഞ്ഞു ശരൺജിത്തിനെ. ഒരു പുതുമുഖത്തിന്റെ യാതൊരു പതർച്ചയും ഇല്ലാതെ വാവച്ചിയെ ശരൺജിത്ത് മികവുറ്റതാക്കി. എതിരാളികളോട് പോരടിക്കുകയും പരിഭവിച്ചിരിക്കുന്ന ഭാര്യയെ നാടൻ പാട്ടു പാടി തണുപ്പിക്കുകയും ചെയ്യുന്ന വാവച്ചി, സിനിമ കണ്ടിറങ്ങുന്ന ഓരോ പ്രേക്ഷകന്റെയും ഉള്ളിൽ മായാതെ നിൽക്കും.\nനിരൂപകരും സിനിമ പ്രേമികളും എല്ലാരും ഒരേ സ്വരത്തിൽ പറയുന്നു "ആ പുതിയ പയ്യന്റെ അഭിനയം ഗംഭീരം". ചിത്രത്തിൽ വളരെ പ്രധാനപ്പെട്ട കഥാപാത്രമാണ് വാവച്ചിയുടേത്. അതിനാൽ തന്നെ ലയാളത്തിലെ മുൻനിര നായകന്മാരിലൊരാളെയായിരുന്നു ഇതിനായി സംവിധായകൻ ആദ്യം പരിഗണിച്ചത്. എന്നാൽ അമിത പ്രതിഫലം ചോദിച്ചതിനാൽ പുതുമുഖത്തെ പറ്റി ചിന്തിക്കുകയായിരുന്നു. ആ തീരുമാനം ചെന്നെത്തിയത് ശരൺജിത്ത് എന്ന തിയറ്റർ ആർട്ടിസ്റ്റിന്റെ അടുത്തും. ആ തീരുമാനം തെറ്റിയില്ല എന്ന് ശരൺജിത്ത് തെളിയിച്ച് കഴിഞ്ഞു. \nചെറുപ്പം മുതലേ അഭിനയത്തോട് അഗാധമായ ഇഷ്ടമായിരുന്നു ശരഞ്ജിത്തിന്, ആ ഇഷ്ടം കൊണ്ടെത്തിച്ചത് സംസ്കൃത സർവകലാശാലയിൽ. അവിടുന്ന് തുടങ്ങിയ തന്റെ നാടകാഭിനയാവുമായി ലോകം മുഴുവൻ സഞ്ചാരം തുടങ്ങിയപ്പോഴാണ് "41"ൽ എത്തിപ്പെടുന്നത്. ഇന്ന് ആ എത്തിപെടൽ മലയാള സിനിമയ്ക്ക് മറ്റൊരു വാഗ്ദാനത്തെയാണ് നൽകിയത്.ഇനിയും നല്ല നല്ല കഥാപാത്രങ്ങൾ ശരൺജിത്തിനെ തേടി വരട്ടെ.


ചിത്രികരണം മാറ്റിവച്ചു -\nദേശാടന പക്ഷികൾ സിനിമ കൂട്ടായ്മയിൽ മനോജ് പയ്യോളിയുടെ കഥക്ക് ബാബു ആലുവ തിരക്കഥയും സംഭാഷണവും എഴുതിയ ശ്രി പ്രവീൺ, ശ്രി നവീൻ, സവിത പയ്യോളി, സജിനി എന്നിവർ ചേർന്ന് നിർമ്മിക്കുന്ന നാടോടികളുടെ കഥ പറയുന്ന OTT ചലച്ചിത്രത്തിന്റെ ചിത്രികരണം കോഴിക്കോട്, കൊയിലാണ്ടി, പയ്യോളി ഭാഗങ്ങളിലായി നടക്കേണ്ടുന്ന ചിത്രികരണം പ്രദേശത്തെ ഉയർന്ന കോവിഡ് ഭീഷണിയും മഴയും കാരണം നീട്ടിവച്ചു.\nഈ ചിത്രത്തിന്റെ സംവിധാനം സജിനി ചാലക്കുടിയും, ക്യാമറ ശ്രീജിത്ത് ആയൂരും നിർവഹിക്കുന്നു. പുതുമുഖങ്ങൾക്ക് പ്രധാന്യം കൊടുത്തു കൊണ്ട് ചെയ്യുന്ന സിനിമയിൽ മനോജ് പയ്യോളി നെഗറ്റീവ് കഥാപാത്രമായാണ് പ്രേക്ഷകർക്കു മുന്നിൽ എത്തുന്നത്.\nസെലിബ്രിറ്റികളുടെ മക്കളും അവരെ ചുറ്റിപ്പറ്റിയുള്ള വാർത്തകളുമെല്ലാം സോഷ്യൽ മീഡിയയിൽ പലപ്പോഴും ചർച്ച വിഷയമാകാറുണ്ട്. കുഞ്ഞുങ്ങളുടെ ചെറിയ ചെറിയ ചുവടു വയ്പ്പുകളും അവരുടെ ചെറിയ ചലനങ്ങളുമെല്ലാം മതാപിതാക്കൾ തങ്ങളുടെ ആരാധകരുമായി പങ്കുവെയ്ക്കാറുണ്ട് . ഇപ്പോഴിത കുട്ടി സെലിബ്രിറ്റിൽ താരമായിരിക്കുന്നത് മുക്ത- റിങ്കു ടോമി ദമ്പതിമാരുടെ മകൾ കൺമണി എന്ന കിയരയാണ്. കൺമണിയുടെ പ്രശസ്തി കൂട്ടുന്നത് കൊച്ചമ്മ റിമി ടോമി കൂടിയാണ്. സോഷ്യൽ മീഡിയയിലെ ഇപ്പോഴത്തെ ചർച്ച വിഷയം കൺമണിയുടെ പാട്ടാണ്. റിമി ടോമിയോടൊപ്പം പാടാൻ ശ്രമിക്കുന്ന കൺമണിയുടെ വീഡിയോ […]


ശ്വാസംമുട്ടി ഡല്‍ഹി; 15 മുതല് സ്‌കൂളുകള്‍ക്ക് അവധി, നിര്‍മാണ പ്രവര്‍ത്തനങ്ങള്‍ക്ക് വിലക്ക് | Vision News\nശ്വാസംമുട്ടി ഡല്‍ഹി; 15 മുതല് സ്‌കൂളുകള്‍ക്ക് അവധി, നിര്‍മാണ പ്രവര്‍ത്തനങ്ങള്‍ക്ക് വിലക്ക്\nന്യൂഡൽഹി: ഡൽഹിയിൽ വായുമലിനീകരണ തോത് വർധിക്കുന്നതിനാൽ ഈമാസം 15 മുതൽ സ്കൂളുകൾക്ക് അവധി പ്രഖ്യാപിച്ച് മുഖ്യമന്ത്രി അരവിന്ദ് കെജ്രിവാൾ. എന്നാൽ വിദ്യാർഥികൾക്കായി ഓൺലൈൻ ക്ലാസുകൾ തുടരും. ഇതോടൊപ്പം 14 മുതൽ 17 വരെ ഡൽഹിയിലുടനീളമുള്ള നിർമാണ പ്രവർത്തനങ്ങൾ നിർത്തിവെക്കുമെന്നും കെജ്രിവാൾ പറഞ്ഞു.\nഅടുത്ത ആഴ്ച 100 ശതമാനം സർക്കാർ ജീവനക്കാരും വീടുകളിലിരുന്ന് ജോലി ചെയ്യണമെന്നും മുഖ്യമന്ത്രി വ്യക്തമാക്കി. സ്വകാര്യ സ്ഥാപനങ്ങൾ ജീവനക്കാരോട് വർക്ക്ഫ്രം ഹോമിൽ പോകാൻ നിർദേശിക്കണമെന്നും അദ്ദേഹം ആവശ്യപ്പെട്ടു. മന്ത്രിമാരുമായും മുതിർന്ന ഉദ്യോഗസ്ഥരുമായും നടത്തിയ ഉന്നതതല അടിയന്തര യോഗത്തിന് ശേഷമാണ് ഡൽഹി മുഖ്യമന്ത്രി ഈ തീരുമാനം പ്രഖ്യാപിച്ചത്.\nഡൽഹി ഉപമുഖ്യമന്ത്രി മനീഷ് സിസോദിയ, ആരോഗ്യമന്ത്രി സത്യേന്ദർജെയിൻ, പരിസ്ഥിതി മന്ത്രി ഗോപാൽ റായ്, ചീഫ് സെക്രട്ടറി, മുഖ്യമന്ത്രിയുടെ ഓഫീസിലെ ഉദ്യോഗസ്ഥർ എന്നിവർ യോഗത്തിൽ പങ്കെടുത്തു. "മലിനീകരണ സാഹചര്യം മോശമായാൽ ഡൽഹിയിൽ സമ്പൂർണ ലോക്ഡൗൺ സംബന്ധിച്ച് സുപ്രീം കോടതി ഒരു നിർദേശം നൽകിയിരുന്നു.\nഇക്കാര്യത്തിൽ ഞങ്ങൾ ഒരു പദ്ധതി തയ്യാറാക്കുകയാണ്. അത് കേന്ദ്രവുമായും ബന്ധപ്പെട്ട ഏജൻസികളുമായി ചർച്ച ചെയ്യും. അങ്ങനെ സംഭവിച്ചാൽ നിർമാണ പ്രവർത്തനങ്ങളും വാഹനഗതാഗതവും നിർത്തിവെക്കും",കേജ്രിവാൾ യോഗത്തിന് ശേഷം മാധ്യമങ്ങളോട് പറഞ്ഞു.\nനിലവിൽ അപകടകരമായ അന്തരീക്ഷ മലിനീകരണം കണക്കിലെടുത്ത് ഡൽഹി ദേശീയ തലസ്ഥാന പ്രദേശത്ത് ഏതാനും ദിവസത്തെ ലോക്ക്ഡൗൺ ഏർപ്പെടുത്താൻ സുപ്രീം കോടതി നിർദ്ദേശിച്ചിരുന്നു. സ്ഥിതി എത്ര മോശമാണെന്നും വീടുകളിൽപോലും മാസ്ക് ധരിക്കേണ്ട സ്ഥിതിയാണെന്നും കോടതി ചൂണ്ടിക്കാണിച്ചിരുന്നു. നേരത്തെ, മലിനീകരണം കണക്കിലെടുത്ത് സർക്കാർ-സ്വകാര്യ ഓഫീസുകളിലുള്ളവർ സ്വകാര്യ വാഹനങ്ങളുടെ ഉപയോഗം 30 ശതമാനമായി കുറയ്ക്കണമെന്ന് കേന്ദ്ര മലിനീകരണ നിയന്ത്രണ ബോർഡിഡ് നിർദേശിച്ചിരുന്നു.\nനഗരവാസികൾ പരമാവധി പുറത്തിറങ്ങുന്നത് ഒഴിവാക്കണമെന്നും മലിനീകരണ നിയന്ത്രണ ബോർഡ് നിർദേശിച്ചു. സ്കൂളുകൾ അടച്ചിടാനും വാഹനങ്ങൾക്ക് ഒറ്റയക്ക-ഇരട്ടയക്ക നിയന്ത്രണം കൊണ്ടുവരാനും നടപടികളെടുക്കണമെന്നും മലിനീകരണ ബോർഡ് നിർദേശിച്ചിരുന്നു. വയലുകൾക്ക് തീയിട്ട നാലായിരത്തിലേറെ സംഭവങ്ങൾ സമീപ ദിവസങ്ങളിൽ മേഖലയിൽ ഉണ്ടായിട്ടുണ്ടെന്നാണ് റിപ്പോർട്ടുകൾ.\nനഗരത്തിൽ അനുഭവപ്പെട്ട വായുമലിനീകരണത്തിൽ 35 ശതമാനവും ഇതു കാരണമാണെന്നും വിദഗ്ധർ ചൂണ്ടിക്കാട്ടി. ഇത്തവണ വായുമലിനീകരണം അപകടകരമാണെന്നാണ് സെന്റർ ഫോർ സയൻസ് ആൻഡ് എൻവയോൺമെന്റി (സി.എസ്.ഇ.)ന്റെ വിലയിരുത്തൽ. കഴിഞ്ഞ നാലു വർഷത്തിനിടയിലെ ഏറ്റവും ദുസ്സഹമായ വായുനിലവാരമായിരിക്കും ഇത്തവണയെന്നാണ് വിലയിരുത്തൽ. ഒക്ടോബർ 24 മുതൽ നവംബർ എട്ടുവരെയുള്ള കാലയളവിൽ വാഹനപ്പുകയാണ് വായുമലിനീകരണത്തിലേക്കു നയിച്ചതെന്ന് വിലയിരുത്തിയിരുന്നു.\nപിന്നീട്, വയലുകളിൽ തീയിടലാണ് 25 ശതമാനം വായുമലിനീകരണത്തിനും കാരണമെന്ന് കേന്ദ്രസർക്കാർ ഏജൻസിയായ സഫർ ചൂണ്ടിക്കാട്ടി. എന്നാൽ, ഞായറാഴ്ചയോടെ ഈ തോത് 48 ശതമാനമായി ഉയർന്നു.


പല്ലറിഞ്ഞു തിന്നാല് എല്ലു മുറിയാതെ നോക്കാം - Nammude Kodakara\nആരോഗ്യത്തെ സംബന്ധിച്ചിടത്തോളം എല്ലുകളുടെ ആരോഗ്യം വളരെ പ്രധാനപ്പെട്ടതാണ്. പ്രായമാകുന്നവരുടെ എല്ലുകള് പൊട്ടുന്നത് സര്‍വ്വസാധാരണമാണ്. എന്നാല് ഇപ്പോള് ചെറുപ്പക്കാര്‍ക്കും എല്ലുകള് പൊട്ടാറുണ്ട്. എന്നാല് ഭക്ഷണക്രമത്തില് മാറ്റം വരുത്തിയാല് എല്ല് പൊട്ടുന്നതില് നിന്ന് രക്ഷനേടാന് സാധിക്കും.\nഎല്ലുകളുടെ ആരോഗ്യത്തിനായി ഭക്ഷണത്തിലും ജീവിതരീതിയിലും ചില മുന്‍കരുതലുകള് എടുക്കേണ്ടതുണ്ട്. ചുവടെ കൊടുക്കുന്നവ ഭക്ഷണത്തില് ഉള്‍പ്പെടുത്തുന്നത് നന്നായിരിക്കും.\nപാല്: കാല്‍സ്യത്തിന്റെ കലവറ\nകാല്‍സ്യത്തിന്റെ കലവറയാണ് പാല്. പ്രായപൂര്‍ത്തിയായ ഒരാള്‍ക്ക് 700 മില്ലി ഗ്രാം കാല്‍സ്യം ഒരു ദിവസം ആവശ്യമാണ് എന്ന് വിദഗ്ധര് അഭിപ്രായപ്പെടുന്നു. കാല്‍സ്യത്തിന്റെ അഭാവം അസ്ഥിക്ഷയം, അസ്ഥികള്‍ക്ക് തേയ്മാനം, അസ്ഥിപൊട്ടല് എന്നിവയ്ക്ക് കാരണമാകുന്നു. ഇത് കൂടാതെ പാലില് വിറ്റാമിന് എ, ഡി, ബി12, മഗ്നീഷ്യം, ഫോസ്ഫറസ് പൊട്ടാസ്യം എന്നിവ അടങ്ങിയിരിക്കുന്നു. ഇത് എല്ലുകളുടെ ആരോഗ്യത്തിന് വളരെ അത്യാവശ്യമാണ്. പാല് കുടിക്കാന് ഇഷ്ടമില്ലാത്തവര് തൈര്, വെണ്ണ മുതലായവ കഴിക്കുക, ഇവയില് കാല്‍സ്യം അടങ്ങിയിരിക്കുന്നു.\nആഹാരത്തില് ധാരാളം മത്സ്യ വിഭവങ്ങള് ഉപയോഗിക്കുക . ഇതില് , മത്തി കോര എന്നീ മത്സ്യവിഭവങ്ങള് പ്രധാനമായും ഉപയോഗിക്കുക. ഈ മത്സ്യത്തില് കാല്‍സ്യം വിറ്റാമിന് ഡി എന്നിവ ധാരാളം അടങ്ങിയിരിക്കുന്നു. ഇവ എല്ലുകളുടെ ആരോഗ്യത്തിന് വളരെ അത്യന്താപേക്ഷിതമാണ്.\nഇലക്കറികള് ആഹാരത്തില് ഉള്‍കൊള്ളിക്കുക ചീര, മുരിങ്ങയില എന്നീ ഇലക്കറികള് ഭക്ഷണത്തില് ധാരാളം ഉള്‍കൊള്ളിക്കുക.\nഒമേഗാ 3,ഫാറ്റിആസിഡ്, മിനറല്‍സ്\nകശുവണ്ടി, വാള്‍നട്ട്സ്, ചെറുചന വിത്ത് എന്നിവ ധാരാളം കഴിക്കുക . ഇവയില് ധാരാളം ഒമേഗാ 3,ഫാറ്റിആസിഡ്, മിനറല്‍സ് എന്നിവ അടങ്ങിയിരിക്കുന്നു. ഇവ എല്ലുകളുടെ ആരോഗ്യത്തിന് അത്യന്താപേക്ഷിതമാണ്.\nഎല്ലു തേയ്മാനത്തിനുള്ള പരിഹാരം വിശ്രമമാണെന്നു കരുതുന്നവരുണ്ട്. ഇത് തെറ്റിദ്ധാരണയാണ്. വ്യായാമങ്ങള് ചെയ്യുന്നത് ഇതിന് ഒരു പരിഹാരമാണ്. –\nTotal Visits: 1,201,529


പഴയകാറിനെ മണ്ണുമാന്തിയാക്കി യുവ എന്‍ജിനീയര് | ISRO engineer turns old car into backhoe\nപഴയകാറിനെ മണ്ണുമാന്തിയാക്കി യുവ എന്‍ജിനീയര്\nകാറിനു മുകളിൽ ഇരുന്ന് നിയന്ത്രിക്കാവുന്ന ഈ കുഞ്ഞൻ മണ്ണുമാന്തി യന്ത്രം പറമ്പിലെ കൃഷിക്കായാണ് ഉപയോഗിക്കുന്നത്.\nകാലാവധി കഴിഞ്ഞ തന്റെ പഴയ കാർ ബാക് ഹോ എസ്കവേറ്റർ ആയി പരിഷ്കരിച്ചിരിക്കുകയാണ് ബെൻ ജേക്കബ് എന്ന തിരുവനന്തപുരത്തുകാരൻ .\nകുട്ടിക്കാലം മുതൽ ജെസിബിയോടുള്ള ഇഷ്ടമാണ് ബെന്നിനെ ചെറിയ മണ്ണുമാന്തി നിർമിക്കാനായി പ്രേരിപ്പിച്ചത്. ഭാര്യക്ക് വാങ്ങിയ സെക്കന്റ് ഹാൻഡ് കാർ കാലാവധി കഴിഞ്ഞ ശേഷം പൊളിച്ചു പണിയുകയായിരുന്നു. കാറിന്റെ പിൻഭാഗം എസ്കവേറ്ററായി മാറ്റിയത് നാലുമാസമെടുത്താണ് .\nചില ഭാഗങ്ങൾ ഗുജറാത്തിൽ നിന്നും വരുത്തി ബാക്കി ഭാഗങ്ങൾ സ്വന്തം വർക്ക് ഷോപ്പിൽ നിർമിക്കുകയും ചെയ്തു. കാറിനു മുകളിൽ ഇരുന്ന് നിയന്ത്രിക്കാവുന്ന ഈ കുഞ്ഞൻ മണ്ണുമാന്തി യന്ത്രം പറമ്പിലെ കൃഷിക്കായാണ് ഉപയോഗിക്കുന്നത്. എസ്കവേറ്ററിന്റെ പുതുക്കിയ പതിപ്പ് നിർമ്മിക്കുവാനുള്ള ഒരുക്കത്തിലാണ് ബെൻ ജേക്കബ്


' അത് ഞാനല്ല; പേരും ഔദ്യോഗിക പദവിയും ദുരുപയോഗം ചെയ്ത് വ്യാജമെയിലുകള്'; കൃഷി മന്ത്രി പി.പ്രസാദ് – News18 Malayalam\n' അത് ഞാനല്ല; പേരും ഔദ്യോഗിക പദവിയും ദുരുപയോഗം ചെയ്ത് വ്യാജമെയിലുകള്'; കൃഷി മന്ത്രി പി.പ്രസാദ്\nവ്യാജന്മാര്‍ക്ക് എതിരെ നടപടി സ്വീകരിക്കണമെന്ന് ഡിജിപിയോട് ആവശ്യപ്പെട്ടതായി മന്ത്രി വ്യക്തമാക്കി.\nLast Updated : August 24, 2021, 22:00 IST\nതിരുവനന്തപുരം: പേരും ഔദ്യോഗിക പദവിയും ദുരുപയോഗം ചെയ്ത് വ്യാജ മെയിലുകള് അയക്കുന്നതായി കൃഷിമന്ത്രി പി പ്രസാദ്. തന്റെ പേരും പദവിയും ദുരുപയോഗം ചെയ്ത് ഇ-മെയിലുകള് ഉന്നത ഉദ്യോഗസ്ഥര്‍ക്കും മറ്റ് മന്ത്രിമാര്‍ക്കും അയക്കുന്നതായി ശ്രദ്ധയില്‍പ്പെട്ടതായി മന്ത്രി പ്രസാദ് പറഞ്ഞു.\nഇക്കാര്യം അന്വേഷിച്ച് വ്യാജന്മാര്‍ക്ക് എതിരെ നടപടി സ്വീകരിക്കണമെന്ന് ഡിജിപിയോട് ആവശ്യപ്പെട്ടതായി മന്ത്രി വ്യക്തമാക്കി. ഫേസ്ബുക്കിലൂടെയായിരുന്നു അദ്ദേഹം ഇക്കാര്യം അറിയിച്ചത്.\nമൃഗസംരക്ഷണ വകുപ്പ്, വനം വകുപ്പ് മന്ത്രിമാരുടെ ഔദ്യോഗിക ഇ-മെയിലിലേക്കും നിയമ വകുപ്പ് സെക്രട്ടറി, എൻട്രൻസ് കമ്മീഷണർ, ജലസേചന വിഭാഗം ചീഫ് എൻജിനീയർ, ധനകാര്യം (ബജറ്റ്) വിങ്, ഐ. ടി. (സി) ഡിപ്പാർട്ട്മെന്റ് തുടങ്ങിയവരുടെ ഔദ്യോഗിക ഇ മെയിലിലേക്കുമാണ് വ്യാജ സന്ദേശം ലഭിച്ചതായി ശ്രദ്ധയിൽ പെട്ടത്.\nവിവാദമായ സെക്രട്ടേറിയറ്റ് തീപിടിത്തത്തില് അട്ടിമറിയില്ലെന്ന് പൊലീസിൻ്റെ അന്തിമ റിപ്പോർട്ട്. വിശദമായ അന്വേഷണം പൂർത്തിയാക്കിയാണ് തിരുവനന്തപുരം ചീഫ് ജുഡീഷ്യൽ മജിസ്ട്രേറ്റ് കോടതിയിൽ റിപ്പോർട്ട് സമർപ്പിച്ചത്. സംഭവത്തില് അട്ടിമറിയില്ല. ഉദ്യോഗസ്ഥര്‍ക്കും പങ്കില്ല. കത്തിപ്പോയത് അപ്രധാന കടലാസുകളാണ്. ഓഫീസില് മദ്യക്കുപ്പി കണ്ടെത്തിയതില് വകുപ്പ് തല അന്വേഷണം വേണമെന്നും റിപ്പോര്‍ട്ട് ശുപാര്‍ശ ചെയ്യുന്നു.\nAlso Read-Covid 19 | സംസ്ഥാനത്ത് കൂടുതല് കോവിഡ് നിയന്ത്രണങ്ങള് ഇല്ല; ഞായറാഴ്ച ലോക്ഡൗണ് പുനഃസ്ഥാപിച്ചു\nAlso Read-Covid 19 | പത്ത് ജില്ലകളില് പരിശോധന വ്യാപകമാക്കാന് നിര്‍ദ്ദേശം നല്‍കി മുഖ്യമന്ത്രി\nP Prasad agriculture Minister


കർഷകരുടെ ഒരിഞ്ചു ഭൂമിപോലും വിട്ടുനൽകില്ല; താക്കീതായി കർഷക ലോംഗ് മാർച്ച് – E News Malayalam\nHome/KERALA/കർഷകരുടെ ഒരിഞ്ചു ഭൂമിപോലും വിട്ടുനൽകില്ല; താക്കീതായി കർഷക ലോംഗ് മാർച്ച്\nഈങ്ങാപ്പുഴ: ബഫർസോണിൻ്റെ മറവിൽ ഒരിഞ്ച് കൃഷിഭൂമിപോലും വിട്ടു നൽകില്ലെന്ന പ്രഖ്യാപനവുുമായി കുടിയേറ്റ കർഷകരുടെ പടുകൂറ്റൻ ലോംഗ് മാർച്ച്. പരിസ്ഥിതി ലോലമേഖല കരട് വിജ്ഞാപനം റദ്ദ് ചെയ്യണമെന്ന് ആവശ്യപ്പെട്ട് യുഡിഎഫ് പുതുപ്പാടി പഞ്ചായത്ത് കമ്മിറ്റി നടത്തിയ ലോങ്മാര്‍ച്ച് അധികതർക്ക് കനത്ത താക്കീതായി. കോവിഡ് നിയന്ത്രണങ്ങള് അവഗണിച്ച് നൂറ്കണക്കിന് കര്‍ഷകരാണ് മാർച്ചില് അണിനിരന്നത്. വെസ്റ്റ് കൈതപ്പൊയിലിൽ നിന്നാരംഭിച്ച മാര്‍ച്ച് ഈങ്ങാപ്പുഴ ബസ് സ്റ്റാന്റിന് സമീപമെത്തിയതോടെ പ്രതിഷേധ സാഗരമായി. ജീവിക്കാാനുള്ള അവകാാശം ആർക്കും അടിയറവ് വയ്ക്കില്ലെന്ന ദൃഢനിശ്ചയവുമായി കർഷകർ വയനാട്ദേശീയപാത ഉപരോധിച്ചു. തുടര്‍ന്ന് ദേശീയപാതയില് ഒന്നേകാല് മണിക്കൂര് ഗതാഗതസ്തംഭിച്ചു. കെപിസിസി വൈസ് പ്രസിഡന്റ് ടി.സിദ്ദിഖ് ലോങ്മാര്‍ച്ച് ഉദ്ഘാടനം ചെയ്തു. കരട് വിജ്ഞാപനത്തിനെതിരായ ജനകീയ സമരത്തെ സിപിഎമ്മിന് വേണ്ടി യുദാസിനെപ്പോലെ ഒറ്റുകൊടുക്കുന്ന കോഴിക്കോട്ഫ്ഒ സിപിഎമ്മിന്റെ ദൗത്യനിര്‍വഹണത്തിനായാണ് പ്രവര്‍ത്തിക്കുന്നതെന്നും ബഫര് സോണിനെതിരെ ഒരു നാട് മുഴുവന് ഒറ്റകെട്ടായി മലയോര കര്‍ഷകര്‍ക്ക് വേണ്ടി നിലകൊള്ളുമ്പോള് വസ്തുത വിരുദ്ധമായ കാര്യങ്ങള് സിപിഎമ്മിനു വേണ്ടി വളച്ചൊടിക്കുകയാണന്നും അദ്ദേഹം ആരോപിച്ചു. കേന്ദ്ര പരിസ്ഥിതി മന്ത്രാലയം ഇറക്കിയ കരട് വിജ്ഞാപനത്തില് തെറ്റുണ്ടെങ്കില് തിരുത്തേണ്ടത് കേന്ദ്ര പരിസ്ഥിതി മന്ത്രാലയമാണ്. ആ പണി സിപിഎം പ്രാദേശിക നേതാക്കളോടൊപ്പം നടത്തേണ്ട ചുമതല ഡിഎഫ്ഒയെ ഏല്‍പ്പിച്ചിട്ടുണ്ടോ എന്ന് സര്‍ക്കാര് വ്യക്തമാക്കണം. കര്‍ഷകരുടെ അതി ജീവനത്തിനും നിലനില്‍പിനും ഭീഷണിയായ ഇക്കോ സെന്‍സിറ്റീവ് സോണ് വിജ്ഞാപനം റദ്ദു ചെയ്യുന്നത് വരെ സമരവുമായി മുന്‍പോട്ടു പോകും. കര്‍ഷകന്റെ ഒരിഞ്ചു ഭൂമി പോലും വിട്ടുകൊടുക്കാന് അനുവദിക്കുകയില്ലെന്നും ഏതറ്റംവരെയും സമരവുമായി യുഡിഫ് മുന്‍പോട്ട് പോകുമെന്നും അദ്ദേഹം പറഞ്ഞു.\nമുസ്ലിം ലീഗ് ജില്ല സെക്രട്ടറി വി.കെ. ഹുസൈന്‍കുട്ടി അധ്യക്ഷത വഹിച്ചു. യുഡിഫ് കണ്‍വീനര് ബിജു താന്നിക്കാകുഴി, കെപിസിസി ജനറല് സെക്രട്ടറി പി.എം.നിയാസ്, യൂത്ത് ലീഗ് സംസ്ഥാന സീനിയര് വൈസ് പ്രസിഡന്റ് നജീബ് കാന്തപുരം, ജില്ല പഞ്ചായത്തഗങ്ങളായ വി.ഡി.ജോസഫ്, അന്നമ്മ മാത്യു, ഡിസിസി ജനറല് സെക്രട്ടറി ആയിഷക്കുട്ടി സുല്‍ത്താന്, നിജേഷ് അരവിന്ദ്, ബ്ലോക്ക് കോണ്‍ഗ്രസ് പ്രസിഡന്റ് പി.സി. മാത്യു, മണ്ഡലം പ്രസിഡന്റ് സന്തോഷ് മാളിയേക്കല്, ബ്ലോക്ക് പഞ്ചായത്ത് പഞ്ചായത്തഗങ്ങളായ രാജേഷ് ജോസ്, ഒതയോത് അഷ്റഫ്, മുസ്ലിം ലീഗ് പഞ്ചായത്ത് സെക്രട്ടറി ശാഫി വളഞ്ഞപാറ, ലോങ്ങ് മാര്‍ച്ച് കോഡിനേറ്റര് കെ.പി.സുനീര്, യൂത്ത് കോണ്‍ഗ്രസ് തിരുവമ്പാടി നിയോജക മണ്ഡലം പ്രസിഡന്റ് സഹീര് എരഞ്ഞോണ എന്നിവര് പ്രസംഗിച്ചു.\nറോഡ് ഉപരോധത്തിനും പ്രകടനത്തിനും ലോക്ഡൗണ് നിയന്ത്രണ ലംഘനത്തിനും നൂറോളം പേര്‍ക്കെതിരെ താമരശേരി പോലീസ് കേസെടുത്തു. റോഡ് ഉപരോധിച്ച പ്രാദേശിക നേതാക്കളെ അറസ്റ്റ് ചെയ്ത് നീക്കി പിന്നീട് ജാമ്യത്തില് വിട്ടയച്ചു.\nകോഴിക്കോട് ജില്ലയിൽ ഇന്ന് 204 പോസറ്റീവ്


മോദിക്കെതിരെ തേജ് ബഹാദൂര് യാദവ് മത്സരിക്കില്ല; ഹര്‍ജി സുപ്രീംകോടതി തള്ളി – Chandrika Daily\nBy chandrika Thursday May 9, 2019 14:25 pm\nമോദിക്കെതിരെ തേജ് ബഹാദൂര് യാദവ് മത്സരിക്കില്ല; ഹര്‍ജി സുപ്രീംകോടതി തള്ളി\nന്യൂഡല്‍ഹി: വാരാണാസിയിലെ മഹാസഖ്യ സ്ഥാനാര്‍ത്ഥി തേജ് ബഹാദൂര് യാദവ് നാമനിര്‍ദ്ദേശ പത്രിക തള്ളിയതിനെതിരെ സമര്‍പ്പിച്ച ഹര്‍ജി സുപ്രീംകോടതി തള്ളി. തെരഞ്ഞെടുപ്പ് പ്രക്രിയയുടെ ഈ ഘട്ടത്തില് ഹര്‍ജിയില് ഇടപെടാനാകില്ലെന്ന്…\nന്യൂഡല്‍ഹി: വാരാണാസിയിലെ മഹാസഖ്യ സ്ഥാനാര്‍ത്ഥി തേജ് ബഹാദൂര് യാദവ് നാമനിര്‍ദ്ദേശ പത്രിക തള്ളിയതിനെതിരെ സമര്‍പ്പിച്ച ഹര്‍ജി സുപ്രീംകോടതി തള്ളി. തെരഞ്ഞെടുപ്പ് പ്രക്രിയയുടെ ഈ ഘട്ടത്തില് ഹര്‍ജിയില് ഇടപെടാനാകില്ലെന്ന് ചീഫ് ജസ്റ്റിസ് രഞ്ജന് ഗൊഗോയ് പറഞ്ഞു.\nഅഴിമതി മൂലമല്ല സൈന്യത്തില് നിന്ന് പിരിച്ചുവിട്ടതെന്ന സര്‍ട്ടിഫിക്കറ്റ് ഹാജരാക്കാത്തതിനാലാണ് തെരഞ്ഞെടുപ്പ് കമ്മീഷന് പത്രിക തള്ളിയിരുന്നത്. എന്നാല് ജോലിയില് നിന്ന് പിരിച്ചുവിട്ടു കൊണ്ടുള്ള ഉത്തരവ് നല്‍കിയിരുന്നെന്നും തേജ് ബഹാദൂര് പറയുന്നുണ്ട്.\nമോദിക്കെതിരെ സമാജ് വാദി പാര്‍ട്ടിയുടെ സ്ഥാനാര്‍ത്ഥിയായി മത്സരിക്കാനാണ് തേജ് ബഹാദൂര് പത്രിക നല്‍കിയിരുന്നത്. പത്രികയിലെ പൊരുത്തക്കേടുകള് ചൂണ്ടിക്കാട്ടിയാണ് കമ്മീഷന് പത്രിക തള്ളിയത്. ആദ്യം സ്വതന്ത്ര സ്ഥാനാര്‍ത്ഥിയായാണ് പത്രിക നല്‍കിയത്. പിന്നീട് എസ്പി-ബിഎസ്പി-ആര്‍എല്‍ഡി സഖ്യ സ്ഥാനാര്‍ത്ഥിയായി പുതിയ പത്രിക നല്‍കുകയായിരുന്നു. എന്നാല് മോദിക്കെതിരെ മത്സരിക്കാന് കഴിയാതെ തള്ളപ്പെടുകയായിരുന്നു.\nCategories: Culture, More, News, Views Tags: election commission, loksabha election 2019, narendra modi, soldier thej bahadoor


when you discontinue your life insurance policies; everything you need to know | ഇന്‍ഷുറന്‍സ് പോളിസികള് പാതിവഴിയില് ഉപേക്ഷിക്കുമ്പോള് - Malayalam Goodreturns\n» ഇന്‍ഷുറന്‍സ് പോളിസികള് പാതിവഴിയില് ഉപേക്ഷിക്കുമ്പോള്\nPublished: Friday, July 16, 2021, 14:19 [IST]\nനിങ്ങളുടെ പേരില് എത്ര ഇന്‍ഷുറന്‍സ് പോളിസകളുണ്ട്? ഈ ചോദ്യം കേള്‍ക്കുമ്പോഴായിരിക്കും നിങ്ങള് പലരും ഇന്‍ഷുറന്‍സ് പോളിസികളെക്കുറിച്ച് ഓര്‍ക്കുന്നത് തന്നെ, അല്ലേ? ബന്ധുക്കളോ സുഹൃത്തുകളോ ആയ ഇന്‍ഷുറന് ഏജന്റുമാരുടെ നിര്‍ബന്ധത്തിന് വഴങ്ങി പല ഇന്‍ഷുറന്‍സ് പലപ്പോഴായി നമ്മള് വാങ്ങിച്ചിട്ടുണ്ടാകും. എന്നാല് അവയെക്കുറിച്ചൊന്നും ഇപ്പോള് ഓര്‍ക്കുന്നു കൂടിയുണ്ടാവില്ല.\nപോളിസി വാങ്ങിക്കുവാനുള്ള ആവേശം പ്രീമിയം അടവില് ഉണ്ടാകില്ല\nപോളിസി വാങ്ങിച്ച സമയത്ത് കുറച്ച് കാലം കൃത്യമായി പ്രീമിയമൊക്കെ അടിച്ചിട്ടുണ്ടാകും. ജീവിതച്ചിലവുകളും പ്രാരാബ്ദങ്ങളും കൂടുമ്പോള് പതിയെ ഒഴിവാക്കിയ ചിലവുകളുടെ കൂട്ടത്തില് ഈ പ്രീമിയം അടവും കാണാം. പതിയെ അങ്ങനെ ഒരു പോളിസി വാങ്ങിച്ച കാര്യം തന്നെ മറവിയാഴുകയും ചെയ്യും. പോളിസി ഉടമയുടെ പെട്ടെന്നുള്ള മരണത്താലും പോളിസി ഉപേക്ഷിക്കപ്പെടാം. ഇത്തരം മുടങ്ങിയ പോളിസികളില് അവകാശവാദം ഉന്നയിച്ച് പൊതുവേ ആരും എത്താറില്ല.\nഅവകാശികളില്ലാതെ കെട്ടിക്കിടക്കുന്നത് കോടികള്\nഅങ്ങനെ കോടിക്കണക്കിന് രൂപയാണ് രാജ്യത്തെ ഇന്‍ഷുറന്‍സ് കമ്പനികളില് കെട്ടിക്കിടക്കുന്നത്. 2018 ലെ കണക്കുകള് അനുസരിച്ച് ഇന്ത്യയിലെ 23 ലൈഫ് ഇന്‍ഷുറന്‍സ് കമ്പനികളില് അനാഥമായി കിടക്കുന്ന ആകെ തുക 15,167 കോടി രൂപയോളമാണ്. രാജ്യത്തെ മുന്‍നിര ഇന്‍ഷുറന്‍സ് കമ്പനിയായ ലൈഫ് ഇന്‍ഷുറന്‍സ് കോര്‍പറേഷന് ഓഫ് ഇന്ത്യ (എല്‍ഐസി) യില് മാത്രം ഇത്തരത്തില് അവകാശികളാരുമെത്താതെ കെട്ടിക്കിടക്കുന്നത് 7,000 കോടി രൂപയാണ്.\nപോളിസി പാതി വഴിയില് അവസാനിപ്പിക്കുമ്പോള്\nപ്രീമിയം അടവ് പാതിയില് നിര്‍ത്തി പോളിസി ഉപേക്ഷിച്ചവരുടേതാണ് ഇങ്ങനെ കെട്ടിക്കിടക്കുന്ന തുകയില് അധികവും. പാതിയില് വച്ച് അടവ് നിര്‍ത്തിയതിനാല് തന്നെ പിന്നീട് ഇത് അന്വേഷിച്ച് ചെല്ലുന്നവരും വളരെ കുറവാണ്. അതുവഴി സംഭവിക്കുന്നതോ? കഷ്ടപ്പെട്ട് സമ്പാദിച്ച തുക ആ വഴിക്ക് ആര്‍ക്കും ഉപകാരപ്പെടാതെ പോവുകയും ചെയ്യും. മറ്റാരുമായും ഇത്തരം പോളിസി വിവരങ്ങള് പങ്കുവച്ചിട്ടില്ല എങ്കില് നോമിനികള് പോലും ഇക്കാര്യം അറിയണമെന്നുമില്ല. ഫലത്തില് ആ തുക ആര്‍ക്കും ഗുണകരമാകാതെ പോകും.\nകമ്പനികളുടെ വെബ്‌സൈറ്റില് പരിശോധിക്കാം\nനിങ്ങളുടെ പ്രിയപ്പെട്ടവരുടെ പേരില് ഇത്തരത്തില് ഉപേക്ഷിക്കപ്പെട്ട പോളിസികളും പണവും ഉണ്ടോ എന്ന് നമുക്ക് പരിശോധിക്കുവാന് സാധിക്കും. അതായത് ഐആര്‍ഡിഎഐ-യുടെ നിര്‍ദേശ പ്രകാരം 1000 രൂപയില് കൂടുതലുള്ള ഇത്തരം അവകാശികളില്ലാത്ത തുകയുടെ വിവരങ്ങള് കമ്പനകള് തങ്ങളുടെ വെബ്‌സൈറ്റില് പ്രസിദ്ധപ്പെടുത്തേണം.\nഇന്‍ഷുറന്‍സ് പോളിസി നമ്പര്, പോളിസി ഉടമയുടെ പേര്, ജനനത്തീയ്യതിസ പാന് നമ്പര് എന്നീ വിവരങ്ങള് നല്‍കിയാല് അവകാശികളില്ലാതെ ഉപേക്ഷിക്കപ്പെട്ട പണം അക്കൗണ്ടില് ഉണ്ടോ എന്ന് അറിയുവാന് സാധിക്കും. നിങ്ങള് നല്‍കുന്ന വിവരങ്ങള് ഒത്തുനോക്കി കമ്പ്യൂട്ടര് തന്നെ ഇക്കാര്യം കണ്ടെത്തിത്തരും. അങ്ങനെ തുക കണ്ടെത്തുകയാണെങ്കില് ഉടമയ്‌ക്കോ, നിയമപരമായുള്ള പിന്തുടര്‍ച്ചാ അവകാശിയ്‌ക്കോ ഇന്‍ഷുറന്‍സ് കമ്പനിയുമായി ബന്ധപ്പെടാവുന്നതാണ്.\nപോളിസി പാതിയില് നിര്‍ത്തരുത്\nപോളിസി കാലയളവില് പ്രീമിയം അടവ് നിന്ന് പോകില്ല എന്ന് നിങ്ങള്‍ക്ക് ഉറപ്പുണ്ടെങ്കില് മാത്രം പോളിസി വാങ്ങിക്കുന്നതാണ് എപ്പോഴും നല്ലത്. മറ്റാരുടേയെങ്കിലും നിര്‍ബന്ധത്തിന് വഴങ്ങി പോളിസി വാങ്ങിക്കുകയും, അത് പാതി വഴിയില് ഉപേക്ഷിക്കുകയും ചെയ്യേണ്ടി വന്നാല് നഷ്ടപ്പെടുന്നത് നിങ്ങള് കഷ്ടപ്പെട്ട് സമ്പാദിച്ച പണമാണെന്ന് ഓര്‍ക്കുക. ഒപ്പം നിങ്ങള് വാങ്ങിക്കുന്ന പോളിസി വിവരങ്ങള് എവിടെയെങ്കിലും വ്യക്തമായി കുറിച്ചു വയ്ക്കുകയോ കുടുംബാംഗങ്ങളോട് പങ്കുവയ്ക്കുകയോ വേണം.\nwhen you discontinue your life insurance policies; everything you need to know | ഇന്‍ഷുറന്‍സ് പോളിസികള് പാതിവഴിയില് ഉപേക്ഷിക്കുമ്പോള്\nwhen you discontinue your life insurance policies; everything you need to know


(Bineesh Kodiyeri): ബംഗ്‌ളൂരുവിലെ ലഹരിമരുന്ന് കേസിലെ പ്രതിയുമായി ബിനീഷ് കോടിയേരിക്ക് അടുത്ത ബന്ധം, ഗുരുതര ആരോപണങ്ങളും മൊഴികളുമായി ഫിറോസ് | Youth League PK Firos Allegations Against Bineesh Kodiyeri and Bengaluru Drug Mafia Connection\nBy വെബ്ഡെസ്ക് • 02/09/2020 at 12:33PM\n2015ല് ബംഗ്‌ളൂരുവിലെ കമ്മനഹളളിയില് തുടങ്ങിയ ഹോട്ടലിനാണ് ബിനീഷ് പണം മുടക്കിയത്. കൂടാതെ ലഹരിമരുന്ന് കേസില് അറസ്റ്റിലായ മുഹമ്മദ് അനൂപ് 2019ല് ബംഗ്‌ളൂരുവില് ആരംഭിച്ച മറ്റൊരു ഹോട്ടലിന് ആശംസ അര്‍പ്പിക്കുന്നത് ബിനീഷ് കോടിയേരിയാണ്.\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനീഷ് കോടിയേരിക്കെതിരെ ഗുരുതര ആരോപണവുമായി യൂത്ത് ലീഗ് നേതാവ് പി.കെ ഫിറോസ്. ബംഗ്‌ളൂരുവിലെ ലഹരിമരുന്ന് കേസിലെ പ്രതികളും ബിനീഷ് കോടിയേരിയുമായി അടുത്ത ബന്ധമുണ്ടെന്നും പ്രതികളില് ഒരാള്‍ക്ക് ഹോട്ടല് വ്യവസായം തുടങ്ങാന് പണം മുടക്കിയത് ബിനീഷാണെന്നുമാണ് ഫിറോസിന്റെ ആരോപണം. അറസ്റ്റിലായ കൊച്ചി വെണ്ണല സ്വദേശി മുഹമ്മദ് അനൂപ് നല്‍കിയ മൊഴിയില് ബിനീഷ് കോടിയേരിയുടെ പേരുണ്ട്. ലഹരിക്കടത്തിന്റെ കേന്ദ്രമായ ഹോട്ടലിന് പണം മുടക്കിയതില് ബിനീഷുമുണ്ടെന്ന് മൊഴിയില് പറയുന്നു. കൂടാതെ ലഹരി കച്ചവടത്തിന്റെ പ്രധാന കേന്ദ്രമായ റോയല് അപ്പാര്‍ട്ട്‌മെന്റ്‌സ് സ്യൂട്ട്‌സില് ബിനീഷ് നിത്യസന്ദര്‍ശകനാണെന്നും ലോക്ഡൗണ് കാലത്തും ഇദ്ദേഹം അതിര്‍ത്തി കടന്ന് അവിടെ എത്തിയതായി പരിസരവാസികള് പറഞ്ഞുവെന്നും ഫിറോസ് ആരോപിച്ചു.\nബംഗ്‌ളൂരുവിലെ ലഹരിമരുന്ന് കേസില് അറസ്റ്റിലായ മുഹമ്മദ് അനൂപിന്റെ ഫോണിലേക്ക് 2020 ജൂലൈ 10ന് വന്ന കോള് ഡീറ്റെയില്‍സ് പരിശോധിക്കേണ്ടതാണ്. ഇതേദിവസം ബിനീഷ് കോടിയേരി അടക്കം നിരവധി പേരാണ് മുഹമ്മദ് അനൂപിനെ വിളിച്ചത്. ഞെട്ടിപ്പിക്കുന്ന വിവരങ്ങളാകും ഇത് പരിശോധിച്ചാല് കിട്ടുക. അന്നേദിവസമാണ് സ്വര്‍ണക്കടത്ത് കേസിലെ പ്രധാന പ്രതികളിലൊരാളയ സ്വപ്‌ന സുരേഷ് ബംഗ്‌ളൂരുവില് അറസ്റ്റിലാകുന്നത്. സ്വര്‍ണക്കടത്ത് കേസിലെ പ്രതികള്‍ക്കും ബംഗ്‌ളൂരുവിലെ ലഹരിക്കടത്ത് കേസില് ബന്ധമുണ്ടെന്ന വിവരങ്ങളാണ് പുറത്തുവരുന്നതെന്നും ഫിറോസ് പറഞ്ഞു.\n2015ല് ബംഗ്‌ളൂരുവിലെ കമ്മനഹളളിയില് തുടങ്ങിയ ഹോട്ടലിനാണ് ബിനീഷ് പണം മുടക്കിയത്. കൂടാതെ ലഹരിമരുന്ന് കേസില് അറസ്റ്റിലായ മുഹമ്മദ് അനൂപ് 2019ല് ബംഗ്‌ളൂരുവില് ആരംഭിച്ച മറ്റൊരു ഹോട്ടലിന് ആശംസ അര്‍പ്പിക്കുന്നത് ബിനീഷ് കോടിയേരിയാണ്. മുഹമ്മദ് അനൂപിന്റെ ഫേസ്ബുക്ക് പേജില് ഷെയര് ചെയ്തിരിക്കുന്നതില് കൂടുതല് ബിനീഷിന്റെ എഫ്ബി പോസ്റ്റുകളും അദ്ദേഹത്തിന്റെ ചിത്രവുമാണെന്നും പി.കെ ഫിറോസ് പറഞ്ഞു. രാഷ്ട്രീയക്കാരിലെ ഉന്നതര്‍ക്ക് പുറമെ മലയാള സിനിമയിലെ യുവതാരങ്ങള് അടക്കം പലര്‍ക്കും മുഹമ്മദ് അനൂപുമായി ബന്ധമുണ്ട്. അതുകൊണ്ട് തന്നെ കേസ് അട്ടിമറിക്കാന് സിനിമ-രാഷ്ട്രീയ ലോബിയുടെ സമ്മര്‍ദ്ദമുണ്ടെന്നും ഫിറോസ് പറഞ്ഞു.\nബംഗ്ളൂരുവിലെ ലഹരിമരുന്ന് കേസിൽ ടെലിവിഷൻ സീരിയൽ നടി ഡി.അനിഖ, മുഹമ്മദ് അനൂപ്, ആർ.രവീന്ദ്രൻ എന്നിങ്ങനെ മൂന്ന് മലയാളികളെയാണ് കഴിഞ്ഞദിവസം നാർക്കോട്ടിക്സ് കൺട്രോൾ ബ്യൂറോ പിടികൂടിയത്. കർണാടകയിലെ പ്രമുഖ സംഗീതജ്ഞർക്കും മുൻനിര അഭിനേതാക്കൾക്കും ഈ സംഘം ലഹരിമരുന്ന് വിതരണം ചെയ്തതായും സംസ്ഥാനത്തെ വിഐപികളുടെ മക്കൾ ഉൾപ്പെടെയുള്ളവർ നിരീക്ഷണത്തിലാണെന്നും എൻസിബി ഡപ്യൂട്ടി ഡയറക്ടർ കെ.പി.എസ്. മൽഹോത്ര ഇവരുടെ അറസ്റ്റിന് പിന്നാലെ പറഞ്ഞിരുന്നു. എക്സ്റ്റസി എന്നറിയപ്പെടുന്ന 145 എംഡിഎംഎ ഗുളികകളാണു കല്യാൺ നഗറിലെ റോയൽ സ്യൂട്ട്സ് ഹോട്ടൽ അപ്പാർട്ട്മെന്റിൽനിന്ന് ആദ്യം പിടിച്ചെടുത്തത്. 96 എംഡിഎംഎ ഗുളികകളും 180 എൽഎസ്ഡി ബ്ലോട്ടുകളും ബെംഗളൂരുവിലെ നിക്കു ഹോംസിൽനിന്നും കണ്ടുകെട്ടി. ദൊഡാഗുബ്ബിയിലുള്ള അനിഖയുടെ വീട്ടിൽനിന്നു 270 എംഡിഎംഎ ഗുളികകളും പിടിച്ചെടുത്തിരുന്നു.


വിശുദ്ധവേദത്തിന്റെ ഓരോ വശവും മനോഹരമാണ്. അതിന്റെ അക്ഷരം, പദം, സാഹിത്യം, ആശയം തുടങ്ങി എല്ലാം സുന്ദരമാണ്. വിശുദ്ധവേദം ദൈവികമായതിനാലാണ് അത്രമേല് സ്വത്വത്തെ അത് ത്രസിപ്പിക്കുന്നത്. മനുഷ്യന്റെ മുഴുവന് ഭാവനകള്‍ക്കും അപ്പുറമുള്ള അധ്യാത്മികമായ ശില്‍പ്പത്തിലാണ് അതിന്റെ ആവിഷ്‌ക്കാരം. അത് ഒരേ സമയം എഴുത്തും(കിതാബ്) സംസാര(കലാം)വുമാണ്. വിശുദ്ധവേദത്തിന് തുല്യം വിശുദ്ധവേദം മാത്രം.\nവിശുദ്ധവേദത്തിന് ഒത്തിരി വ്യാഖ്യാന ഗ്രന്ഥങ്ങള് ഓരോ കാലത്തും വിരചിതമായിട്ടുണ്ട്. രചനാ രീതിയിലും ഉള്ളടക്കത്തിലും സമീപനത്തിലുമൊക്കെ അവ വൈവിധ്യം പുലര്‍ത്തുന്നു. ഇബ്‌നുകസീറിന്റെ തഫ്‌സീറുല് ഖുര്‍ആനില് അളീം, മുഹമ്മദ് അസദിന്റെ മെസ്സേജ് ഓഫ് ഖുര്‍ആന്, സയ്യിദ് മൗദൂദിയുടെ തഫ്ഹീമുല് ഖുര്‍ആന് എന്നിവ വ്യാഖ്യാന ഗ്രന്ഥങ്ങളില് ചിലതാണ്. അവ കൂടാതെ, വിശുദ്ധവേദത്തെ അധികരിച്ച് ധാരാളം സ്വതന്ത്ര കൃതികളും രചിക്കപ്പെട്ടിട്ടുണ്ട്. ഖുര്‍ആനിന്റെ സാഹിത്യം, കല, സൗന്ദര്യം എന്നിവ പ്രമേയങ്ങളായി വരുന്ന സയ്യിദ് ഖുതുബിന്റെ അത്തസ്‌വീറുല് ഫന്നി ഫില് ഖുര്‍ആന് എന്ന കൃതി ഉദാഹരണമാണ്. വിശുദ്ധവേദത്തിലെ കഥകള്, ഉപമകള്, ചരിത്രം, ഭാഷ, കോര്‍വ തുടങ്ങി ഓരോ വിഷയത്തെ സംബന്ധിച്ചും നിരവധി കൃതികളാണ് പുറത്തുവന്നിട്ടുള്ളത്. ഭൂമിയിലെ വൃക്ഷങ്ങള് പേനകളും സമുദ്രങ്ങള് അവക്കുള്ള മഷികളുമായി ദൈവ വചനങ്ങള്‍ക്ക് വിശദീകരണം എഴുതിയാല്‍പോലും, ദൈവ വചനങ്ങളുടെ പൊരുളുകള് അനന്തമായി ശേഷിക്കുമെന്നത് ഒരു യാഥാര്‍ഥ്യമാണ്.\nവിശുദ്ധവേദത്തെ അധികരിച്ചുള്ള ഈടുറ്റ സംഭാവനകളുടെ കൂട്ടത്തിലേക്ക് ചേര്‍ത്തുവെക്കാവുന്നതാണ് കൂര ബുക്‌സ് പ്രസിദ്ധീകരിച്ച അബ്ദുല് ഹഫീദ് നദ്വിയുടെ 'ഖുര്‍ആന് മഴ' എന്ന രചന. ഈ രചനക്ക് ഒരു പുതുമയുണ്ട്. വിശുദ്ധവേദം മുപ്പത് ഭാഗങ്ങളിലായാണല്ലോ ദൈവം സംവിധാനിച്ചിരിക്കുന്നത്. ഈ രചനയും ഗ്രന്ഥകാരന് സംവിധാനിച്ചിരിക്കുന്നത് മുപ്പത് ഭാഗങ്ങളിലായാണ്. ഓരോ ഭാഗത്തും ആ ഭാഗത്തിന്റെ സാരസത്ത ലളിതവും വൈജ്ഞാനികവുമായ രീതിയില് ഇതള്‍വിരിയുന്നു. 'ഖുര്‍ആന് മഴ'യുടെ മുപ്പത് ഭാഗങ്ങളിലൂടെ പ്രജ്ഞ കയറിയിറങ്ങുമ്പോള്, വിശുദ്ധവേദത്തിന്റെ മുഴുചിത്രം വായനക്കാരുടെ മുമ്പില് അനാവൃതമാവുന്നു.\n'സൂക്ഷ്മാലുക്കള്‍ക്കുള്ള സന്മാര്‍ഗമാണീ ഗ്രന്ഥം' എന്ന ശീര്‍ഷകത്തോടെയാണ് ഒന്നാം ഭാഗം ആരംഭിക്കുന്നത്. സൂക്തങ്ങളുടെ ഗാംഭീര്യവും പ്രോജ്വലതയും ഈ ഭാഗത്ത് അനുഭവിക്കാം. ധര്‍മബോധമുള്ളവര്‍ക്കുള്ള മാര്‍ഗദര്‍ശനമാണ് വേദം, മനുഷ്യന് ഭൂമിയില് ദൈവത്തിന്റെ പ്രതിനിധിയാണ്, ദൈവത്തോടുള്ള ബാധ്യതകള് മനുഷ്യന് നിര്‍വഹിക്കണം, ജനങ്ങളുടെ സൈ്വര്യപൂര്‍ണമായ ജീവിതം ഉറപ്പു വരുത്തണം തുടങ്ങി നിരവധി തത്വജ്ഞാനപരമായ ചിന്തകള് ഒന്നാം ഭാഗത്ത് വായനക്കാരന് ആസ്വദിക്കാം.\nഏറെ ആകര്‍ഷണീയമാണ് 'ഇസ്ലാം പ്രകാശമാണ്' എന്ന തലക്കെട്ടിലുള്ള എട്ടാം ഭാഗം. 'കന്നുകാലികള്'(അല്‍അന്‍ആം) അധ്യായത്തിലെ 111 മുതല് 165 വരെയുള്ള അവസാന സൂക്തങ്ങളും 'മതില്'(അല്‍അഅ്‌റാഫ്) അധ്യായത്തിലെ ഒന്നുമുതല് 87 വരെയുള്ള ആദ്യസൂക്തങ്ങളുമാണ് ഈ ഭാഗം ഉള്‍ക്കൊള്ളുന്നത്. ഇസ്ലാം പ്രകാശമാണ്, ദൈവത്തിന്റെ പ്രകാശം. ആ പ്രകാശത്തെ സ്വാംശീകരിക്കുമ്പോഴാണ് ജീവിതത്തിന് തെളിമയും വിശുദ്ധിയും ലഭിക്കുന്നത്. എന്നാല്, ഓരോ സമൂഹത്തിലെയും അസത്യത്തിന്റെ വക്താക്കള് ആ പ്രകാശത്തെ ഊതിയണയ്ക്കാനും എതിര്‍ത്ത് തോല്‍പ്പിക്കാനുമാണ് നിരന്തരം ശ്രമിക്കുന്നത്. ഈ വക യാഥാര്‍ഥ്യങ്ങളെ ആശയം ഒട്ടും ചോരാതെയാണ് ഗ്രന്ഥകാരന് വരച്ചിടുന്നത്.\nഇരുപത്തിനാലാം അധ്യായമാണ് 'ഖുര്‍ആനിന്റെ അവതരണലക്ഷ്യം മാര്‍ഗ ദര്‍ശനമാണ്' എന്ന തലക്കെട്ടില്. ഹുബൂത്വ്(നിഷ്ഫലം) എന്ന അറബി ശബ്ദത്തിന്റെ അടിസ്ഥാന അര്‍ഥം ഈ ഭാഗത്ത് വായിക്കാം. വിശുദ്ധവേദത്തിന്റെ അവതരണോദ്ദേശ്യം മാനവികതയുടെ മാര്‍ഗദര്‍ശനമാണെന്ന് സൂചിപ്പിച്ചുകൊണ്ട് ഈ അധ്യായം അവസാനിക്കുന്നു.\nഅബ്ദുല് ഹഫീദ് നദ്വിയുടെ ഖുര്‍ആന് മഴ, സ്വത്വത്തെയും ആത്മാവിനെയും പ്രജ്ഞയെയും പുളകംകൊള്ളിക്കുന്ന അക്ഷരാര്‍ഥത്തിലുളള മഴയാണ്. മഴപ്പെയ്ത്തിനും വെളിപാട് അവതരണത്തിനും വര്‍ഷിപ്പിക്കലെന്ന അര്‍ഥമുള്ള 'ഇന്‍സാല്' എന്ന ഒറ്റപ്പദമാണ് ദൈവം ഉപയോഗിച്ചിട്ടുള്ളതെന്ന് കാണാനാവും. അതെ, വിശുദ്ധവേദം മഴയാണ്: അനുഗ്രഹത്തിന്റെ മഴ; ജീവിതത്തെ നവീകരിക്കുന്ന മഴ; പ്രത്യാശയുടെ വിത്തുകള്‍ക്ക് പിറവിയേകുന്ന മഴ.


Gold Rate Today, 2021 July 24: ഒരു ഗ്രാമിന് 4,470 രൂപയും ഒരു പവന് 35,760 രൂപയുമാണ് ഇന്നത്തെ വില\nUpdated: July 24, 2021 1:27:42 pm\nJuly 24 2021, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവിലയിൽ ഇന്ന് മാറ്റമില്ല. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 74.43 എന്ന നിലയിലാണ്.\nകേരളത്തിൽ സ്വർണവിലയിൽ ഇന്ന് മാറ്റമില്ല. ഒരു ഗ്രാമിന് 4,470 രൂപയും ഒരു പവന് 35,760 രൂപയുമാണ് ഇന്നത്തെ വില. ഇന്നലെയും ഇതേ വിലയിലാണ് വ്യാപാരം നടന്നത്.\nസംസ്ഥാനത്ത് പെട്രോൾ വില 100 കടന്നു. തിരുവനന്തപുരം നഗരത്തിൽ ഒരു ലിറ്റർ പെട്രോളിനു 103.82 രൂപയും ഡീസലിനു 96.47 രൂപയുമാണ് ഇന്നത്തെ വില. എറണാകുളത്ത് പെട്രോളിനു 102.27 രൂപയും ഡീസലിനു 95.01 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 102.25 രൂപയും ഡീസലിനു 95.02 രൂപയുമാണ് വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 74.43 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nWeb Title: Gold rate today 2021 july 24


ഞാനും നിന്റെ അമ്മയും അഭിമാനിക്കുന്നു ! വേർപിരിഞ്ഞു വർഷങ്ങൾ കഴിഞ്ഞിട്ടും ലിസിയെ കൈവിടാതെ മകൾക്ക് പ്രിയദർശന്റെ ആശംസ ! - metromatinee.com Lifestyle Entertainment & Sports\nമലയാളികളുടെ പ്രിയ സംവിധായകൻ പ്രിയദർശന്റെയും നടി ലിസിയുടെയും മകളാണ് കല്യാണി . തെലുങ്കിലാണ് കല്യാണി നായികയായി അരങ്ങേറിയത് . പിന്നീട് മറയക്കാർ അറബിക്കടലിന്റെ സിംഹം എന്ന ചിത്രത്തിൽ ഒരു വേഷം ചെയ്തിരുന്നു കല്യാണി . ഇപ്പോൾ സത്യൻ അന്തിക്കാടിന്റെ മകൻ അനൂപ് സത്യൻ സംവിധാനം ചെയ്യുന്ന ചിത്രത്തിലൂടെ ദുൽഖർ സൽമാൻ്റെ നായികയായി മലയാളത്തിലേക്ക് എത്തുകയാണ് കല്യാണി .\nഅച്ഛനമ്മമാരെ സംബന്ധിച്ച് അഭിമാന നിമിഷമെന്നാണ് പ്രിയദർശന്റെ വാക്കുകൾ .. ഇപ്പോൾ പ്രിയന്റെ ഫേസ്ബുക്ക് പോസ്റ്റാണ് ചർച്ചയാകുന്നത് . ഇങ്ങനെയാണ് ഫേസ്ബുക്ക് പോസ്റ്റ് ;\nഎന്റെ മകൾ കല്യാണിയുടെ ആദ്യ മലയാള സിനിമ ഷൂട്ടിംഗ് ആരംഭിച്ചിരിക്കുകയാണ് . മക്കളുടെ വിജയം കാണുമ്പൊൾ ഏതൊരച്ഛനുമമ്മക്കും അഭിമാനമാണ് . നിന്നെ മലയാള സിനിമയിൽ ദുൽഖർ സൽമാനൊപ്പം കാണാൻ സാധിക്കുന്നതിൽ എനിക്കും നിന്റെ അമ്മയ്ക്കും അഭിമാനമാണ് . അനൂപ് സത്യന്റെ ആദ്യ ചിത്രത്തിന് എന്റെ ആശംസകൾ .\nവേര്പിരിഞ്ഞിട്ട് മൂന്നു വർഷമായിട്ടും ലിസിയെ മനസ്സിൽ നിന്ന് കളയാതെ കൊണ്ടുനടക്കുകയാണ് പ്രിയദർശൻ എന്നതിനുള്ള വലിയ തെളിവാണ് ഈ ഫേസ്ബുക്ക് പോസ്റ്റ് .\npriyadarshan’s facebook post about kalyani\nഡയലോഗുകൾ കയ്യിൽ നിന്ന് ഇട്ട് പറയാൻ ആർക്കും അനുവാദം കൊടുത്തിട്ടില്ല;ഒരേയൊരു നടനൊഴികെ!\nRelated Topics:Featured, Kalyani Priyadarshan, Lissy Lakshmi, Priyadarshan


Kottayam – Page9– twenty4news.com\nകുറവിലങ്ങാട് (കോട്ടയം):ചുഴലിക്കാറ്റില് വെളിയന്നൂര് പഞ്ചായത്തില് വ്യാപക നാശം. ഏഴ് വീടുകള് പൂര്‍ണമായും ഇരുപതോളം വീടുകള്‍ക്ക് ഭാഗികമായും തകര്‍ന്നു. മരത്തിന്റെ ശിഖരം ഒടിഞ്ഞ് വീടിന് മുകളില് വീണ് ഒരാള്‍ക്ക് പരിക്കേറ്റു. ശക്‌തമായ കാറ്റില് വെളിയന്നൂര് പഞ്ചായത്തിന്റെ കഴിക്കന് മേഖല തകര്‍ന്നടിഞ്ഞു. ഏക്കറുകളോളും കൃഷിയിടങ്ങള് തരിശായി. വൃക്ഷങ്ങള് […]\nപുല്‍പള്ളി : യൂട്യൂബില് പോസ്റ്റ് ചെയ്ത വിഡിയോ വൈറലായതിനു പിന്നാലെ യുവാക്കള്‍ക്കെതിരെ കേസെടുത്ത് പുല്‍പള്ളി പൊലീസ്. പുല്‍പള്ളി വണ്ടിക്കടവിലെ എട്ടു യുവാക്കളാണ് നാടന് ചാരായ വില്‍പനയുമായി ബന്ധപ്പെട്ട വിഡിയോ ഷൂട്ട് ചെയ്തത്. വാറ്റുചാരായത്തിന്റെ പേരില് വാക്കേറ്റമുണ്ടാകുന്നതും പിന്നീട് കൂട്ടത്തല്ലില് കലാശിക്കുന്നതുമായിരുന്നു വിഡിയോ. വിഡിയോ യൂട്യൂബിലിട്ടതോടെ […]